Dheebaaja massala: Gaanoonee bodu olhunbolhungande! – adduLIVE\nދީބާޖާ މައްސަލަ: ގާނޫނީ ބޮޑު އޮޅުންބޮޅުންގަނޑެއް!\nދީބާޖާ މައްސަލައަކީ ދައުލަތުގެ މަސްލަހަތު ހިމެނޭ ބޮޑު މައްސަލައެކެވެ. މައްސަލައިގައި ހުރިހާ ކޯޓު މަރުހަލާއެއް ނިމިފައިވާއިރު، ދައުލަތުން ދީބާޖާއަށް ދޭންޖެހޭ ބަދަލުގެ ބޮޑުކަމުން ރައްޔިތުންގެ މަޖިލިސްއާއި ގިނަ ޢާންމު ރައްޔިތުންވެސް ދަނީ ކަންބޮޑުވުން ފާޅުކުރަމުންނެވެ. އަދި އެމައްސަލަ މިހާތަނަށް ހިނގާފައިވާ ގޮތުން ތަފާތު އެކިއެކި ފަރާތްތަކުގެ މައްޗަށް ކޮރަޕްޝަނުގެ އިނގިލި ވަނީ އަމާޒުވެފައެވެ. އެގޮތުން އެންމެ ބޮޑަށް އިނގިލި އަމާޒުވަނީ ސުޕްރީމް ކޯޓުގެ ކުރީގެ ބެންޗަށެވެ.\nމައްސަލަ މިހާރު ގޮސްފައިވާ ހިސާބަށް ބަލާއިރު، ޙުކުމް ތަންފީޒު ކުރުމުގެ މައްސަލަ ސިވިލް ކޯޓުގައި ހިނގަމުން ދަނިކޮށް ބަންޑާރަ ނައިބުގެ އޮފީހުން ވިދާޅުވެފައިވަނީ، ދީބާޖާ މައްސަލައިގައި ސުޕްރީމް ކޯޓުން ކޮށްފައިވާ ޙުކުމާ މެދު ދިވެހި ރައްޔިތުންގެ ކަންބޮޑުވުން އޮތްކަމަށް ރައީސުލްޖުމްހޫރިއްޔާ ވިދާޅުވެފައިވާތީ، ޢާންމު ރައްޔިތުންގެ މަޞްލަޙަތަށް ރިޢާޔަތްކޮށް، އެ މައްސަލަ ރިވިއުކޮށްދިނުމަށް އެދި ދައުލަތުގެ ފަރާތުން ސުޕްރީމް ކޯޓަށް ހުށަހެޅުމަށް ބަންޑާރަ ނައިބު ނިންމަވާފައިވާކަމަށެވެ.\nމި މައްސަލަ ރިވިއުކޮށްދިނުމަށްއެދި ދައުލަތުގެ ފަރާތުން ދިވެހިރާއްޖޭގެ ސުޕްރީމް ކޯޓަށް ހުށަހަޅައި އެކޯޓުން އެމައްސަލަ ބަލައިގެންފިނަމަ ޤާނޫނީ އެތައް މައްސަލައެއް ނިކުތުމަކީ ޝައްކެއް އޮތްކަމެއްނޫނެވެ. އެގޮތުން ދީބާޖާ މައްސަލަ ސުޕްރީމް ކޯޓުން ބަލައިގެންފިނަމަ ދިމާވާނެ މައްސަލަތަކާމެދު އަލިއަޅުވާލާނަމެވެ.\nފްލަޑް ގޭޓެއް ހުޅުވިގެންދިއުން\nމި މައްސަލަ ސުޕްރީމް ކޯޓުން ބަލައިގެންފިނަމަ ވަރަށް ނުރައްކާތެރި ފްލަޑް ގޭޓެއް ހުޅުވިގެން ހިނގައިދާނެވެ. އެއީ ސުޕްރީމް ކޯޓުން މީގެ ކުރިން ނިންމާފައިވާ މައްސަލަތަކަށް ދުވަހަކުވެސް ނިމުމެއް ނާންނާއެވެ. އެގޮތުން ސުޕްރީމް ކޯޓުން ނިންމާފައިވާ މައްސަލައެއް ދައުލަތުން ނުވަތާ ޢާންމު ފަރާތަކުންވެސް ހިންހަމަ ނުޖެހޭނަމަ އެ މައްސަލައެއް އަލުން ރިވިއުކުރުމަށް ހުށަހެޅުމުގެ ދޮރު ފަސޭހަކަމާއެކު ހުޅުވިގެން ހިނގައިދާނެއެވެ. އަދި ދިވެހިރާއްޖޭ އަދުލު އިންސާފު ޤާޢިމު ކުރުމުގެ އެންމެ މަތީ ފަރާތަކީ ދިވެހިރާއްޖޭގެ ސުޕްރީމްކޯޓު ކަމަށްވެފައި، މައްސަލަތަކުގައި އެންމެ ފަހު ބަސްބުނާ ފަރާތަކީ ސުޕްރީމް ކޯޓު ކަމަށްވާއިރު، ދީބާޖާގެ މައްސަލަ ބަލައިގެންފިނަމަ މައްސަލަތަކަށް ދުވަހަކުވެސް ނިމުމެއް ނާންނާނެއެވެ.\nސަރުކާރުން ފަނޑިޔާރުގެ މިނިވަންކުރުން؛\nއިބްރާހިމް މުޙައްމަދު ޞޯލިހުގެ ވެރިކަމުގައި ދިވެހިރައްޔިތުންނަށް ވެފައިވާ އެންމެ ބޮޑު ވަޢުދަކީ ފަނޑިޔާރުގެ މިނިވަންކުރުމެވެ. އެގޮތުން ކޮރަޕްޓު ފަނޑިޔާރުން ބޭރުކޮށް، އަލުން ޤާބިލު ފަނޑިޔާރުން ކޯޓުތަކަށްވަނީ އައްޔަން ކޮށްފައެވެ. ސުޕްރީމް ކޯޓުގެ މުޅި ބެންޗު ވަނީ އެއްކޮށް ބަދަލުކޮށްފައެވެ. މި ކުޑަ މުއްދަތުގެ އެ ބަދަލުގެ ހެޔޮ ފައިދާ ރައްޔަތުންނަށް ދަނީ ކުރަމުންނެވެ. އުފެދޭ ސުވާލަކީ ސަރުކާރުގެ މެޖޯރިޓީ އޮތް ޖުޑިޝަލް ސާވިސް ކޮމިޝަނުން ސުޕްރީމް ކޯޓުގެ މުޅި ބެންޗު ބަދަލުކޮށް، ދައުލަތުން ބޭނުންވާ މައްސަލަތައް ނިންމެވުމުގައި ސަރުކާރުން، ސުޕްރީމް ކޯޓުގެ އައު ބެންޗަށް ނުފޫޒު ފޯރުވަފާނެބާއެވެ. އެގޮތަށް އެކަން ވެއްޖެނަމަ އިންތިޙާބު ދުވަސްވަރުގައި މި ސަރުކާރުން ކީ ޅެން ފަރިއްސަށް ބަދަލުވީއެވެ. ރައްޔަތުންނަށް އޮތީ ކަންކަން ހިނގާ ގޮތް ބަލަންތިބުމެވެ.\nމި ސަރުކާރު އައުމަށް ފަހު ޖުޑީޝަލް ސާވިސް ކޮމިޝަނުގެ މެޖޯރިޓި ލިބުމާއެކު ފަނޑިޔާރުގެ އިޞްލާހު ކުރުމަށްޓަކައި ތަފާތު އެކިއެކި މަސައްކަތްތައް ދަނީ ކުރެވެމުނެވެ. އެގޮތުން މުޅި ސުޕްރީމް ކޯޓުގެ ބެންޗު އެއްކޮށް ބަދަލުކޮށްފައިވާއިރު، މިހާރު އައްޔަނު ކުރެވިފައިވާ ބެންޗުގައި ހިމެނޭ ބައެއް ފަރާތްތަކަކީ ނަޒާހަތްތެރި ނޫން ބައެއްކަމަށް އެކިފަރާތްތަކުން ދަނީ ބުނަމުންނެވެ. އެގޮތުން އިދިކޮޅު ފަރާތްތަކުން ބުނެފައިވަނީ ސުޕްރީމް ކޯޓަށް މިހާރު އައްޔަނުކޮށްފައިވާ މީހުންނަކީ، އެމީހުންގެ ޤާބިލުކަމަށްވުރެ މި ސަރުކާރު ބޭނުން ގޮތަކަށް މައްސަލަތައް ނިންމައިދޭން އައްޔަނުކޮށްފައިވާ ބެންޗެއްކަމަށެވެ. މިހެން މި ތުހުމަތު ތައް އޮތް އިރު އުފެދޭ ސުވާލަކީ ދީބާޖާގެ މައްސަލަ ރިވިއުކޮށް ދިނުމަށް ދައުލަތުން ހުށަހަޅައިގެން ސުޕްރީމް ކޯޓުން އެމައްސަލަ ބަލައިގެންފާނެބާއެވެ. ހަމަ ޔަޤީނުންވެސް ސުޕްރީމް ކޯޓުގެ މިހާރުގެ ބެންޗަށް އަމާޒު ކުރެވޭ ފާޑުކިއުންތަކުން ސަލާމަތްވުމަށް އެފަރާތްތަކުން ނުސީދާ ގޮތެއްގައި މަސައްކަތްކުރާނެކަމީ ދެބަސްނުވެނޭނެކަމެކެވެ.\nޙަސްމުން އެދިގެން ރިވިއުކުރެވޭނެ ޙާލަތެއްނެތް؛\nދަޢުވާކުރާ ފަރާތާއި ދަޢުވާކުރާ ފަރާތުން ބޭނުން ވެއްޖެނަމަ މައްސަލަތައް ރިވިއުކޮށް ދިނުމަށް އެދި ސުޕްރީމް ކޯޓަށް އެދި ހުށަހެޅުމަކީ ޤާނޫނު ދަންނަ ހާލަތެއް ނޫނެވެ. ދިވެހިރާއްޖޭގެ ކޯޓުތަކުގެ ޤާނޫނުގެ 20 ވަނަ މާއްދާގައި ބުނެފައިވަނީ ސުޕްރީމް ކޯޓުން ނިންމާފައިވާ ނިންމުމެއް އެކޯޓަށް ލިބިދޭ އިޙްތިޔާރުގެ ދަށުން ބަދަލު ކުރުމަކީ ކޯޓުތަކާބެހޭ ޤާނޫނުގެ ދަށުން މަނާކުރާ ކަމެއް ނޫން ކަމުގައެވެ. އެހެންކަމުން، ދިބާޖާ މައްސަލައަކީ ސުޕްރީމް ކޯޓުން ކުރިން ނިންމާފައި އޮތް މައްސަލައ ަކަށްވެފައި، އެ މައްސަލައިގައި ކުރިން ނިންމި ނިންމުމާމެދު އަލުން ގޮތެއް ނިންމެވުމަށް ސުޕްރީމް ކޯޓުން މިހާތަނަށް ނިންމެވުމެއް ނިންމަވާފައި ނުވަނީސް، ދައުލަތުގެ ފަރާތުން އެ މައްސަލަ އަލުން ރިވިއުކުރުމަށް އެދެމުން ސުޕްރީމް ކޯޓުން އެމައްސަލަ ބަލައިގަނެ ގޮތެއް ނިންމަވައިފިނަމަ، ސުޕްރީމް ކޯޓުން އެނިންމެވި ނިންމެވުމަކީ ޤާނޫނާއި ޚިލާފަށް ނިންމި ނިންމުމެއް ކަމުގައިމެނުވީ ނުވާނެއެވެ.\nމި މައްސަލައަކީ މުޅި ދައުލަތާއި ދިވެހިރައްޔަތުންގެ މަސްލަޙަތު ހިމެނޭ މައްސަލައެކެވެ. މި މައްސަލަ މިގޮތަށް ހިނގަން މެދުވެރިވެފައިވަނީ އެތައްބައެއްގެ އިހުމާލުންނެވެ. ޒިންމާވާނެ އެއްވެސް ފަރާތެއްނެތެވެ. ބަންޑާރަނައިބު ބޮލުގައި މި މައްސަލަ އަޅުވައިގެން ހަމައެކަނި ސަލާމަތްވެވޭނެ އެއްވެސް މަގެއްނެތެވެ. ބަންޑާރަނައިބުގެ ޒިންމާއަކީ ދައުލަތުގެ މަސްލަޙަތާއި ރައްޔަތުންގެ ޙައްޤުތައް ހިމާޔަތްކުރުމެވެ. ދީބާޖާ މައްސަލައިގައި ޤާނޫނާއި ޙިލާފު އެތައްކަމެއް ހިނގާފައިވާކަމަށް ޝައްކުރެވޭތީ އެކަންކަން ދައުލަތުގެ ކަމާބެހޭ އިދާރާތަކަށް ބަންޑާރަ ނައިބުވަނީ އަންގަވާފައެވެ. އަދި މައްސަލައިގައި ހުރިހާ ކޯޓު މަރުހަލާއެއް ނިމިފައިވާއިރު،ޤާނުނީ ގޮތުން މައްސަލައިގައި ކުރެވޭނެ ކަމެއް ނެތްކަމަށްވެސް ބަންޑާރަނައިބު ރައްޔިތުންގެ މަޖިލީހުގައިވަނީ ވިދާޅުވެފައެވެ. އެހެންނަމަވެސް، މި މައްސަލަ ހިނގާފައިވާ ގޮތަށްބަލާއިރު، ރައްޔަތުންގެ ކަންބޮޑުވުން ހިނޭތީ ބަންޑާރަނައިބު މި މައްސަލަ ސުޕްރީމް ކޯޓަށް ހުށަހެޅުމަކީ ކުރެވިދާނެކެމެކެވެ. ނަމަވެސް، މައްސަލައިގައި އެންމެ ފަހުބަސް ބުނާ ފަރާތަކީ ދިވެހިރާއްޖޭގެ ސުޕްރީމް ކޯޓެވެ.


United Aai Gulhunee7Vanaiga Onnaakah Noon- Ronaldo - Vaguthu\nއެނބުރި މެންޗެސްޓަރ ޔުނައިޓެޑާއި ގުޅުނީ ތާވަލުގެ ހަތްވަނައިގައި އޮންނަން ނޫންކަމަށާއި ބޭނުންވަނީ ކާމިޔާބީ ހޯދަަން ކަމަށް ކްރިސްޓިއާނޯ ރޮނާލްޑޯ ބުނެފިއެވެ.\nކުލަބު މިހާރު އޮތް މަގާމާާއި ގުޅޭގޮތުން ހިތްހަމަނުޖެހުން ފާޅުކޮށް ރޮނާާލްޑޯ މިހެން ބުނިއިރު އޭނާ ވަނީ އެ ކުލަބާއި ގުޅުނު ފުރަތަމަ ކޮޅު ގިނަ ލަނޑުތަކެއް ޓީމަށް ޖަހައިދީފައެވެ.\nތާވަލުގެ ހަތްވަނަ މަގާމުގައި ޔުނައިޓެޑު އޮތްއިރު އެ ކުލަބުން ވަނީ ކޯޗު ސޯލްޝެއާ ގެ ބަދަލުގައި ރަންގްނިޗް ހަވާލުކޮށްފައެވެ. އާ ކޯޗާއެކު ހަތަރު މޮޅު މިހާތަނަށް ހޯދި ނަމަވެސް އެންމެ އުއްމީދުކުރާ ވަރުގެ ކުޅުމެއް ޓީމުގެ ފަރާތުން ނުފެނެއެވެ.\nމީޑިއާއެއްގައި ވާހަކަދައްކަމުން ރޮނާލްޑޯ ބުނީ އެ ކުލަބާއި ގުޅުނީ ކާމިޔާބު ހޯދުމުގެ ވަރުގަދަ އަޒުމެއްގައި ކަމަށާއި ހަތްވަނައިގައި ކުލަބު އޮތުމަކީ އުއްމީދުކުރާ ކަމެއްނޫން ކަމަށެވެ. އަދި ކުލަބުގެ މައްސަލައަކީ "ނަފްސާނީގޮތުން" ޓީމު ގޯސްވުން ކަމަށްވެސް ބުންޏެވެ.\n"މި ކުލަބަކީ ގަދަ ތިނެއްގައި ވާދަކުރާ ފެންވަރުގެ ޓީމެއް، އެބަޖެހޭ ކަންކަން ރަނގަޅުކުރަން މި ކުލަބުގައި، ވިސްނުންވެސް ބަދަލުކޮށް ރަނގަޅު ހިސާބަކަށް ދާން މަސައްކަތްކުރަން ޖެހޭ" ރޮނާލްޑޯ ބުންޏެވެ.\nއުމުރުން 36 އަހަރުގެ ރޮނާލްޑޯ ވަނީ މި ސީޒަނުގައި ޔުނައިޓެޑަށް ބަދަލުވެ 21 މެޗުން 14 ލަނޑު ޖަހައިދީފައެވެ. ނަމަވެސް ޓީމު އޮތީ ނާޒުކު ފައްތަރެއްގައެވެ. ޔުނައިޓެޑު އޮތީ ތާވަލުގެ އެއްވަނައިގައި އޮތް މެންޗެސްޓަރ ސިޓީއަށްވުރެ 22 ޕޮއިންޓް ފަހަތުގައެވެ.


ކަފާލާތުގެ ދަށުން ރައީސް ޔާމީން ދޫކޮށްލުމާމެދު ގޮތެއް ނިންމުން މާދަމާ! - MV Times\nކަފާލާތުގެ ދަށުން ރައީސް ޔާމީން ދޫކޮށްލުމާމެދު ގޮތެއް ނިންމުން މާދަމާ!\n0 February 5th, 2020 - 12:13 PM\nމަނީލޯންޑަރިންގެ ކުށް ސާބިތުވެ ފަސް އަހަރުދުވަހަށް ޖަލަށްލުމަށް ޙުކުމްކޮށްފައިވާ ކުރީގެ ރައީސް ޢަބްދުﷲ ޔާމީނުގެ ޖަލު ޙުކުމް ބާޠިލް ކުރުމަށް ހައިކޯޓަށް ހުށައަޅުއްވާފައިވާ އިސްތިއުނާފު މައްސަލަ މާދަމާއަށް ތާވަލުކޮށްފިއެވެ.\nއިސްތިއުނާފު އެމައްސަލައިގެ ފުރަތަމަ އަޑުއެހުން ބާއްވާފައިވަނީ މިދިޔަ އަންގާރަ ދުވަހުގައެވެ. މާދަމާގެ އަޑުއެހުމުގައި ރައީސް މި މައްސަލައާ ގުޅޭ ގޮތުން ފަނޑިޔާރުންގެ މަޖިލީހުން ގޮތެއް ނިންމަވާނެކަމަށް ބެލެވެއެވެ.


Thoddoo ah Ibu ge gina vaudhu thakeh\nތޮއްޑޫއަށް އިބޫގެ ގިނަ ވައުދުތަކެއް\nއިބޫ، އއ. ތޮއްޑޫއަށް ވަޑައިގެން އެރަށު ރައްޔިތުންނާއެކު-- ފޮޓޯ: އެމްޑީޕީ\nއިދިކޮޅު ކޯލިޝަން ކެނޑިޑޭޓް އިބްރާހިމް މުހައްމަދު ސޯލިހް، އިބޫ އއ. ތޮއްޑޫއަށް މިއަދު ވަޑައިގެންނެވުމުން އެރަށުގެ ރައްޔިތުން އޭނާ އަށް ހޫނު މަރުހަބާއެއް ކިޔައިފި އެވެ. އިބޫ ވަނީ އެރަށަށް ގިނަ ވައުދުތަކެއް ވެވަޑައިގެންފަ އެވެ.\nއެރަށު ރައްޔިތުންނާއި ބައްދަލުކުރައްވައި އިބޫ ވިދާޅުވީ، ތޮއްޑޫއަށް ބޭނުންވާ އަސާސީ ހިދުމަތްތައ ލިބިގެންނުދާ ކަމަށާއި ރައްޔިތުން ދައްކާ ޓެކްސް ފައިސާގެ ހިއްސާ މިރަށަށްވެސް ލިބެންޖެހޭނެ ކަމަށެވެ. އިދިކޮޅު ވެރިކަމެއްގައި ލާމަރުކަޒީ ނިޒާމް ތައާރަފްކޮށް ކައުންސިލްތަކަށް ބާރުދީ އެރަށެއް އޮންނަ ސަރަހައްދަކުން ލިބޭ އާންމުދަނީއިން އެސަރަހައްދު ތަރައްގީ ކުރެވޭނެ ކަމަށް އިބޫ ވިދާޅުވި އެވެ.\n"މިރަށުގެ ތަރައްގީއަށް ކުރާ މަސައްކަތުގައި ރައްޔިތުން ދައުލަތަށް ދައްކާ ފައިސާގެ ހިއްސާ މިރަށަށް އަޅުގަނޑުމެން ގެނެސްދޭނަން، ތަރައްގީގެ މަޝްރޫއުތައް އަޅުގަނޑުމެން ފަށަން ބޭނުންވަނީ އަސާސީ ހިދުމަތްތަކުން، ފުރަތަމަ ކޮށްދޭންވީ ކަންކަމުގެ ގޮތުގައި އަޅުގަނޑުމެން ދެކެނީ ރައްޔިތުން ބޭނުންވާ އަސާސީ ހިދުމަތްތައް ފޯރުކޮށް ދިނުން،" އިބޫ ވިދާޅުވި އެވެ.\nއިބޫ ވިދާޅުވީ، ތޮއްޑޫގެ ބަނދަރު ހަދަންޖެހޭ ކަމަށާއި ސުކޫލުގެ ބޭނުންވެފައިވާ އިމާރާތްތައް ބޮޑުކުރެވި ފެންވަރު ރަނގަޅު ކުރެވެންޖެހޭ ކަމަށެވެ. ސިއްހީ މަރުކަޒުން ރަނގަޅު ހިދުމަތްތައް ލިބެންޖެހޭ ކަމަށާއި މިރަށުގެ މަގުތައް ހެދެންޖެހޭ ކަމަށް އިބޫ ވިދާޅުވި އެވެ.\n"އިރާދަކުރެއްވިއްޔާ އަޅުގަނޑުމެންގެ ވެރިކަމެއްގައި މިރަށުގެ ބަނދަރުހެދި، މިރަށު ސުކޫލަށް ބޭނުންވާ 15 ކްލާސްރޫމް ހެދި، އެއްދަންފަޅިއަށް ބަދަލުކޮށް ސިއްހީ މަރުކަޒު ތަރައްގީ ކުރެވި، މިރަށުގެ މަގުތައްހެދި ބޮޑެތި މަގުތަކުގައި ތާރު އެޅިގެންދާނެ،" އިބޫ ވިދާޅުވި އެވެ.\nއިބޫ ވިދާޅުވީ، ރަނގަޅު އާންމުދަނީ ލިބޭ ރަށްރުގައި ބޭންކިން ނިޒާމަކީ ވަރަށްވެސް މުހިންމު ކަމެއް ކަމަށާއި އިދިކޮޅު ސަރުކާރެއްގައި ތޮއްޑޫގައި ބޭންކިން ހިދުމަތް ދެވިގެންދާނެ ކަމަށެވެ.\n"އަޅުގަނޑުގެ ވެރިކަމެއްގައި އެންމެ ބޮޑު އެއް ސިޔާސަތަކީ ޓުރިޒަމް ފުޅާކޮށް ޓޫރިޒަމް ހިންގަން ފުރުސަތު ދިނުން، ދިމާވެފައިވާ ދައްޗަކީ އެ ވިސްނުން ހުރި ނަމަވެސް ގެސްޓްހައުސް އެޅުމަށް ބޭނުންވާ ފައިސާ ރައްޔިތުން އަތުގައި ނެތުން، މިރަށުގައި އެބަހުރި ގެސްޓްހައުސް، އެހެން ނަމަވެސް އެއަށްވުރެ ފުޅާކޮށް ތޮއްޑޫގައި އެކަން ކުރެވޭނެ، އަޅުގަނޑުމެންގެ ވެރިކަމެއްގައި ފުރަތަމަ ހަ މަސްދުވަހުގެ ތެރޭގައި އެސްއެއްއީ ބޭންކްގެ ތެރެއިން ލުއި ލޯން ފަސޭހައިން ގެސްޓް ހައުސް އެޅުމަށް ބޭނުންވާ ފައިސާ ލިބިގެންދާނެ،" އިބޫ ވިދާޅުވި އެވެ.\nއިބޫ ވިދާޅުވީ، ދަނޑުވެރިކަމަކީ ތޮއްޑޫގައި އެންމެ ފުޅާ ދާއިރާއެއްގައި ކުރަމުން ގެންދާ މަސައްކަތް ކަމަށާއި މުޅި ރާއްޖޭގައިވެސް އެންމެ ފުޅާކޮށް ދަނޑުވެރިކަން ކުރާ އެއް ރަށް ކަމަށެވެ. އެމްޑީޕީ ސަރުކާރުގައި ދަނޑުވެރިންނަށް ސަބްސިޑީ ދީފައިވާ ކަމަށާއި ނަމަވެސް ރައީސް އަބުދުﷲ ޔާމީންގެ ސަރުކާރުން އެކަން ހުއްޓާލާފައިވާ ކަމަށެވެ. އަދި ދަނޑުވެރިންނަށް 8000 ރުފިޔާދޭނެ ކަމަށް ވައުދުވެ، އެކަންވެސް ކުރައްވާފައިނުވާ ކަމަށް އިބޫ ވިދާޅުވި އެވެ.\n"އިރާދަކުރެއްވިއްޔާ އަނެއްކާވެސް އަޅުގަނޑުމެންގެ ވެރިކަމުގައި އޭރު [އެމްޑީޕީ ވެރިކަމުގައި] އެދިން ގޮތަށް ދަނޑުވެރިންނަށް އެ ސަބްސިޑީ ލިބިގެންދާނެ،" އިބޫ ވިދާޅުވި އެވެ.\nއިބޫ ވިދާޅުވީ، ތޮއްޑޫއަކީ ކުޅިވަރުގެ މައިދާނުގައިވެސް ވަރަށް ކުރިއަރާފައިވާ ރަށެއް ކަމަށާއި އެގޮތުން ފުޓްބޯޅާގައި ގައުމީ ޓީމްގައި ފެންވަރު މޮޅު ކުޅުންތެރިން ހިމެނޭ ކަމަށެވެ. އިދިކޮޅު ވެރިކަމެއްގައި ޒުވާނުންގެ ހުނަރު ކުރިއެރުވުމަށް ތޮއްޑޫގައި ޗޭންޖިން ރޫމްތަކާއެކު ޒަމާނީ ފެންވަރުގައި ދަނޑެއް ހަދައިދޭނެ ކަމަށްވެސް އިބޫ ވައުދުވެވަޑައިގެންފައި ވެއެވެ.\nއިބޫ އިތުރަށް ވިދާޅުވީ، ތޮއްޑޫގައި ބޯހިޔާވަހިކަމުގެ ދަތިކަން އެބައޮތް ކަމަށެވެ. އެރަށުގައި ބޯހިޔާވަހިކަން ބޭނުންވަނީ 80 މީހުން ނޫން ކަމަށާއި އެއަށްވުރެ ގިނަ މީހުންނަށް ބޭނުންވާ ކަމަށެވެ. އެގޮތުން އިދިކޮޅުގެ ވެރިކަމެއްގައި ބޯހިޔާވަހިކަމަށް ބޭނުންވާ ހުރިހާ ފަރާތްތަކަށް ބޯހިޔާވަހިކަން ފޯރުކޮށްދިނުމަށް 100 ގޯތި ދޫކުރާނެ ކަމަށްވެސް އިބޫ ވިދާޅުވި އެވެ.\nރައީސް އިބްރާހިމް މުހައްމަދު ސޯލިހު މޯލްޑިވްސް ޔުނައިޓެޑް އޮޕޮޒިޝަން ރިޔާސީ އިންތިހާބު 2018 + ތޮއްޑޫ\nއިންޑިއާގެ ދައުރަށް މައުމޫންގެ ތައުރީފް\nއިބޫއަށް "ޖެއްސުން" ކުރަން ދިޔަ ޕީޕިއެމް ސަޕޯޓަރުން ފައްސާލައިފި\nވޯޓްގެ ނަތީޖާ ސަރުކާރުން ގަބޫލުކުރާނެ ކަމަށް ނުބެލެވޭ: އިބޫ


Mi meehaa ah furaana ah vure muhimmuvee phone eh | Mihaaru\nއަންހެނަކު ފޯނާ ކުޅެނީ.\n30 މެއި 2020 - 09:022comments\nމީޑިއާތަކުން ރިޕޯޓްކޮށްފައިވާ ގޮތުގައި އަންހެނުން ފޯނެއް ގަނެސްދޭން އެދެމުން ދިޔަ ނަމަވެސް މި ދަނޑިވަޅުގައި ފޯނެއް ގަނެދޭން ދެކޮޅު ހަދާތީ އެކަމާ ހިތްހަމަނުޖެހި، ރުޅިގަދަވެގެން އަމިއްލަ ގައިގައި ރޯކޮށްލީ ނިއު ދިއްލީގެ 29 އަހަރުގެ އަންހެނެކެވެ.\nއޭނާ ފޯނެއް ގަނެދޭން އެދެމުން ދިޔައީ ލޮކްޑައުންއާ ދިމާކޮށް ދެ ދަރިން ކިޔަވާ ސްކޫލުގެ ކުލާސްތައް އޮންލައިންކޮށް ނަގައިދޭތީ އެކަން ވެސް ސަބަބަކަށް ދެއްކުމަށް ފަހު ކަމަށްވެ އެވެ. އެކަމަކު ފިރިމީހާއާ ހަވާލާދީ މީޑިއާތަކުން ބުނެފައި ވަނީ ލޮކްޑައުން ނިމުމުން ފޯނެއް ގަނެދޭނެ ވާހަކަ އަންހެނުން ގާތު ބުނެފައިވާނެ ކަމަށެވެ.\nދިއްލީގެ މައިދާން ގަރްހީގައި ދިރިއުޅޭ އަންހެން މީހާ ބުދަ ދުވަހުގެ ހެނދުނުގެ ވަގުތެއްގައި ގައިގައި ރޯކޮށްލި ހާދިސާއާ ގުޅިގެން ފުލުހުންނަށް ވެސް ރިޕޯޓްކޮށް، އެ މީހުންގެ އެހީގައި ހޮސްޕިޓަލަކަށް ގެންދިޔަ އެވެ. އެކަމަކު ގެންދިޔަ އިރު ހަށިގަނޑުގެ 90 ޕަސަންޓް ފިހި، ޖިއޯތީ ނަމަކަށް ކިޔާ މީހާ މަރުވެފައިވާ ކަމަށް ހޮސްޕިޓަލުން ބުންޏެވެ.\nމި މައްސަލަ ފުލުހުން މިހާރު އަންނަނީ އިތުރަށް ތަހުގީގުކުރަމުންނެވެ.\nފިރިމީހާ ފޯނެއް ގަނެ ނުދީގެން ޖިއޯތީ ފުރާނަ ދުއްވައިލި އިރު އެ ކައިވެންޏަށް ހަތް އަހަރެވެ.\nއިތުރު ލިޔުންތައް އިންޑިއާ އަންހެނުން އަމިއްލައަށް މަރުވުން މޮބައިލް ފޯން ކައިވެނި ދެމަފިރިން


48 aharah fahu Wolves Europa League ge quarter ah\nއޮލިމްޕިއާކޯސް އަތުން ވުލްވްސް މޮޅުވީ 1-0 ން\nރޯމާ އަތުން ސެވިއްޔާ މޮޅުވީ 2-0 ން\nކ. މާލެ |7އޯގަސްޓް 2020 | ހުކުރު 13:50 | 2,374\nވުލްވްސް އާއި އޮލިމްޕިއާކޯސް ބައްދަލުކުރި މެޗުގެ ތެރެއިން: މި މެޗުން ވުލްވްސް މޮޅުވީ 1-0 ން - ގެޓީ އިމޭޖާސް\nއޮލިމްޕިއާކޯސް އަތުން މޮޅުވެ 48 އަހަރަށް ފަހު ވުލްވްސް ފުރަތަމަ ފަހަރަށް ޔުއެފާ ޔޫރޮޕާ ލީގުގެ ކުއާޓާ ފައިނަލުން ޖާގަ ހޯދައިފިއެވެ.\nއަމިއްލަ ދަނޑުގައި ބުރާސްފަތި ދުވަހުގެރޭ އޮލިމްޕިއާކޯސް އަތުން 1-0 އިން ވުލްވްސް މޮޅުވިއުރު، ފުރަތަމަ ލެގުގެ މެޗު ނިމުނީ 1-1 ން ދެ ޓީމު އެއްވަރުވެގެންނެވެ. އެހެންކަމުން ވުލްވްސްއަށް ކުރިލިބުނީ 2-1 ގެ އެގްރިގޭޓް ނަތީޖާއަކުންނެވެ.\n48 އަހަރަށްފަހު ވުލްވްސް ކުއާޓާއަށް ދަތުރުކުރިއިރު، ވުލްވްސް އެންމެ ފަހުން މި މުބާރާތުގެ ކުއާޓާގައި ކުޅުނީ 1972 ވަނަ އަހަރުއެވެ. އޭރު ޔުއެފާ ކަޕްގެ ނަމުގައި މި މުބާރާތް ކުޅުނުއިރު، ފައިނަލުގައި ވުލްވްސް ބަލިވީ ޓޮޓެންހަމް ހޮޓްސްޕާއާ ވާދަކޮށްގެންނެވެ.\nވުލްވްސްގެ ދަނޑުގައި ބުރާސްފަތި ދުވަހުގެރޭ ކުޅުނު މެޗުގެ ވަރަށް ކުރީކޮޅު އެޓީމުން ވަނީ ލީޑު ނަގާފައެވެ. މެޗުގެ ނުވަވަނަ މިނެޓުގައި ލިބުނު ޕެނަލްޓީއަކުން މި ލަނޑު ވުލްވްސްއަށް ކާމިޔާބުކޮށްދިނީ ރައުލް ހިމެނޭޒްއެވެ.\nއޭގެ ފަހުން މެޗުގެ 28 ވަނަ މިނެޓުގައި އޮލިމްޕިއާކޯސްގެ މެޑީ ކަމާރާ ލަނޑެއް ޖަހައި ނަތީޖާ ހަމަހަމަކުރި ނަމަވެސް، އެޓީމުގެ ފޯވާޑް ޔޫސުފް އެލްއަރާބީ އޮފްސައިޑްގައި ހުރުމާއެކު ވީޑިއޯ އެސިސްޓަންޓް ރެފުރީ (ވީއޭއާރް) އިން ވަނީ އެ ލަނޑު ކެންސަލް ކޮށްފައެވެ.\nސެވިއްޔާ އާއި ރޯމާ ބައްދަލުކުރި މެޗުގެ ތެރެއިން: މި މެޗުން ސެވިއްޔާ މޮޅުވީ 2-0 ން\nމި މެޗުން މޮޅުވެ ކުއާޓާ ފައިނަލަށް ވުލްވްސް ދަތުރުކުރިއިރު، ކުއާޓާގައި ވުލްވްސް ބައްދަލުކުރާނީ ސެވިއްޔާ އާއެވެ. ސެވިއްޔާ ކުއާޓާއަށް ދަތުރުކުރީ ބުރާސްފަތި ދުވަހުގެރޭ ރޯމާގެ މައްޗަށް 2-0 ން ކުރިހޯދައިގެންނެވެ.\nމި މެޗުގައި ރޯމާ ކޮޅަށް ސެވިއްޔާއިން ދެ ލަނޑުވެސް ޖެހީ ވެސް ފުރަތަމަ ހާފުގައެވެ. އެގޮތުން މެޗުގެ 22 ވަނަ މިނެޓުގައި ސާޖިއޯ ރެގީލޯން ސެވިއްޔާއަށް ލީޑު ނަގައިދިންއިރު، މެޗުގެ 44 ވަނަ މިނެޓުގައި އެޓީމަށް ލީޑު ފުޅާކޮށްދިނީ ޔޫސުފް އެން-ނަސްރީއެވެ.\nޔޫރޮޕާ ލީގުގެ ކުއާޓާއަށް ޓީމުތައް ދަތުރުކުރިއިރު، ކުއާޓާ މެޗުތައް ކުޅޭނީ ޖަރުމަންގެ ހަތަރު ސިޓީއެއްގައެވެ.


Broadcom ah Maree, Ali Yoosuf adhi Gais\nބްރޯޑްކާސްޓިން ކޮމިޝަން (ބްރޯޑްކޮމް) ގެ މެންބަރު ކަމަށް މަރިޔަމް ވަހީދާ އާއި އަލީ ޔޫސުފް އަދި އަހުމަދު ގައިސް އައްޔަނު ކުރުމަށް ރައްޔިތުންގެ މަޖިލީހުން މިއަދު ފާސްކޮށްފި އެވެ.\nބްރޯޑްކޮމްގެ ހަތަރު ގޮނޑިއެއް ހުސްވެފައިވާ އިރު، މިއަދު ވޯޓަށް އަހާފައި ވަނީ އޭގެ ތެރެއިން ތިން ގޮނޑިއަށް އައްޔަން ކުރަން ރައީސް ފޮނުއްވި ނަންތަކަށް ރުހުން ދިނުމަށެވެ.\nމިއަދު އެންމެ ފުރަތަމަ ވޯޓަށް އަހާފައިވަނީ، ބްރޯޑްކޮމްއިން އިސްމާއިލް ސޮފްވާނާއި ހަސަން ނަބާހު އިސްތިއުފާ ދެއްވާފައި ވާތީ އެ ދެ ގޮނޑިއަށް ހަމަޖައްސަން ރައީސް ފޮނުއްވި ނަންފުޅުތަކުން ދެ ނަމަކަށް ރުހުން ދިނުމެވެ.\nއެގޮތުން، ރައީސް ފޮނުއްވި ނަންތަކުގެ ތެރެއިން، މިނވަން މުއައްސަސާތަކާ ބެހޭ ކޮމިޓީއިން ތަޅުމަށް ފޮނުވިއިރު، އެންމެ މަތީގައި އޮތީ ސަންގު ޓީވީގެ ޕްރެޒެންޓަރު ޝިފްލާ އިބްރާހިމްގެ ނަމެވެ. ރައީސް ވެސް އެންމެ އިސްކަން ދެއްވާފައި އޮތީ ޝިފްލާ އަށެވެ. އަދި ދެވަނައަށް އޮތީ، އެމްޑީޕީގެ އެކްޓިވިސްޓެއް ކަމަށްވާ އަހުމަދު ގައިސްގެ ނަމެވެ. އަދި ތިން ވަނައަށް އޮތީ، ކުރީގެ ނޫސްވެރިޔާ އަލީ ޔޫސުފްގެ ނަމެވެ.\nނަމަވެސް، ޝިފްލާގެ ނަމަށް އެހި ވޯޓުގައި 49 މެންބަރަކު ވަނީ އޭނާއާ ދެކޮޅަށް ވޯޓު ދެއްވައިފަ އެވެ. ޝިފްލާ އައްޔަން ކުރަން ފެންނަކަމަށް ހަތް މެންބަރަކު ވޯޓު ދެއްވި އިރު، ވަކިކޮޅަކަށް ވޯޓު ނުދެއްވާ މެންބަރަކު އިންނެވި އެވެ.\nއެއަށްފަހު، ގައިސް އާއި އަލީ ޔޫސުފްގެ އިތުރުން މަރިޔަމް ވަހީދާ ބްރޯޑްކޮމަށް އައްޔަނުކުރަން ފެންނަކަމަށް ވަކި ވަކިން ނެގުނު ވޯޓުތަކުގައި، ވޯޓުގައި ބައިވެރިވެވަޑައިގެންނެވި ހުރިހާ މެންބަރުން އިއްތިފާގުވި އެވެ.\nކޮމިޝަންގެ ނައިބު ރައީސްއަކަށް ހުންނެވި، ފާތިމަތު ޒައިނާގެ ބަދަލުގައި ހަމަޖައްސަން ރައީސް ތިންނަމެއް މަޖިލީހަށް ފޮނުއްވި ނަމަވެސް ކޮމިޓީއިން ވަނީ އޭގެން އެއްވެސް ނަމެއް ތަޅުމަށް ނުފޮނުވައި، އާ ނަންތަކެއް ފޮނުވުމަށް ރައީސް ލަފާދިނުމަށް ވަނީ ނިންމައިފަ އެވެ. އެ ނިންމުންވެސް ވޯޓުގައި ބައިވެރިވެވަޑައިގެންނެވި 66 މެންބަރުންގެ އިއްތިފާގުން ވަނީ ފާސްކޮށްފަ އެވެ.


Tottenham ge coach kamun Mourinho vaki koffi - One Online\nޖޯސޭ މޮރީނިއޯ --- ފޮޓޯ/ ގެޓީ\nއިނގިރޭސި ޕްރިމިއާ ލީގުގެ ކްލަބު، ޓޮޓެންހަމް ހޮޓްސްޕާސްގެ ކޯޗުކަމުން ޖޯސޭ މޮރީނިއޯ ވަކިކޮށްފިއެވެ.\nއެޓީމުގެ ކޯޗުކަމުން މޮރީނިއޯ ވަކިކޮށްފައިވާކަން ޓެލެގުރާފް ނޫހުން ވަނީ ކަށަވަރު ކޮށްދީފައެވެ. ކޯޗުކަމުން މޮރީނިއޯ ވަކިކުރި އިރު، މިވަގުތު ޓޮޓެންހަމް އޮތީ ލީގު ތާވަލުގެ ހަތް ވަނައިގައެވެ. ސީޒަން ވަރުގަދަކޮށް ޓޮޓެންހަމް އިން ފެށި ނަމަވެސް އެޓީމު ފަހުން ފެނުނީ ފޯމް ކަޓައިގެން ދިޔަތަނެވެ.\nޔޫރަޕުގެ އެންމެ ކާމިޔާބު އެއް ކޯޗު މޮރީނިއޯ ކުލަބާ ހަވާލުވެފައިވަނީ 2019 ވަނަ އަހަރުއެވެ. އޭގެ ކުރިން އޭނާ ހުރީ މެންޗެސްޓާ ޔުނައިޓެޑްގެ ކޯޗުކަމުގައެވެ. އެ ކްލަބާއެކު ޔޫރޮޕާ ލީގާއި ލީގު ކަޕް ކާމިޔާބު ކުރި ނަމަވެސް، އެފަހަރުވެސް ބޭރުކޮށްލީ ބޭނުންވާ ކާމިޔާބީއާ ހަމައަށް ވާސިލު ނުވުވުނު ކަމަށް ބޯޑަށް ފެނިގެންނެވެ.\nމޮރީނިއީ ޕްރިމިއާ ލީގުގައި އެންމެ ގިނަ ކާމިޔާބީތަކެއް ހޯދީ ޗެލްސީއާއެކުއެވެ. އޭނާ ވަނީ އެ ކްލަބާއެކު ތިން ފަހަރަށް ޕްރިމިއާ ލީގުވެސް ހޯދައިފައެވެ. އޭގެ އިތުރުން އިންޓަ މިލާން އާއި ޕޯޓޯއާއެކު ޔޫރަޕުގެ ތަށިވެސް ހޯދާފައިވާ މޮރީނިއޯއަކީ އެ ދެކްލަބާއެކު ޓްރެބަލް ހޯދި ކޯޗެއްވެސް މެއެވެ. ރެއާލް މެޑްރިޑާއެކު ލަލީގާވެސް މޮރީނިއީ ކާމިޔާބު ކޮށްފައިވާ އިރު، މިދިޔަ ފަސް ވަރަކަށް އަހަރުގައި އޭނާ ފެނުނީ ދަށްކޮށެވެ. މާ ބޮޑު ކާމިޔާބީއެއް ނުލިބި، ދެ ކްލަބަކުން ފޮނުވާލަން ޖެހުމަކީ މިހާތަނަށް މޮރީނިއޯގެ ކެރިއަރުގައި ކުރިމަތިވާނެ އެންމެ އުނދަގޫ އެއް މަރުހަލާއަށް ވާނެއެވެ.\nހަބަރުތައް ބުނެފައިވާ ގޮތުން ސީޒަން ނިމެންދެން ޓޮޓެންހަމްއާ ހަވާލުވާނީ ރަޔަން މޭސަންއެވެ. އެޓީމުން މޮރީނިއޯ ނުލާ އާދީއްތަ ދުވަހު މެންޗެސްޓާ ސިޓީއާ ދެކޮޅަށް ދެން ނުކުންނާނީ ލީގު ކަޕް ފައިނަލަށެވެ.\nގުޅޭ ޓެގު އިނގިރޭސި ޕްރިމިއާ ލީގު ހޯސޭ މޮރީނިއޯ ޓޮޓެންހަމް ހޮޓްސްޕާ\nޗެލްސީ ކުޅުންތެރިންނާއެކު އުފާފާޅުކުރެވުމުން ހަޒާޑް މައާފަށް އެދިއްޖެ\nޕީޕީއީ ކިޓުގައި ބެންގަލޫރު އެފްސީ ރާއްޖެއަށް\nބްލޫޕްރިންޓް ހަބް ފުޓްސަލް ފިއެސްޓާ: އެފްސީ ޔުނައިޓެޑް ސެމީއަށް، ކޮންފިޑެންސްއަށް މުހިއްމު މޮޅެއް\nޔުނައިޓެޑް ފައިނަލަށް، ސެމީން ކަޓައި އާސެނަލްގެ ސީޒަން "ޗޮކުން"\nއެފްއޭއެމް ހައުސްގެ އިމާރާތް ކޮވިޑް ފެސިލިޓީއެއް ހެދުމަށް ދީފި


vnews - Ooredoo aai Newradiant in kudakudhinge dhuvas faahagakuri goiy varah thafaathu\nއުރީދޫއާއި ނިއުރޭޑިއަންޓުން ކުޑަކުދިން ދުވަސް ފާހަގަކުރިގޮތް ވަރަށް ތަފާތު\nއުރީދޫއާއި ނއިުރޭޑިއަންޓް ގުޅިގެން ބޭއްވި ހަކަރާތުގެ ތެރެއިން-- ވީ ފޮޓޯ: އިސްމާއީލް ޝާހު\nއުރީދޫ މޯލްޑިވްސްއާއި އެ ކުންފުނީގެ ޕާޓްނަރ ނިއުރޭޑިއަންޓް ސްޕޯޓްސް ކުލަބު ގުޅިގެން ކުޑަކުދިންގެ ދުވަސް ފާހަގަކުރުމަށް ތަފާތު ހަރަކާތެއް ބާއްވައިފިއެވެ.\nއުރީދޫން ކުރިއަށް ގެންދާ "ވަރަށް ތަފާތު" ކެމްޕެއިންގެ ދަށުން މިއަދު މާފަންނު މިނީ ޓާފްގައި ކުރިއަށް ގެންދިޔަ ހަރަކާތްތަކުގައި ނިއުރޭޑިއަންޓްގެ ކުޅުންތެރިންނާއެކު ގިނަ އަދަދެއްގެ ކުޑަކުދިން ވަނީ ބައިވެރިވެފައެވެ. ކުޑަކުދިން ދުވަސް ފާހަގަކުރުމަށް ކުޅުނު މެޗުގައި ނިއުގެ ހަ ކުޅުންތެރިންނާއެކު ކުޅެފައިވަނީ ކުޑަކުދިންގެ މައްޗަށް އެކުލެވޭ "ވަރަށް ތަފާތު" ޓީމެކެވެ. މި ޓީމުގައި 60 އެއްހާ ކުދިން ތިއްބެވެ.\nމި ހަރަކާތުގައި ނިއުރޭޑިއަންޓްގެ މުހިއްމު ކުޅުންތެރިން ކަމަށްވާ އަލީ އަޝްފާގާއި އަލީ ފާސިރު ފަދަ ކުޅުންތެރިން ބައިވެރިއިރު މިއީ މިފަދަ ގޮތަކަށް ކުޑަކުދިންގެ ދުވަސް އަމިއްލަ ކުންފުންޏަކުން ފާހަގަކުރި ފުރަތަމަ ފަހަރެވެ. އަދި މިއީ އެތަށް ކުދިންނެއްގެ ހުވަފެނެއް ހަގީގަތަށް ވެގެންދިޔަ ހަރަކާތެއް ކަމަށް އުރީދޫއިން ބުނެއެވެ.\nމި ހަކަރާތަށްފަހު ކުޑަކުދިންގެ ދުވަސް ފާހަގަކުރުމަށް ހާއްސަ ކޭކެއް ވަނީ ފަޅާފައެވެ. ވީ ސްޕޯޓްސްއާއި ވާހަކަދައްކަމުން އުރީދޫ މޯލްޑިވްސްގެ ޑިރެކްޓަރ އޮފް ސޭލްސް އެންޑް ބްރޭންޑް ހުސައިން ނިޔާޒް ވިދާޅުވީ މިއަދުގެ އިވެންޓްގައި ގިނަ އަދަދެއްގެ ކުދިން ބައިވެރިވެ، ނިމިގެންދިޔައީ ވަރަށް ފޯރިގަދަކޮށް ކަމަށެވެ.\nއުރީދޫއަކީ އިޖުތިމާއީ ކަންކަމުގައި އަބަދުވެސް ފާހަގަކޮށްލެވޭ ފަރާތެކެވެ. މީގެ ކުރިންވެސް ފްރާންސްގެ ޕީއެސްޖީއާ ގުޅިގެންވެސް ކުޑަކުދިންނަށް ހާއްސަ ކޯޗިން ކޭމްޕެއްވެސް އުރީދޫން ވަނީ ރާއްޖޭގައި ކުރިއަށް ގެންގޮސްފައެވެ.


Ehbassvun hamavumun retire kurun kairi: Sarri\nއެއްބަސްވުން ހަމަވުމުން ރިޓަޔާ ކުރުން ކައިރި\nޔުވެންޓަސްގެ ކޯޗް މައުރީޒިއޯ ސާރީ\nޔުވެންޓަސްގެ އެއްބަސްވުން ހަމަވުމުން ކޯޗު ކަމުން ރިޓަޔާ ކުރުން ކައިރި ކަމަށް އެ ޓީމުގެ ކޯޗް މައުރީޒިއޯ ސާރީ ބުނެފި އެވެ.\nއިޓާލިއަން ލީގްގައި، މިރޭ ސާރީ ނުކުންނާނީ އޭނާގެ ކުރީގެ ކުލަބު ނަޕޯލީ އާ ދެކޮޅަށެވެ. މި މެޗު ވެގެންދާނީ ނަޕޯލީ ދޫކޮށްލި ފަހުން އިދިކޮޅު ޓީމު ކޯޗެއްގެ ގޮތުގައި އެ ޓީމުގެ ދަނޑަށް ސާރީ ނުކުންނާނެ ފުރަތަމަ މެޗެވެ. ސީޒަންގެ ކުރީ ކޮޅު ޔުވެންޓަސްގެ ސްޓޭޑިއަމްގައި ނަޕޯލީއާ ދެކޮޅަށް ނުކުތް އިރު ނިއުމޯނިއާ ޖެހިގެން ސާރީ އޮތީ ބެޑް ރެސްޓްގަ އެވެ.\nޔުވެންޓަސްގެ ކޯޗް ކަމާ ހަވާލުވުމަކީ ކުރިއަށް އޮތް ތަނުގައި ނަޕޯލީއިން ނުފެނުންތޯ ސުވާލު ކުރުމުން ސާރީ ބުނީ ޔުވެންޓަސްގެ ކޮންޓްރެކްޓް ނިމުމަށް ފަހު ހަދާނެ ގޮތެއް ނުވިސްނާ ކަމަށާއި ރިޓަޔާ ކުރުންވެސް އެކަށީގެންވާ ކަމަށެވެ.\n"އަހަރެން ނުވިސަނަން އެކަމަކާ،" ސާރީ ބުންޏެވެ. "މި މަސައްކަތް ނިމުނީމަ އަހަރެން ރިޓަޔާވެސް ކޮށްފާނަން، އަހަރެމެން ބަލާނަން ޔުވެންޓަސްގެ އެއްބަސްވުން ނިމުމަށް ފަހު އަހަރެންގެ ހުރީ ކިހާ ހަކަތައެއްތޯވެސް."\nއޭނާ ބުނީ ރިޓަޔާ ކުރިޔަސް ކުރާނީކީ ކޮންމެހެން ޕްރެޝަރު ބޮޑުވެގެން ނޫން ކަމަށާއި ހަށިގަނޑުގައި އެވަރުގެ ހަކަތަ ނެތްނަމަ ކޯޗުކަން ނުކުރެވޭނެ ކަމަށެވެ.\n"ދެ އަހަރު ފަހުން އަހަރެންގެ ކޮންޓްރެކްޓް ނިމޭއިރު ވާނެ ގޮތެއް އަހަންނަކަށް ނޭންގޭނެ، ފަހަރެއްގައި ކުރިއަށްގެންގޮސްވެސް ފާނަން."\nސާރީ ބުނީ، މިރޭގެ މެޗަކީ އޭނާއަށް ވަރަށް ހާއްސަ މެޗެއް ކަމަށެވެ. ނަމަވެސް ޕާސަނަލް ކަންކަމަށްވުރެ އޭނާއަށް ޓީމު މުހިންމުވާ ކަމަށެވެ. ސާރީ ނަޕޯލީ ދޫކޮށްލި ފަހުން އޭނާގެ ރިޕްލޭސްމެންޓެއް ހޯދުމުގައި ނަޕޯލީއަށް އެކިއުރޭޓް ހައްލެއް ހޯދިފައެއް ނުވެ އެވެ. ޑިސެމްބަރު މަހު ކާލޯ އަންޗެލޯޓީ މަގާމުން ވަކި ކުރުމަށްފަހު މިހާރު އެ ޓީމުގެ ކޯޗަކަށް ހަމަޖައްސާފައި ވަނީ އޭސީ މިލާންގެ ކުރީގެ ކޯޗް ޖެނާރޯ ގަޓޫސޯ އެވެ.


BREAKING NEWS: Miadhu Ithuru 165 Meehaku Covid Ah Fassivejje - Vaguthu\nމިއަދު އިރުއޮއްސި 18:00 އާއި ހަމައަށް ފާއިތުވި 24 ގަޑިއިރުގެ ތެރޭގައި ރާއްޖެ އިން އިތުރު 165 މީހަކު ކޮވިޑް-19 އަށް ފައްސިވެއްޖެއެވެ.\nމިއަދު ފައްސިވި މީހުންގެ ތެރެއިން 132 މީހަކު ފައްސިވީ މާލެއިންނެވެ. މީހުން ދިރިއުޅޭ އެހެން ރަށްތަކުން 13 މީހުން އަދި ރިސޯޓްތަކުން 19 މީހަކު މިއަދު ފައްސިވިއެވެ. އިންޑަސްޓްރިއަލް މަސައްކަތް ކުރާ ރަށަކުން ވެސް މިއަދު މީހަކު ފައްސިވިއެވެ.\nމިއަދު ފައްސިވި މީހުންނާއިއެކު ރާއްޖެ އިން ކޮވިޑަށް ފައްސިވި މީހުންގެ ޖުމްލަ އަދަދު މިހާރު ވަނީ 20144 އަށް ވަނީ އަރާފައެވެ.\nމިއަދު 127 މީހުންވަނީ ބަލިން މުޅިން ފަސޭހަވެފައެވެ. މިހާތަނަށް ކޮވިޑް ޖެހުނު މީހުންގެ ތެރެއިން ރަނގަޅުވިމީހުންގެ ޖުމްލަ ޢަދަދުވަނީ 17،470 އަށް އަރާފައެވެ. މިވަގުތު ބައްޔަށް ފަރުވާ ހޯދަމުންދަނީ 2605 މީހުންނެވެ. އޭގެތެރެއިން 186 މީހަކަށް ހޮސްޕިޓަލްގައި އެޑްމިޓް ކޮށްގެން އަންނަނީ ފަރުވާ ހޯދަމުންނެވެ.\nމިއަދު 165 މީހަކު ކޮވިޑަށް ފައްސިވީ 4،970 ސުންކު ކޮވިޑަށް ޓެސްޓް ކޮށްގެންނެވެ.\nމާޗް 2, 2021 22:35\nވެކްސިން ޖެހުން މީ މަށަށް ކުރެވުނު އެންމެ މޮޔަ ކަންތައް.. މީގެން މަށަށް ވީ ފައިދާއެއް މަށަކަށް ނުފެނޭ..6ޖަހާއިރު ގެއަށް ވަންނަންޖެހޭ.. މާސްކު އަޅަންޖެހޭ.. މައިމޫނާ އަންގާ ގޮތަށް މި އުޅެންޖެހެނީ.. ކުކުޅު ހާލަށްވުރެ ހާލުގަ މި އުޅެނީ.. ވަގުތު ކުދިން ޕްލީސް މި ކޮމެންޓް ޖަހައިދެއްޗޭ\nމާޗް 2, 2021 22:36\nއިބޫ ސޯލިހަކީ ގައުމަށް ޖެހިފައޮތް މުސީބާތެއް\nމާޗް 2, 2021 22:44\nދުއްވާ އެއްޗެއްސަށް ޖަަހަން ވެކްސިންއެއް ތައްޔާރުކުރަން އިންޑިޔާގައި އެދިބަލަ ، އޭރަންނު އެއްޗެތި ދުއްވޭނީ ، މިހާރު މިޖެހެނީ މަޖީދީ މަގުގައި ފިތިބާރުވެގެން ހިނގަން\nމާޗް 2, 2021 23:02\nކޮވިޑުނުކުމެއުޅޭގަޑިތައްބަލާ އެގޮލާއެންމެގިނައިން އެއްތަނުން އަނެއްތަނަށްދަނީ އިންޖީނުލީއުޅަނދުފަހަ ރުގަކަމުން އެތަކެތި ދުއްވުންމަނާވިއަސް އެގޮލާޖެހޭއަދަދު މަދުނުވަނީކީއްވެތޯ؟\nމާޗް 3, 2021 00:01\nއެޗްޕީއޭ ކަންތަކާ ހުރެ ކޭސްތަށް އިތުރު ވަނީ... އެޗްޕީއޭއިން ތަންތަން ފާސް ކުރަން ތި ފޮނުވަނީ ބަލިވެ އުޅޭ ބައެއް.. . އެމީހުން ހުރިހާ ތަނެއް އިންސްޕެކްޓް ކުރަން ވަންނަމުން ދާއިރު އެމީހުން ތިބީ ސިއްހަތު ސަލާމަތުން ކަމެއް ނޭގެ.... ބަލަ އާންމުންގެ ތަންތަނަށް ވަންނަމުން ދާއިރު، ފާޑު ފާޑުގެ ނަންނަމުގަ އިންސްޕެކްޝަން ހިންގަމުން ދާއިރު ބަލި ނެތް ބަޔަކު ފޮނުވާ... ވަރަށް ނުރައްކާތެރި ކަމެއް.. އެޗްޕީއޭއިން މިކުރަނީ ހުސް އެންމެން ރިސްކް ތެރެއަށް ވެއްޓޭ ކަންތަށް\nމާޗް 3, 2021 06:56\nކޮވިޑް ކޭސްތައް އިތުރުވަނީ އިންޑިޔާގެ ވެކްސިން ޖަހަންފެށިފަހުންބާ. އަދި މީހުން މިބަލީގައި މަރުވާ އަދަދު އިތުރުވާންފެށީ ވެކްސިން ޖަހަންފެށިފަހުންބާ.\nމާޗް 3, 2021 08:42\n-ޕޮޒިޓިވް މީހުން އިތުރުވާނެ ގިނައިން ޓެސްޓުކުރުމުންވެސް. އެއީ 2020 ޑިސެމްބަރގަ ލުއިދޭން އުޅުނުއިރު މަގުމަތީ ޓެސްޓުކުރާވަރު މަދުކަމައްފާހަގަ ކުރެވުނު.\nމާޗް 3, 2021 08:48\nޕޮލިހުން ކުޑަކޮށް މަގުމަތީން ޓެސްޓުކުރުން އިތުރުކޮށްލީމަ ނަމްބަރު އިރުވަނީތޯ؟


Twitter ge veriyaa ithuru 15 milion dollar dheefi | Mihaaru\nޓްވިޓާގެ ވެރިޔާ އިތުރު 15 މިލިއަން ޑޮލަރު ދީފި\n13 ޑިސެމްބަރ 2020 - 07:46\nކޮވިޑް-19 ގެ ބަލިމަޑުކަމުގެ ތެރޭގައި ވަޒީފާ ގެއްލި ދިރިއުޅުމުގެ ހާލަތު ދަށްވެފައިވާ މީހުންގެ ހާލަތު ރަނގަޅުކުރަން އެމެރިކާގެ 16 ސްޓޭޓަކުން ފަށާފައިވާ ޕްރޮގްރާމަށް ޓްވިޓާގެ ސީއީއޯ ޖެކް ޑޯޒީ އަނެއްކާ ވެސް 15 މިލިއަން ޑޮލަރު ހަދިޔާކުރައްވައިފި އެވެ.\nއެމެރިކާގެ 16 ސްޓޭޓެއްގެ 11 މޭޔަރަކު އިސް ނަންގަވައިގެން ޕައިލެޓް ޕްރޮގްރާމެއްގެ ގޮތުގައި ކުރިއަށް ގެންދާ ޕްރޮގްރާމްގައި، ވަޒީފާ ގެއްލި ދިރިއުޅުމުގެ ހާލަތު ދަށްވެފައިވާ މީހުންނަށް މާލީ ގޮތުން އެހީތެރިކަން ފޯރުކޮށް ދޭން ހާއްސަ ސްކީމްތަކެއްގެ ދަށުން އުޖޫރައެއް ދޭން ވަނީ ނިންމައިފަ އެވެ. ކުރިން ލިބެމުން ދިޔަ އަސާސީ މުސާރަ ދެމެހެއްޓެނިވި ގޮތަކަށް ދެވޭނެ ގޮތްތަކެއް ފަހިކުރުމަށް މޭޔަރުން އިސްކޮށް ތިއްބަވައިގެން ކުރިއަށް ގެންދަވާ "މޭޔާޒް ފޯ އަ ގެރަންޓީޑް އިންކަމް" (އެމްޖީއައި) ޖަމިއްޔާ އަށް ޑޯޒީ ކުރިން ވެސް ފައިސާ ހަދިޔާކުރެއްވި އެވެ.\nޖުލައި މަހުގެ ތެރޭގައި އޭނާ ހަދިޔާކުރެއްވީ ތިން މިލިއަން ޑޮލަރެވެ.\nމި ފަހަރު އިތުރު 15 މިލިއަން ޑޮލަރު ހަދިޔާކޮށް ޖެކް ވިދާޅުވީ ރައްޔިތުންގެ ދިރިއުޅުމުގެ ހާލަތު ރަނގަޅުވުން މުހިއްމު ކަމަށާއި މިކަމަށް ގިނަ ބަޔަކު އެހީވުމަކީ އުންމީދެއް ކަމަށެވެ. ޖެކް ވަނީ ކުރިއަށް އޮތް ތަނުގައި މި ސްކީމަކީ ގައުމީ ފެންވަރުގައި މުޅި އެމެރިކާގައި ކުރިއަށް ގެންދެވޭ ޕްރޮގްރާމަކަށް ވާނެ ކަމަށް އުންމީދު ކުރައްވާ ކަމަށް ވިދާޅުވެފަ އެވެ.\nޔުނިވާސަލް ބޭސިކް އިންކަމް (ޔޫބީއައި) އާ އެއްގޮތަށް ކުރިއަށް ގެންދާ ސްކީމްގެ އަމާޒަކީ ރައްޔިތުންނަށް "އާމްދަނީ ކަށަވަރުކޮށް" ދިނުމެވެ.\nޖެކް ދެއްވި އެހީއާ ވެސް އެކު އެމެރިކާގެ އިތުރު ސްޓޭޓްތަކަށް މި ޕްރޮގްރާމް ފުޅާކުރަން ވެސް އަންނަނީ ވިސްނަމުންނެވެ.\nއެމްޖީއައި ސްކީމް ތައާރަފުކުރުމުގެ މޭސްތިރި އަކީ ކެލިފޯނިއާގެ ސްޓޮކްޓަންގެ މޭޔަރު މައިކަލް ޓަބްސް އެވެ. އޭނާ ވިދާޅުވި ގޮތުގައި ރައްޔިތުންގެ ދިރިއުޅުމުގެ ހާލަތު ކުރިން އޮތް ފެންވަރަށް ނުވަތަ އެއަށް ވުރެ ރަނގަޅުވަންދެން މާލީ އެހީ ދިނުމަކީ ކުރައްވަން ބޭނުންވާ ކަމެކެވެ.\n"މިއީ އެއްވެސް ޝަރުތަކާ ނުލައި ރައްޔިތުންނަށް ދެވޭ ވަރަށް ބޮޑު އެހީތެރިކަމެއް." ޓަބްސް ވިދާޅުވި އެވެ. "އިޖިތުމާއީ ރައްކާތެރިކަން ރައްޔިތުންނަށް ލިބުމަކީ އަބަދު ވެސް ވަރަށް މުހިއްމު ކަމަކަށް ވާނެ."\nޖެކް، 44، ވަނީ ކުރިން ވެސް އެކި ފަހަރު ކޮވިޑް ތެރޭގައި އެކި ފަންޑްތަކަށް ބޮޑެތި އަދަދަކުން ފައިސާ ހަދިޔާކުރައްވައިފަ އެވެ. އޭނާގެ މިލްކިއްޔާތު 11.8 ބިލިއަން ޑޮލަރަށް އަރަ އެވެ.\nAanmunnah asaasee musaara dheyn Twitter ge veriyaa3million dollar\nޓްވިޓާ ޖެކް ޑޯސޭ އާމްދަނީ އެމެރިކާ\nމީދޯ މަހުޖަނުން އުޅޭގޮތަކީ! މިގައުމުގައުޅެ މަހުޖަނުންނަށް ވާގޮތަކީ ކިރިޔާވެސް ކަމެއްވާއިރަށް ހުރިހާ މުއައްޒަފުން ވަޒީފާއިން ވަކިކޮށްފަ ގެއަށް. އަދިއެވަރަކުންވެސް ނުފުދޭ. އާދެސްކޮށްގެން ސަރުކާރުން ލޯނުނަގާ. 50އަހަރުވަންދެން ފުލް ޕޮރޮފިޓްގަ ހިންގިއިރު އޮހުނު ލާރިގަނޑު ކުއްލިޔަކަށް ވަޔަށްއަރައިގެންދޭ. ބޮޑުއަރަތެއްނުން.


Huravee dhuvahakee koba - vNews.mv\nފޮޓޯ/ ހޯމް މިނިސްޓްރީ\nހުރަވީ ދުވަހަކީ ކޮބާ؟\nޒަމްޢަތު އަޙްމަދު ވަޙީދު 28 January 2020, 13:47\nހުރަވީ ދުވަސް ނިސްބަތްވާ ބަޠަލަކީ އައްސުލްޠާނުލްޣާޒީ ޙަސަން ޢިއްޒުއްދީން (1 ވަނަ) އަށް\nއެމަނިކުފާނަކީ މާލެއަތޮޅު ހުރަޔަށް ނިސްބަތްވާ ބޭފުޅެއް\nރަސްކަންކުރެއްވީ7އަހަރު\nއަވަހާރަވީ2ރަމަޟާން 1180 ގައި\nކޮންމެ ޖުމާދަލްއާޚިރާ މަހެއްގެ3ވަނަ ދުވަސް، ރާއްޖޭގެ ރައްޔިތުންނަށް މިހާ ޚާއްސަވަނީ ކީއްވެގެންތޯއެވެ. މި ދުވަހާއި ރާއްޖެއާއި އޮތީ ކޮން ގުޅުމެއް ތޯއެވެ.\nމިއީ މިއަދުގެ ޒުވާން ޖީލު ކުރާ ސުވާލުތަކެކެވެ. ޖަވާބަކީ މިއީއެވެ. މިއަދަކީ ރާއްޖޭގެ ހުރަވީ ދުވަހެވެ. ހުރަވީދުވަސް ފާހަގަކުރަނީ ހޮޅިންގެ އަޅުވެތިކަމުގެ ދަށުން ދިވެހިރާއްޖެ މިނިވަންކުރެއްވި ހަނދާން އާކުރުމުގެ ގޮތުންނެވެ. މި ހަނދާން އާކުރަންޖެހެނީ، ހޮޅިންގެ އަޅުވެތިކަމުގައި ގާތްގަޑަކަށް4މަހެއްހާ ދުވަހުގެ ރާއްޖެ އޮތުމަށްފަހު، މުލީގޭ ދޮންހަސަންމަނިކުފާނު ނުވަތަ ދޮންބަންޑާރައިން ކުރެއްވި ޖިހާދުގައި ދިވެހިރާއްޖެ މިނިވަން ވުމުންނެވެ. ރާއްޖެ ހޮޅިންގެ އަޅުވެތިކަމުން މިނިވަންވީ،3ޖުމާދަލްއާޚިރާ 1166 ގައެވެ.\nއެހެންކަމުން ކޮންމެ އަހަރެއްގެ ޖުމާދަލްއާޚިރާ މަހުގެ3ވަނަ ދުވަހަކީ ހުރަވީ ދުވަހުގެ ގޮތުގައި ރާއްޖޭގައި ފާހަގަކުރާ ދުވަހެވެ. ރާއްޖޭގައި ފުރަތަމަ ފަހަރަށް ހުރަވީ ދުވަހުގެ ނަމުގައި ދުވަހެއް ފާހަގަކުރެވުނީ ހިޖުރައިން 1400 ވަނަ އަހަރުގެ ޖުމާދަލްއާޚިރާ މަހުގެ3(18 އޭޕްރީލް 1980) ވަނަ ދުވަހުއެވެ.\nހުރަވީ ދުވަހުގެ ގޮތުގައި މިދުވަސް ފާހަގަކުރަނީ، ދިވެހި ޤައުމުގެ އެންމެހައި މުވާޠިނުން ޤައުމީ އަބްޠާލުންގެ ޒިކުރާ އަމަލީގޮތުން ދިރުވުމުގެ ހިތްވަރު ލިބިގަތުމަށާއި، އެއަބްޠާލުން ގެނެސްދެއްވި މިނިވަންކަމާއި، ޤައުމިއްޔަތު ދެމެހެއްޓުމުގެ ޢަޒުމާއި ޖޯޝް ދިވެހި ހިތްތަކުގައި ދިރުވައި ދެމެހެއްޓުމުގެ ގޮތުންނެވެ.\nތާރީޚަށް ބަލާއިރު ހޮޅިން ދިވެހިރާއްޖެ އަޅުވެތިކުރިތާ ތިންމަހާއި ވިހިދުވަސްވީތަނާ މުލީގޭ ޙަސަން މަނިކުފާނު (ދޮންބަންޑާރައިން) ނާއި އޭނާގެ ހަތަރު އެކުވެރީންނާއި މިބައިމީހުންނަށް ތަބަޢުވީ މީހުންގެ ތެރެއިން ހިތްވަރުގަަދަ ދުއިސައްތައެއްހާ މީހުން ވާހަކަދައްކައި، އެ އަޅުވެތިކަމުން ރާއްޖެ ސަލާމަތް ކުރުމަށް އެއްބަސްވިއެވެ. އަދި 1166 ޖުމާދަލްއާޚިރާ މަހުގެ3ވީ އާދީއްތަ ވިލޭރޭގެ މެންދަމު ނުވަ ފުޅީގެ ވަގުތެއްގައި، މުނާޖާގެ ވަގުތު ނުވަނީސް މުނާޖާ ގޮވާމީހާ ލައްވައި މުނާޖާ ގޮއްވައި، ވެޔޮދޮށު ގަނޑުވަރުގެ ދޮރާށި ހުޅުއްވައި ގަނޑުވަރަށް ވަދެވަޑައިގެން މަލާބާރީންނާ ހަނގުރާމަ ކުރައްވައި އެމީހުން ބަލިކުރެއްވިއެވެ.\nމާލެ ހިފުމަށް ނަވަކާއި، ބޭރުދަތުރުކުރާ ދެއޮޑިއަށް ހަނގުރާމައިގެ ތަކެއްޗާއި، މަލާބާރީންގެ މީހުން ލާފައި އަލީރާޖާ ފޮނުވުމުން އެމީހުން އައިސް ސަފަރުމަހުގެ 13 ވިލޭރޭ މެންދަމުން އަލިވެ3ޖެހިއިރު މާލޭގެ ކަނޑިންމާ ތަޅުނުލާ ހުއްޓާ ބަނދަރަށްވަނީ އެވެ. މާލޭގެ އެންމެން އޭރުތިބީ ނިދާފައެވެ. ރަސްކަމުގެ ކޮއިލުތެރެ ބަލަހައްޓާ މީހުންވެސް ތިބީ ނިދާފައެވެ. އެވަގުތު މަލާބާރީންގެ މީހުން ކޮއިލުތެރެއަށްވަދެ އެތާނގައި ތިބި މީހުން މަރާ ބަޑިޖަހާ ހެދުމުން ދުޝްމަނުންނާ ދުރަށް ވަޑައިގަތުމަށްޓަކައި ރަދުން އެމަނިކުފާނުގެ މާފަންނު ގަނޑުވަރަށް ވަޑައިގަތެވެ. ވަޒީރުންނާއި، ލަސްކަރީންގެ މީހުން ފޮނުއްވައިގެން މަލާބާރީން ގަނޑުވަރު ތެރޭން ނެރުއްވުމުން، ނާބަތުޚާނާގައި އެމީހުން ރޯކޮށްލިއެވެ. މިހުޅުގަނޑުގައި އެތެރެ ކޮއިލުގައިހުރި ހުރިހާ ގެތަކާއި، ދޮރާށިތަކާއި، އަދި ފުރަމާލޭގެ ދެބައިކުޅައެއްބައި ގެތައް އަނދައިގެން ދިޔައެވެ. ދެން ރަސްގެފާނު ޞުލްޙައަށް އެދިވަޑައިގަތެވެ. ނަމަވެސް މަލާބާރީން ދެންނެވީ ޚުދު ރަދުން އެމީހުންގެ ގާތަށް ވަޑައިގަތުމުން ނޫނީ އަމާން ނުދޭނެކަމަށެވެ. އެމީހުންނާއި ބައްދަލު ކުރައްވަން ރަދުން ވަޑައިގަތުމުން، ރަދުންނާއި، ރަދުންގެ ވަލީއަޙުދު މުޙައްމަދު މަނިކުފާނު ހައްޔަރުކޮށްގެން ގެންގޮސް އެމީހުންގެ އޮޑިއަށް ލިއެވެ. މިހިސާބުން މަލާބާރީންގެ އަނިޔާވެރިކަން ރާއްޖޭގައި ފެށުނީމެވެ. ކުޑަދުވަސްކޮޅެއްގެ ތެރޭގައި، އެމީހުންނަށް މާލެ ހިފުމުގައި އެހީވެދެއްވި ޤާޟީ މުޙައްމަދު ޝަމްސުއްދީނާއި، އަޙްމަދު މުޙުޔިއްދީން ޚަޠީބު މަނިކުފާނާއި މި ދެބޭފުޅުންނަށް ވަރަށް ބޮޑަށް އަނިޔާކޮށްފައި އެބޭފުޅުން ކަނޑުފައްތައި ޤަތުލުކުރީ ކަމަށް ބުނެވެއެވެ. އެމީހުން ބުނިކަމަށްވަނީ، އުފަން ޤައުމަށް ޣައްދާރުވި ބަޔަކު އެމީހުންނަށް ވަފާތެރިނުވާނެ ކަމަށެވެ.\nހުރަވީ ދުވަސް ނިސްބަތްވާ ބަޠަލަކީ އައްސުލްޠާނުލްޣާޒީ ޙަސަން ޢިއްޒުއްދީން (1 ވަނަ) އަށެވެ. އެބަޠަލު ގެނެސްދެއްވި މިނިވަންކަމާއި ޤައުމިއްޔަތު ދެމެހެއްޓުމުގެ ބާރާއި ޖޯޝް ދިވެހި ހިތްތަކުގައި ދިރުވައި ދެމެހެއްޓުމުގެ ގޮތުން މިދުވަހަށް ހުރަވީ ދުވަސް ކިޔުއްވާފައިވަނީި އެމަނިކުފާނަކީ މާލެއަތޮޅު ހުރަޔަށް ނިޞްބަތްވާ ބޭފުޅަކަށްވާތީއެވެ. އައްސުލްޠާނުލްޣާޒީ ޙަސަން ޢިއްޒުއްދީންގެ ކޮލީ ނަންފުޅަކީ ސިރީ ކުލަރަންމީބަ ކައްތިރި ބަވަނަ މަހާރަދުންނެވެ. އެމަނިކުފަނުގެ ބައްޕާފުޅަކީ އަލްވަޒީރު މުޙައްމަދު ފާމުލަދޭރި މަނިކުފާނެވެ. މަންމާފުޅަކީ މުލަކަތޮޅު މުލީ ޚަޠީބު މުޙައްމަދުގެ ކުޑަ އާމިނާފާނެވެ. އައްސުލްޠާނުލްޣާޒީ ޙަސަން ޢިއްޒުއްދީން ރަސްކަންކުރެއްވީ7އަހަރު ދުވަހު އެވެ. އެއީ ހިޖުރައިން 1173 ވަނައަހަރުން 1180 ވަނަ އަހަރާއި ހަމައަށެވެ. މީލާދީ ގޮތުން އެއީ 1759 ން 1767 އަށެވެ. އެމަނިކުފާނަށް ޖުމްލަ5ބޭފުޅުން ލިބިވަޑައިގެންނެވިއެވެ. އެއީ3ފިރިހެން ބޭފުޅުންނާއި،2އަންހެން ބޭފުޅުންނެވެ.


Vaarey vehumun fen nuhindhey Addu city ge magu thah!\nއައްޑޫ ސިޓީގެ މަގެއް-- ފޮޓޯ: އައްޑޫ ލައިވް\nވާރޭވެހުމުން ފެން ނުހިނދޭ އައްޑޫ ސިޓީގެ މަގުތައް!\nވާރޭ ވެހުމަށް ފަހު ހަފުތާއެއްހާ ދުވަސްވާއިރު ވެސް ރާއްޖޭގެ ދެވަނަ އަށް އެންމެ އާބާދީ ބޮޑު ސިޓީގެ ގިނަ މަގުތަކުން ފެނެއް ނުހިނދޭ މައްސަލަ ބޮޑުވެއްޖެ އެވެ.\nވާރޭވެހިއްޖެ ނަމަ މަގުތަކުން ދުއްވަން ވެސް ބިރުގަންނަ ހާލަތަށް އައްޑޫގެ މަގުތައް ވަނީ ހަލާކުވެ، އާންމުންގެ ކަންބޮޑުވުންތައް އިތުރުވެފަ އެވެ.\nއައްޑޫ ސިޓީގެ ޑެޕިއުޓީ މޭޔަރު މުހައްމަދު ޔަޝްރިފް ވިދާޅުވި ގޮތުގައި، ބައެއް މަގުތަކުގައި ފެން ހިނދުން ލަސްވަނީ މަގުތައް ތަރައްގީކޮށްފައިވާ ގޮތުންނެވެ. ބޮޑު މަގު ހެދުމުގެ މަސައްކަތް މިހާރު ވެސް ކުރަމުން އަންނަކަން ފާހަގަކޮށް ޔަޝްރިފް ވިދާޅުވީ އެމަގުގައި މިހާރު ހޮޅިއަޅާފައިވާ ކަމަށެވެ.\nއެކަމަކު އެ މަސައްކަތް ބަޖެޓުގެ ދަތިތަކާއި ހުރެ ކުރިއަށް ދަނީ ވަރަށް ލަސްކޮށް ކަމަށް ވެސް އޭނާ ވިދާޅުވި އެވެ.\nއެރަށުގައި ނަރުދަމާގެ މަސައްކަތް ކުރުމަށް ތާރު އެޅި ބައެއް މަގުތައް ވެސް ކަނޑާފައިވާއިރު ކެނޑުމަށް ފަހު ރަނގަޅު ނުކުރާތީ ވެސް އާންމުނަށް ދަތިތަކާއި ކުރިމަތިވެ އެވެ. އެގޮތުން މަރަދޫ، މަރަދޫ ފޭދޫ އަދި ފޭދޫގެ ބޮޑު މަގުން ދަތުރުކުރުމަށް ދަތިތަކާއި ކުރިމަތިވާ ކަމަށް މީހުން ބުނެ އެވެ.\nއެގޮތުން އެމީހުން ބުނާ ގޮތުގައި ހެދިފައި ހުރި ބޮޑެތި ވަޅުގަނޑުތަކަށް ވެއްޓި އެކި މީހުންނަށް އަނިޔާ ވެސްވެފައި އެބަހުއްޓެވެ. ހިތަދޫގެ މަގު ހެދުމަށް ފަހު ވެސް ފަސްގަނޑު އެއްވަރު ނުކޮށް ނިންމާލާފައި ވާތީ އެކަމަށް ވެސް ފާޑުކިޔުންތައް ވަނީ އަމާޒުވެފަ އެވެ. އެގޮތުން އެތަނުން ސައިކަލު ދުއްވާ މީހުންނަށް ވެސް އެކިވަރުގެ އަނިޔާތައް ލިބިފައި އެބަހުއްޓެވެ.\nއައްޑޫ ސިޓީގެ މަގުތަކާއި ގުޅިގެން އާންމުންގެ ގިނަ ކަންބޮޑުވުންތަކެއް ހުރި ނަމަވެސް ޕްލޭނިން މިނިސްޓަރު މުހައްމަދު އަސްލަމް ދާދި ފަހުން ވަނީ އައްޑޫގެ މަޝްރޫއުތައް ހިންގުމަށް ބަޖެޓުގައި ފައިސާ ނެތް ކަމަށް ވިދާޅުވެފަ އެވެ.\nމަގުތައް އައްޑޫ ސިޓީ ޕްލޭނިން މިނިސްޓްރީ


Viyafaariverinnan rangalhu roadha maheh | Mihaaru\nރެޑްވޭވް މެގަ މޯލްގައި ވިޔަފާރި ކުރަނީ--ފޮޓޯ:އަހުމަދު ނިޝާތު/މިހާރު\n05 ޖޫން 2019 - 08:052comments\nރީޓެއިލް ވިޔަފާރި ރޭއްޖޭގައި އެންމެ ފުޅާ ދާއިރާއެއްގައި ހިންގާ ރެޑްވޭވްގެ އޮޕަރޭޝަންސް މެނޭޖަރު އަލީ ޝަހީމު ވިދާޅުވީ މިދިޔަ އަހަރުގެ ރޯދަ މަހަށް ވުރެ މި އަހަރުގެ ރޯދަ މަހު ރެޑްވޭވްގެ އާމްދަނީ ވަރަށް ބޮޑަށް އިތުރުވެފައިވާ ކަމަށެވެ.\nރެޑްވޭވުން މާލޭގައި 10 ފިހާރަ ހިންގާ އިރު މިދިއަ ރޯދަ މަހު އެންމެ ބޮޑު ޑިމާންޑެއް އޮތީ އެތަނުން ވިއްކާ ލަންޒާ ބްރޭންޑްގެ އެއާ ކޮންޑިޝަނަށް ކަމަށް އޭނާ ވިދާޅުވި އެވެ.\n"ދެން ބަދިގެ ސާމާނާއި ހައުސްހޯލްޑް ގުޑްސްއަށް ބޮޑު ޑިމާންޑެއް އޮތް. ކާބޯތަކެތީގެ އަގުތައް މި ރޯދަ މަހު އެއް ވަރެއްގައި ހިފެހެއްޓުނު،" އަލީ ވިދާޅުވި އެވެ.\nއޭނާ ވިދާޅުވި ގޮތުގައި ރޯދަމަހަށް ހާއްސަކޮށް ކާނާގެ ބައެއް ބާވަތްތައް ރެޑްވޭވުން އިތުރަށް ގެނަ އެވެ.\nއެސްޓީއޯ ސުޕަމާޓް ފިހާރައިން ބަޔަކު ތަކެތި ގަންނަނީ---ފޮޓޯ:ހުސައިން ވަހީދު/މިހާރު\nރީޓެއިލް ވިޔަފާރި ކުރާ ޝޮޕް އެންޑް ސޭވްގެ އެޑްމިނިސްޓްރޭޓިވް މެނޭޖަރު އައިޝަތު އަބްދުﷲ ވިދާޅުވި ގޮތުގައި މިދިއަ ރޯދަ މަހު އެ ފިހާރަ 24 ގަޑި ހުޅުވާފައި ހުރުމުން ކުރީ އަހަރަށް ވުރެ ވިޔަފާރި 40 ޕަސެންޓް މައްޗަށް ދިޔަ އެވެ.\nއެ ފިހާރައިން އެންމެ ބޮޑަށް ވިކުނީ ކާބޯތަކެއްޗެވެ.\n"ފްރޯޒަން އައިޓަމްތަކުގެ ޑިމާންޑު ބޮޑު. ކޭންޑް ފުޑް ވެސް ވަރަށް ގިނަ އަދަދަށް ވިއްކުނު،" އައިޝަތު ވިދާޅުވި އެވެ.\nނިއު ޗެއިން ފިހާރައިން ވާހަކަ ދެއްކި މީހަކު ބުނީ މިދިއަ ރޯދަ މަހު ހުރިހާ ބާވަތެއްގެ އަގު ވެސް އެއް ހަމައެއްގައި ހިފެހެއްޓުނު ކަމަށެވެ. އެކަމަކު ރޯދަމަހުގެ އާމްދަނީ އިތުރުވި ކަމަށް އޭނާ ބުންޏެވެ.\nއެސްޓީއޯ ސުޕަމާޓް ފިހާރައިން ބަޔަކު ތަކެތި ގަންނަނީ --ފޮޓޯ:ހުސައިން ވަހީދު/މިހާރު\nރޯދަމަހުގެ ވިޔަފާރި ރަނގަޅުވުމުގެ އުފާ ގިނަ ވިޔަފާރިވެރިންނަށް އޮތް އިރު އެ މީހުން ވަނީ އުނދަގޫތަކެއް ވެސް ތަހައްމަލްކޮށްފަ އެވެ. އެކަމަކު އެއީ މިހާރު މާލޭގެ މަގުމަތީގެ ކާރުބާރު ބޮޑުވެގެން ކޮންމެހެން ވެސް އަޅަން ޖެހޭ ފިޔަވަޅުތަކެއްގެ ސަބަބުން ދިމާވި މައްސަލަތަކެކެވެ.\nބައެއް ވިޔަފާރިވެރިން ބުނި ގޮތުގައި ފިހާރަތަކަށް ފެން ލިބުމުގައި ކުރިމަތިވި އުނދަގޫތައް ބޮޑެވެ. ފެނަކީ ފިހާރަތަކުން ގިނަ އަދަދަކަށް ވިއްކާ ބާވަތެކެވެ. އެކަމަކު ވަކި ގަޑިތަކެއްގައި ޑެލިވަރީކުރެވޭ ގޮތަށް އޮތުމުންނާއި އެ ގަޑިތަކުގައި ވެސް ތޮއްޖެހުން ބޮޑުވެ، ފެން އައުން ލަސްވުމުން، ވިޔަފާރިއަށް ކޮންމެވެސް ވަރެއްގެ ބުރޫތަކެއް އެރި އެވެ.\n"ދުވާލެއްގެ މައްޗަށް 200 ކޭސް ފެން އެބަ ވިއްކަން. ފެން ޑެލިވަރީ ކުރުމުގައި ދަތިވި،" އެއް ވިޔަފާރިވެރިޔަކު ބުންޏެވެ.\n"އެކަމަކު ފެން ހޯދަން ބޭނުން ކޮންމެ ވަގުތެއްގައި ފެން ކުންފުނިތަކަށް ދިއުމުން ލިބޭ."\nރޯދަމަހު މުދާ އުފުލަން ހާއްސަ ގަޑިތަކެއް ކަނޑައެޅީ ވެސް މަގުތަކުގެ ތޮއްޖެހުން ކުޑަކުރުމުގެ ގޮތުންނެވެ. އޭގެ ސަބަބުން ވިޔަފާރިވެރިންނަށް ކޮންމެވެސް ވަރެއްގެ ހުރަސްތަކެއް ކުރިމަތިވިޔަސް ޖުމްލަކޮށް ބަލާއިރު ރޯދަމަސް ނިމުނީ ހިތްހަމަޖެހޭ ފަދަ އާމްދަނީއެއް ލިބިގެންކަން، ބައެއް ވިޔަފާރިވެރިންގެ ވާހަކަތަކުން އެނގެ އެވެ.\nއިތުރު ލިޔުންތައް އެސްޓީއޯ ރީޓެއިލް ވިޔަފާރި އެސްޓީއޯ ސުޕަމާޓް ރެޑްވޭވް ރެޑްވޭވް މެގަ މޯލް ރަމަޟާން 2019\nމޭވާ/ތަރުކާރީ ވިއްކަން އެސްޓީއޯގެ ރެކްތައް ކުއްޔަށްދެނީ\nރޯދަ މަހުގެ ޕްރޮމޯޝަނެއް އެސްޓީއޯ ސުޕަމާޓުން ފަށައިފި


ޓިކްޓޮކްގައި އެންމެންގެ ހިތްތައް ކަތިލަމުން އަންނަ ރޫމީ، ނިއުމާ...\nޓިކްޓޮކްގައި މަޝްހޫރު ތަރި ޕްރިޓީ ރޫމީ\nމާމަ ކިޔާ ތިން ދަރިން ތިބި އިރު އޭނާއަށް އެންމެ ފުރަތަމަ މާމަ ކިޔާފައިވަނީ އުމުރުން 35 އަހަރުގައި\nއުމުރުން 40 އަހަރުގެ ރޫމީ ދިރިއުޅުމުގެ މިހާތަނަށް ދެ ކައިވެންޏެއްކޮށް ތިން ދަރިން ވެސް ލިބިފައިވޭ\nރޫމީގެ ފުރަތަމަ ފެނިލުން: މަސްލަހަތު ނެތް އަނބިން\n2 މެއި 2021 | އާދީއްތަ 09:25\nޓިކްޓޮކްގައި މަޝްހޫރުކަން ހޯދައި، އާންމުންގެ މެދުގައި މަގުބޫލުވެ، ލޯބި ލިބިފައިވާ ދިވެހިން ވެސް މިއަދު މަދެއް ނޫނެވެ. އޭގެ ތެރެއިން އެއް ބަޔަކު ފިލްމީ ދާއިރާއަށް ނިކުމެ ދާއިރާގައި ފިޔަޖަހަމުން އަންނައިރު، އާންމުންގެ ލޯތްބާއެކު ޓިކްޓޮކްގެ ދުނިޔޭގައި ފިޔަޖަހަމުންދާ ތަރިން ވެސް މަދެއް ނޫނެވެ. އޭގެ ތެރޭގައި ޓިކްޓޮކްގައި ދެވަނައެއް ނެތް، އަދި ނަން ބުނުމުން އިތުރު ސުވާލެއް ވެސް ނުއުފެދޭނެ ފާތިމަތު ރޫމާ ނުވަތަ މަޝްހޫރު ނަމުން ނަމަ "ޕްރިޓީ ރޫމީ" އަކީ ފާހަގަކޮށްލެވޭ ތަރިއެކެވެ.\nރާއްޖެ ޓީވީގެ ދަންބައި ޕްރޮގްރާމުގައި ރޫމީ އޭނަގެ ދިރިއުޅުމުގެ ގިނަ ކަންތައްތަކެއް ބެލުންތެރިންނާ ހިއްސާކޮށްފައިވާއިރު އޭނާގެ ޒާތީ ދިރިއުޅުމުން ފެށިގެން ފިލްމީ ދާއިރާއާއި ޓިކްޓޮކް ދުނިޔެއާ ގުޅުން ހުރި ގިނަ ކަންތައްތަކެއް ވެސް ކިޔައިދިނެވެ. ޒާތީ ދިރިއުޅުމުގެ ވާހަކައިގެ ތެރެއިން ބެލުންތެރިންގެ އެންމެ ބޮޑު ޝައުގެއް އޮތް އެއް ކަމަކަށްވީ ރޫމީގެ އުމުރު އެނގުމެވެ. އާންމު ގޮތެއްގައި ޒުވާނުން ފެންނަ ޕްލެޓްފޯމެއްގައި ޒުވާނުންނަށް ވުރެ ވަކި އެންމެ ތަންކޮޅެއް ވެސް ދެރަނުވެ ރޫމީ ކުރިއަރަމުން އަންނާތީ ކަމަށް ވެސް ވެދާނެއެވެ. ސޯޝަލް މީޑިއާގައި ބައެއް މީހުން ކުރާ ސުވާލުތަކުގެ ތެރެއިން ރާއްޖޭގެ މަޝްހޫރު ފިލްމީ ތަރި ނިއުމާ މުހައްމަދާއި ރޫމީގެ އުމުރުގެ ތަފާތު އަހާލުމުން ޖަވާބު ވަރަށް ވެސް ސާފެވެ. ޅަ އީ ރޫމީއެވެ. މާ ބޮޑު ފަރަގެއް ނެތަސް ވެސް ދެ ފަންނާނުންގެ ތެރެއިން އުމުރުން ހަގީ ރޫމީއެވެ.\nއުމުރުން 40 އަހަރުގެ ރޫމީ މިހާތަނަށް ދެ ކައިވެންޏެއްކޮށް ތިން ދަރިން ވަނީ ލިބިފައެވެ. މި ހުރިހާ ކުދިން ވެސް މިހާރު ތިބީ ބޮޑެތިވެފައެވެ. ދެ އަންހެން ދަރިންނާއި ފިރިހެން ކުއްޖަކު ހުރި ރޫމީ އަކީ މިހާރު މާމައެކެވެ. މާމަ ކިޔާ ތިން ދަރިން ތިބި އިރު، އޭނާއަށް އެންމެ ފުރަތަމަ މާމަ ކިޔާފައިވަނީ އޭނާގެ އުމުރުން 35 އަހަރުގައެވެ.\nރޫމީ ޓިކްޓޮކް ދުނިޔެއަށް ނިކުތްތާ މާ ގިނަ ދުވަސްތަކެއް ނުވި ނަމަވެސް އޭނާ އަކީ މީގެ 35 އަހަރު ކުރިން ވެސް ފިލްމީ ދާއިރާގައި މަސައްކަތްކޮށްފައިވާ މީހެކެވެ. ދޮހޮއްކޮބޭގެ މަޝްހޫރު ލަވަ މަސްލަހަތު ނެތް އަނބިންގެ ވީޑިއޯ ލަވަ މީގެ 35 އަހަރު ކުދިން ހެދި އިރު އެ ލަވައިގައި ދައްކާ މަސްލަހަތު ނެތް އަތްބަކީ ރޫމީއެވެ. އުމުރުން އެންމެ 15 އަހަރުގައި ފިލްމީ ދާއިރާގައި ފުންނާބު އުސް ޑައިރެކްޓަރ އަމްޖޭގެ އެދުމަކަށް ކުޅުނު އެ ލަވަ ވެގެންދިޔައީ ރޫމީގެ ފެށުމަށެވެ. ކުޑަ އިރުން ސުރެ ވެސް އެކަމަށް ޝައުގުހުރި ރޫމީ އޭގެ ފަހުން ވެސް ދެތިން ލަވައަކުން ފެނިފައިވެއެވެ. އޭނާގެ އެ ހުވަފެނުގައި ކުލަ ޖައްސައިދިން ކަމަށްޓަކާ އަމްޖޭއަށް އޭނާގެ ހިތް އޮތީ ޝުކުރުން ފުރިފައެވެ.\nގޭގަ އެއްދުވަހު ހުއްޓާ އަމްޖަދު އައިސްފަ ބުނީ ލަވައެއް ކުޅެދެވިދާނެ ހެއްޔޭ. ދެން އަހަރެން ވަރަށް ކޫޅޭ ހިތްވާ އެއްޗެއްވީމަ ބުނީ އާނ އެކޭ. އެކަމަކު އަސްލު އެހާ އުންމީދެއް ވެސް ނުކުރަން އެކަން ވާނެ ކަމަކަށް. އެކަމަކު އާނއެކޭ ބުނެވުނީމަ ހަމަ އޭނަ ބުނިގޮތަށް ކުޅެފަ ހުންނާނީ.\nދެން އޮތީ ޓިކްޓޮކް ދުނިޔޭގެ ވާހަކައެވެ. ދެތިން ލަވައަކުން ފެނިލުމަށް ފަހު ދެން ރޫމީ ފެނުނީ ޓިކްޓޮކްގެ ދުނިޔެއިންނެވެ. ޓިކްޓޮކްގައި އާންމުކޮށް މީހުން ނަށާ ލަވަތަކާއި ވީޑިއޯތައް ދެއްކި ނަމަވެސް ރޫމީގެ އެކައުންޓް އެއްކޮޅުން އަނެއްކޮޅަށް ބަލާއިރު ވެސް ނަށާ ލަވަތަކެއް މާގިނައެއްކޮށް ނުފެނެއެވެ. ނެށުމާ މާ ދޯޅުނުވިޔަސް ބޮޑުބެރު ލަވައެއް އަޑު އިވިއްޖެއްނަމަ ހަމަ ނަށައި ނުލައި ނީދެވޭ ކަމަށް ރޫމީ ބުނެއެވެ. ފިލްމީ ދާއިރާގައި ކުރި މަސައްކަތަކުން މާބޮޑު ކުރިއެރުމެއް ނުލިބުނަސް ވެސް މިއަދު ރޫމީ އަކީ ފިލްމީ ތަރިއަކަށް ވުރެ ހަމަ ތަންކޮޅެއް ވެސް ދެރަ ތަރިއެއް ނޫނެވެ. ހުނަރުގެ ގޮތުން ބެލިޔަސް، މަޝްހޫރުކަމާއި، އާންމުންގެ ލޯބި ލިބޭ ވަރަށް ބެލިޔަސް ރޫމީއާ އަޅާކިޔޭނެ ވަކި އިތުރު ފަންނާނެއް ނުއުޅޭނެޔޭ ވެސް ދެންނެވިދާނެއެވެ. ޓިކްޓޮކްގެ ދުނިޔެއަކީ މިހާރު ރޫމީގެ ހާއްސަ ކަމެވެ. އެންމެނަށް ވެސް އެއީ މަޝްހޫރު ޓިކްޓޮކް ތަރި ޕްރިޓީ ރޫމީއެވެ.\nމިކަމުގެ ތެރެއަށް ވެސް އޭނާ ނުކުތީ ޝައުގު ހުރެއްޖެ ނަމަ މިއީ ވަކި އުމުރެއް އޮތް ކަމެއް ކަމަށް ގަބޫލުނުކުރާތީއެވެ. ޒުވާނުން ނިކުމެ އުޅޭ ޕްލެޓްފޯމެއްގައި ހަމަ އެ ޒުވާނުންނާ އެކު ނިކުމެ ހުނަރުވެރިކަން ދައްކަމުންދާއިރު، ޓިކްޓޮކްގައި މިހާރު އެންމެ ކާމިޔާބު އެކަކީ ރޫމީއޭ ބުނުން ވެސް ދޮގަކަށް ނުވާނެއެވެ.\n3 މެއި 2021 | ހޯމަ 15:02\nއަސްލު މަ ހީކުރީ ނިއުމާ ކަމަށް މިއީ. ރޫމީއަކީ މުޅިން އެހެން މީހެއް ދޯ.\n2 މެއި 2021 | އާދީއްތަ 19:41\nލިޔުމުގައި ވާގޮތުން ރޫމީގެ އުމުރަކީ 50 ކަމަށް ބެލެވެނީ ދޮހޮއްކޮބޭގެ ވީޑިއޯގަ މީގެ 35 އަހަރު ކުރިން ހަރަކާތްތެރިވި ކަމަށް ލިޔުމުގަ ވަނީ އެއިރު ރޫމީގެ އުމުރުން 15 އަހަރުކަމުގަ އެހެންވީމަ މިހާރު އޭނަގެ އުމުރުން 40 ވީމަ ދިމާނުވޭނު\n2 މެއި 2021 | އާދީއްތަ 16:04\n2 މެއި 2021 | އާދީއްތަ 14:59\nތި ހިސާބު ކުރުން ހާދަ ނުބާ ހެން ހީވެޔޭ


"Hisaan Bil" ah thaaeedhu nukuraanama, Thaeedheh neh: Nasheed\nގާނޫނުލްއުގޫބާތަށް އިސްލާހު ގެންނަން ހުށަހަޅާފައިވާ "ހިސާން ބިލަ" ށް ރައީސް އިބްރާހިމް މުހައްމަދު ސޯލިހުގެ ސަރުކާރުން ތާއީދު ނުކުރާނަމަ، އެކުގައި ނުވެވޭނެ / މަސައްކަތް ނުކުރެވޭނެ ކަމަށް ރައްޔިތުން މަޖިލީހުގެ ރައީސް އަދި ކުރީގެ ރައީސް މުހައްމަދު ނަޝީދު ވިދާޅުވެއްޖެ އެވެ.\nރައީސް ނަޝީދު މިހެން ވިދާޅުވީ މިއަދު ނެރުއްވި ނޫސްބަޔާނެއްގަ އެވެ. އެ މަނިކުފާނު ވިދާޅުވެފައި ވަނީ މި ސަރުކާރުން ވަނީ ބޮޑު އޮޅުވާލުމެއްގެ ތެރެއިން އެމްޑީޕީގެ އަމާޒު ބަދަލު ކޮށްލާފައި ކަމަށެވެ.\nއެގޮތުން "ހައެއްފަހެއް" ގެ ހަމަލާއަށް އިޝާރާތް ކުރައްވާ ވިދާޅުވީ އެ ހަމަލާ ފަންޑުކުރި މީހަކު ވެސް ރައީސް ސޯލިހަށް ނުހޯދުނު ކަމަށެވެ. އަދި ހަރުކަށި ފިކުރަށް ނިސްބަތްވާ ބަޔަކު ރައީސް ނަޝީދަށް ހަމަލާ ދިން އިރު، ރާއްޖޭގައި ހަރުކަށި ފިކުރުގެ މީހުން މީގެ ކުރިންވެސް މީހުން ގަތުލު ކޮށްފައި ކަމަށެވެ.\nހަރުކަށި ފިކުރުގެ ބާރު ރާއްޖޭގައި ގަދަވާން ފަށާފައި ވާއިރު އެކަން ހުއްޓުވަން ސަރުކާރުގެ ފަރާތުން ރަށްޔިތުން މަޖިލީހަށް "ހިސާން ބިލް" ވަނީ ހުށަހަޅާފަ އެވެ. ނަމަވެސް ކޯލިޝަންގައި ހިމެނޭ ދީނީ އިލްމުވެރިން އެކުލެވޭ ޕާޓީއިން ބިލާ ދެކޮޅުވުމުން ރައީސް ސޯލިހް ވެސް ވަނީ ބިލާ ދެކޮޅަށް ތެދުވެވެފައި ވެސް ކަމަށް ބަޔާނުގައި ބުނެފައި ވެއެވެ.\nއެހެންކަމުން ރައީސް ސޯހިލްގެ ސަރުކާރު "ހިސާން ބިލާ" ދެކޮޅަށް އޮތް ހިނދަކު، ރައީސް ނަޝީދަށް މި ސަރުކާރާ އެކުގައި ނުހުރެވޭނެ ކަމަށް ވެސް ބަޔާނުގައި ބުނެފައި ވެއެވެ.\nއެމްޑީޕީ ރައީސް މުހައްމަދު ނަޝީދު ރައީސް އިބްރާހިމް މުހައްމަދު ސޯލިހު + އަދާލަތު ޕާޓީ އިމްރާން އަބްދުﷲ ޕޮލިޓިކްސް ނަޝީދަށް އަމާޒު ކުރި ހަމަލަ ހައްދުފަނައެޅުން


01 ޖުލައި 2020 - 07:49\nތުރިލާއެއްގެ ގޮތުގައި ގެނެސްދޭ ފިލްމުގެ ނަމަކީ "އިޓީ" އެވެ. މީގެ ޑައިރެކްޓަރަކީ ވިޝާލް މިޝްރާ އެވެ. މި އަހަރުގެ ސެޕްޓެމްބަރު/އޮކްޓޯބަރު ހިސާބުގައި ޝޫޓިން ފަށާ ފިލްމު ގެނެސްދޭނީ ވިވެކްގެ ފިލްމު ކުންފުނި އޮބެރޯއީ މެގަ އެންޓައިންމަންޓުންވެ.\n"އިޓީ" އަށް ކާސްޓުން ނެގުމުގެ މަސައްކަތް މިހާރު ކުރަމުން ދިޔަ ނަމަވެސް، އޭގެ ރޯލަކުން ވިވެކް ފެންނާނެ ކަމެއް އަދި އޭނާ ނޭނގެ އެވެ.\nއޭނާ އެންމެ ފަހުން ކުޅުނު ފިލްމަކީ މިދިޔަ އަހަރު އިންޑިއާގެ ބޮޑުވަޒީރު ނަރެންދުރަ މޯދީގެ ރޯލް ކުޅުނު "ޕީއެމް ނަރެންދުރަ މޯދީ" އެވެ.\nއަރުޖުން އާއި ރަކުލްގެ ފިލްމުގެ ޝޫޓިން އަލުން ފަށަނީ\nމިދިޔަ އަހަރުގެ ނޮވެމްބަރު މަހުގެ ތެރޭގައި ޝޫޓިން ފަށާފައި ވަނިކޮށް ލޮކްޑައުންއާ ހެދި، ފަހުން މަސައްކަތް ހުއްޓިފައި އޮތް އަރުޖުން ކަޕޫރާއި ރަކުލް ޕްރީތު ސިންގްގެ ފިލްމުގެ ޝޫޓިން މި މަހުގެ ތެރޭގައި އަލުން ފަށަން ތައްޔާރުވެއްޖެ އެވެ.\nWe are stoked to commence shoot of our 18th production starring @arjunk26 @Rakulpreet #NeenaGupta directed by @kaachua! 🎬 #WaitForIt@monishaadvani @madhubhojwani @nikkhiladvani @TheJohnAbraham @itsBhushanKumar @johnabrahament @tseries pic.twitter.com/RwH5Swxtlr\n— Emmay Entertainment (@EmmayEntertain) November 16, 2019\nއަދި ނަން އިއުލާންކޮށްފައި ނުވާ މި ކޮމެޑީ ޑްރާމާ އަކީ އަލަށް ޑައިރެކްޝަނަށް ނުކުތް ކާޝްވީ ނައިރް ޑައިރެކްޓްކުރާ ފިލްމެކެވެ. މި ފިލްމު ވާނީ އަރުޖުން އާއި ރަކުލްގެ ޖޯޑު އެކީގައި ފެންނާނެ ފުރަތަމަ ފިލްމަށެވެ.\nބުޝަން ކުމާރުގެ ޓީ ސީރީޒާއި ނިކިލް އަދުވާނީގެ އެއްމޭ އެންޓަޓައިންމަންޓުން ޕްރޮޑިއުސްކުރާ ފިލްމުގެ މަންޒަރުތަކެއް ކުރިން އޮތީ ޔޫރަޕްގައި ވެސް ނަގާ ގޮތަށެވެ. ފިލްމުގެ ޓީމުން ބުނިގޮތުގައި އެ މީހުން އަންނަނީ ލޮކްޑައުން އަށް ދެމުން އަންނަ ލުއިތަކާ އެކު ޔޫރަޕް ޝެޑިއުލް ކުރިއަށް ގެންދާނެ ގޮތަކާ ދޭތެރޭ މަޝްވަރާ ވެސް ކުރަމުންނެވެ.\nއާމިރުގެ މުވައްޒަފަކު ކޮވިޑަށް ޕޮޒިޓިވް\nއެކްޓަރު އާމިރު ޚާންގެ މުވައްޒަފަކު ކޮވިޑް-19 އަށް ޕޮޒިޓިވްވެފައިވާ ކަމަށާއި އެކަމާ ގުޅިގެން އެހެން މުވައްޒަފުންނާއި އެ މީހުންނާ ކޮންޓެކްޓުވި އިރު ޓެސްޓްކުރި އިރު، ނެގަޓިވް ކަމަށް ބުނެފި އެވެ.\nއާމިރު ނެރުނު ބަޔާނެއްގައި ބުނީ އޭނާގެ މަންމަ ޒީނަތު ކޮވިޑަށް ޓެސްޓްކުރަން މިހާރު ތައްޔާރުވަމުން އަންނަ ކަމަށެވެ.\nއިންޑިއާގައި ކޮވިޑް-19އާ ދިމާކޮށް ލޮކްޑައުން އިއުލާންކުރި އިރު، އާމިރު ދިޔައީ އޭނާގެ އާ ފިލްމު "ލާލް ސިންގް ޗައްޑާ" ގެ މަސައްކަތް ވެސް ކުރަމުންނެވެ. ނަމަވެސް މަސައްކަތް ފަހުން ހުއްޓުމާ ގުޅިގެން މި އަހަރުގެ ޑިސެމްބަރުގައި ރިލީޒްކުރަން ނިންމި ފިލްމު އަންނަ އަހަރަށް ފަސްކޮށްފައިވާ ކަމަށް ރިިޕޯޓްތައް ބުނެ އެވެ.\n"ކޫލީ ނަމްބަރު 1" އަށް 25 އަހަރު\nފިލްމު "ކޫލީ ނަމްބަރު 1" ރިލީޒްކުރިތާ އަންގާރަ ދުވަހަށް 25 އަހަރު ފުރުމާ ދިމާކޮށް ބަތަލާ ކަރިޝްމާ ކަޕޫރް އެ ފިލްމުގެ ހަނދާންތައް އާކޮށްފި އެވެ.\nޖޫން 30، 1995 ގައި ރިލީޒްކުރި އެ ފިލްމާ ބެހޭ ގޮތުން ކަރިޝްމާ ބުނީ އެއީ އޭނާގެ ހިތާ އެންމެ ގާތް އެއް ފިލްމު ކަމަށާއި "ކޫލީ ނަމްބަރު 1" އަކީ ޑޭވިޑް ދަވަނާ އެކު ފެށި ނަމްބަރު 1 ސީރީޒްގެ ފުރަތަމަ ފިލްމު ކަމަށެވެ. "ކޫލީ ނަމްބަރު 1" އަކީ ކަރިޝްމާ އާއި ގޯވިންދާ ކުޅުނު ފިލްމެކެވެ. ފިލްމާ ބެހޭ ގޮތުން ކަރިޝްމާ ބުނީ އެ ފިލްމުގެ ހަނދާންތައް އަބަދު ވެސް ހުންނާނެ ކަމަށެވެ.\nޑޭވިޑް މިހާރު އަންނަނީ "ކޫލީ ނަމްބަރު 1" ގެ ރިމެކެއް އޭނާގެ ދަރިފުޅު ވަރުން ދަވަނާއި ސާރާ އަލީ ޚާނާ އެކު ގެނެސްދޭން ތައްޔާރުވަމުންނެވެ. ކުރިން އެ ފިލްމު މެއި މަހުގެ 1 ގައި ރިލީޒްކުރަން އޮތް ނަމަވެސް ކޮވިޑާ ހެދި ވަނީ ރިލީޒްކުރުން މަޑުޖައްސާލައިފަ އެވެ.\nއިތުރު ލިޔުންތައް ބޮލީވުޑް އިންޑިއާ އާމިރު ޚާން މުމްބާއީ ވިވެކް އޮބްރޯއީ ބޮލީވުޑް ފިލްމު ލޮކްޑައުން


SunOnline: Feature: Dhagandey aai Asakko aniyaagai, Gaumee coach ah bodu challenge eh!\nއޭއެފްސީ އޭޝިއަން ކަޕް ކޮލިފިކޭޝަންގެ ޕްލޭއޯފް ފުރަތަމަ ލެގުގައި ރާއްޖޭގެ ކެޕްޓަން ދަގަނޑޭ ލާއޯސްގެ ކުޅުންތެރިއެއް ކައިރިން ނައްޓާލުމަށް މަސައްކަތްކުރަނީ -- ސަން ފައިލް ފޮޓޯ/ ފަޔާޒު މޫސާ\nދަގަނޑޭއާއި އަސައްކޮ އަނިޔާގައި، ގައުމީ ކޯޗަށް ބޮޑު ޗެލެންޖެއް!\nއައްމަޑޭ ވެސް އަނިޔާގައި، އީސަ ކުށްވެރިވެފައި!\nއަނިޔާގައި ހުރި ކަމަށްވިޔަސް، ދަގަނޑޭ ބޭނުންވަނީ މެޗުގައި ކުޅެން!\nސީނިއާ ކުޅުންތެރިންތަކެއް ނުލައި ސްޓެވާޓަށް ނަތީޖާ ނެރެވިދާނެތަ؟\n8 މަސް 1 ހަފްތާ ކުރިން - 10 އޮކްޓޯބަރ 2017 2\nމިއަދަކީ ދިވެހި ފުޓްބޯޅައިގައި އަނެއްކާވެސް ވަރަށް ބޮޑު ދުވަހެކެވެ. އެއީ ހަމައެކަނި ދިވެހި ފުޓްބޯޅައަށް ލޯބިކުރާ މީހުންނަށް އެކަންޏެއް ނޫނެވެ. ހުރިހާ ދިވެހިންނަށް ވެސް މިއަދަކީ ބޮޑު ދުވަހެކެވެ. މިއަދަކީ ދިވެހި ފުޓްބޯޅައިގައި ދިރުމެއް ވާކަން ދެއްކުމަށް ރަނގަޅު ދުވަހަކަށް ވާނެއެވެ. އޭޝިއަން ކަޕް ކޮލިފައިންގައި ރާއްޖޭގެ ގައުމީ ފުޓްބޯޅަ ޓީމު މިރޭ އަމިއްލަ ފަސްގަނޑުގައި، ވަރުގަދަ އޮމާންއާ ދެކޮޅަށް ނުކުންނަން ޖެހޭނެއެވެ.\nމިރޭ 9:00ގައި ގައުމީ ފުޓްބޯޅަ ދަނޑުގައި ކުޅޭ އެ މެޗަށް ނުކުންނައިރު، ރާއްޖޭގެ އުންމީދު އަލީ އަޝްފާގު (ދަގަނޑޭ)އަށް ނުކުޅެވޭނެއެވެ. އޭނާގެ ފަލަމަސްގަނޑަށް ލިބުނު އަނިޔާއަކާ ގުޅިގެން ގައުމީ ކޯޗު ޑެރަން ސްޓެވާޓް ވަނީ އޭނާ ބޭނުން ނުކުރަން ނިންމައިފައެވެ. އޭގެ އިތުރުން ރާއްޖޭގެ ތަޖުރިބާކާރު ފޯވަޑް އަސަދުﷲ އަބްދުﷲ (އަސައްކޮ)އަށް ލިބުނު އަނިޔާއަކާ ގުޅިގެން އޭނާ ކުޅުމާ ދުރުގައި ހުންނަތާ ވެސް ދުވަސްތަކެއް ވެއްޖެއެވެ.\nރާއްޖޭގެ ތަޖުރިބާކާރު ފޯވަޑް އަސަދުﷲ އަބްދުﷲ އަސައްކޮ ވެސް ހުރީ އަނިޔާގައި -- ސަން ފޮޓޯ/ ފަޔާޒު މޫސާ\nދިވެހި ޓީމަށް ރަނގަޅު ފިލާވަޅެއް!\nމިރޭގެ މެޗަށް ގައުމީ ޓީމު ކުރިމަތިލާނީ ރަނގަޅު ފިލާވަޅަކާއެކުއެވެ. ކުރިން ދަގަނޑޭއަށް އަނިޔާވިޔަސް، އަސައްކޮ ޓީމުގައި ހުރެއެވެ. އަސައްކޮއަށް އަނިޔާވިޔަސް، ދަގަނޑޭ ޓީމުގައި ހުރެއެވެ. ނަމަވެސް މިހާރު ރާއްޖޭގެ ފޯވަޑް ލައިނުގައި ހިމެނޭ އެންމެ ތަޖުރިބާކާރު ދެ ފޯވަޑުންނަށް މިވަނީ އަނިޔާގެ ސަބަބުން ކުޅެވޭގޮތް ނުވެފައެވެ.\nދަގަނޑޭއާއި އަސައްކޮއަށް އަނިޔާވުމުގެ ސަބަބުން ކޯޗު ސްޓެވާޓްއަށް ޒުވާން ކުޅުންތެރިންނަށް ފުރުސަތުދޭން މަޖުބޫރުވާނެއެވެ. ހަސަން ނާއިޒް (ދާދު) އަދި ހަމްޒާ މުހައްމަދު (ހަމްޕު) ފަދަ ޒުވާން ކުޅުންތެރިންނަށް ތަޖުރިބާ ހޯދުމަށް ގިނަ ވަގުތު ދޭން ކޯޗަށް މިވަނީ މަޖުބޫރުވެފައެވެ.\nޒުވާން ކުޅުންތެރިންނަށް ފުރުސަތު ދިނުމަކީ ދިވެހި ފުޓްބޯޅައަށް ލިބޭނެ ބޮޑު ފައިދާއަކަށް ވާނެއެވެ. ހާއްސަކޮށް ނިމިގެންދިޔަ ބައިނަލްއަގުވާމީ މުބާރާތްތަކުގައި ރާއްޖޭގެ ޒުވާން ޓީމުތަކަށް ގޯސް ނަތީޖާތަކެއް ލިބި، ފާޑުކިޔުންތަކެއް އަމާޒުވެފައިވާ ދަނޑިވަޅެއްގައި ސީނިއާ ޓީމުގައި ތިބި ޒުވާން ކުޅުންތެރިންނަކީ ހުނަރުވެރި ކުޅުންތެރިންތަކެއްކަން ސާބިތުކޮށްދޭން މިއީ ރަނގަޅު ދަނޑިވަޅަކަށް ވާނެއެވެ.\nއޭޝިއަން ކަޕް ކޮލިފިކޭޝަންގައި ފަލަސްތީން ކުޅުންތެރިއެއް ކައިރިން ނައްޓާލުމަށް ރާއްޖޭގެ ޒުވާން ފޯވަޑް ނާއިޒް ހަސަން މަސައްކަތްކުރަނީ: އޮމާންއާ ދެކޮޅަށް ކުޅޭ މެޗުގައި ކޯޗު ސްޓެވާޓަށް ވަނީ ޒުވާން ކުޅުންތެރިން ބޭނުންކުރުމަށް މަޖުބޫރުވެފައި --- ސަން ފޮޓޯ/ މުހައްމަދު އަފްރާހް\nދަގަނޑޭއަށް އަނިޔާއެއް ކުރިމަތިވެފައިވީ ނަމަވެސް، ދަގަނޑޭ ބޭނުންވަނީ މެޗުގައި ބައިވެރިވެ ދިވެހިންގެ މޫނުމައްޗަށް ހިނިތުންވުން ގެނެސް ދިނުމަށެވެ. ހަގީގީ ލީޑަރުންގެ ސިފައަކީ ވެސް އެއީތާއެވެ. އޮމާންގައި ކުޅުނު މެޗުގައި ލިބުނު ހިތްދަތި ނަތީޖާއިން އަރައިގަތުމަށް ރާއްޖޭގައި ކުޅޭ މެޗުން ނަތީޖާއެއް ނެރެން ދަގަނޑޭ ވެސް ބޭނުންވެއެވެ.\n"މިއީ އަޅުގަނޑުމެން އުންމީދު ކުރި ނަތީޖާއެއް ނޫން. އެހެން ނަމަވެސް ކުރިއަށް ހުރި މެޗުތަކުން ރަނގަޅު ނަތީޖާއެއް ހޯދުމަށް ގަދައަޅައި މަސައްކަތް ކުރާނަން، ވަރަށް ބޮޑަށް ޝުކުރިއްޔާ ތި ދެއްވާ ތަރުހީބަށް،" ކޮލިފައިންގައި މިދިޔަ މަހުގެ ކުރީކޮޅު އޮމާން އަތުން 5-0 ލަނޑުގެ ނަތީޖާއަކުން ބަލިވި މެޗަށްފަހު ދަގަނޑޭ ބުނެފައިވެއެވެ.\nއޭޝިއަން ކަޕް ކޮލިފިކޭޝަންގައި ފަލަސްތީނާ ދެކޮޅަށް ނުކުތް ރާއްޖޭގެ ފުރަތަމަ 11: އަމިއްލަ ދަނޑުގައި މިރޭ އޮމާންއާ ދެކޮޅަށް ރާއްޖެ ނުކުންނާނެ ---ސަން ފޮޓޯ/ މުހައްމަދު އަފްރާހް\nމިރޭގެ މެޗުގައި ކުޅެން ދަގަނޑޭ ކިތަންމެ ބޭނުންވި ނަމަވެސް، ބޮޑު އަނިޔާއެއް ވެގެން އޭނާގެ ކެރިޔަރު ނިންމާލަން ޖެހިދާނެ ކަމުގެ ބިރު އޮވެދާނެ ކަމަށް ބަލައި، ގައުމީ ކޯޗު ސްޓެވާޓް އޭނާ ލައްވާ ކުޅުވާކަށް ބޭނުމެއް ނުވެއެވެ. ދަގަނޑޭ ބޭނުން ނުކުރަން ކޯޗު ނިންމީ ވެސް ގައުމީ ޓީމުގެ މެޑިކަލް އޮފިޝަލުންގެ ވެސް ލަފާގެ މަތިންނެވެ.\n"ދަގަނޑޭ ކުޅެން ބޭނުންވޭ، އޭނާ ހުރީ ކުޅެން ވަރަށް ބޭނުންވެފަ. ޕްރެކްޓިހަށް ވެސް ނުކުތް. ނަމަވެސް އަހަރެން އޭނާ ދަނޑުން ފޮނުވާލީ. އަހަރެން ބޭނުމެއް ނުވޭ އަހަރެންނާ ހެދި ދަގަނޑޭގެ ކެރިއަރު ނިމޭކަށް،" ސްޓެވާޓް ބުންޏެވެ.\nދަގަނޑޭ ގައުމީ ޓީމާ ގުޅިފައިވަނީ ވެސް ގިނަ ދުވަސްތަކަކަށްފަހު އަނިޔާގައި ހުރުމަށްފަހުއެވެ. މިދިޔަ އަހަރު ކަކުލަށް ލިބުނު އަނިޔާއަކާ ގުޅިގެން އޭނާ ކުރި އޮޕަރޭޝަނަށްފަހު ކުޅުމުގެ ތެރެއިން ދެން ފެނިގެންދިޔައީ މިއަހަރުގެ ދިވެހި ޕްރިމިއާ ލީގު ފެށުމާއެކުއެވެ. މިއަހަރު ދަގަނޑޭ ގައުމީ ޓީމަށް ކުޅުނު ފުރަތަމަ މެޗަކީ ވެސް އޮމާނާ ދެކޮޅަށް މިދިޔަ މަހު ރަށުން ބޭރުގައި ކުޅުނު މެޗެވެ.\nއަސައްކޮއާއެކު މިއަހަރު އެންމެ ނުރައްކާތެރި ދިވެހި ފޯވަޑުންގެ ތެރޭގައި ހިމެނޭ އެއް ފޯވަޑަކީ ކްލަބު ގްރީން ސްޓްރީޓްސްގެ އަހްމަދު ރަޝީދު (އައްމަޑޭ)އެވެ. އައްމަޑޭގެ ކަކުލަށް ލިބުނު އަނިޔާއަކާ ގުޅިގެން ދެން އެންމެ އަވަހަށް ވެސް އޭނާއަށް ކުޅުމުގެ ތެރެއަށް އާދެވޭނީ މިރޭގެ މެޗަށްފަހުއެވެ. އޭގެ ކުރިން އޭނާ އެންމެ ފުރިހަމައަށް ފިޓެއް ނުވާނެއެވެ.\nއޮމާން މެޗަށް ގައުމީ ޓީމު ކުރިއަށް ގެންދިޔަ ފަރިތަކުރުމެއް ނުނިމެނީސް، ކޮންމެވެސް ސަބަބަކާ ހުރެ ފަރިތަކުރުމުގެ ސެޝަން ދޫކޮށް ދިޔަ ފަހުން ތަޖުރިބާކާރު މިޑްފީލްޑަރު އިސްމާއިލް އީސަ (މެސީ)ގެ ހަބަރެއް ނުވެއެވެ. ކަންތައް ވީ ގޮތް އީސަ ހާމަކޮށްފައިނުވާ އިރު، ކޯޗު ސްޓެވާޓް ވެސް ބުނަނީ އީސަ ކައިރިން އޭގެ ޖަވާބު ހޯދުމަށެވެ. ގައުމީ ޓީމުގެ ފަރިތަކުރުން ދޫކޮށްލުމަށްފަހު، އީސަ ދެން ފެނިގެންދިޔައީ މާޒިޔާ ސްޕޯޓްސް އެންޑް ރެކްރިއޭޝަން ކްލަބުގެ ފަރިތަކުރުންތަކުންނެވެ.\nއިސްމާއިލް އީސަ (މ) ގައުމީ ޓީމުގެ ބައެއް ކުޅުންތެރިންނާއެކު: ގައުމީ ޓީމަށް ދެން އީސަ ނުނަގާނެ ކަމަށް ކޯޗު ސްޓެވާޓް ވަނީ ބުނެފައި --- ސަން ފޮޓޯ/ މުހައްމަދު އަފްރާހް\n"ގައުމީ ޓީމުން ވަކިވާން ނިންމީ މާ ބޮޑު މައްސަލަތަކެއް އޮވެގެނެއް ނޫން. އަމިއްލަ ސަބަބަކާ ހުރެ މި ވަގުތަށް ނިންމީ ގައުމީ ޓީމަށް ނުދާން. މި ވަގުތު އަޅުގަނޑަށް ވެސް އެންމެ ރަނގަޅު ގޮތަކަށް ވާނީ ގައުމީ ޓީމާ ދުރަށް ޖެހިލުން ކަމަށް އަޅުގަނޑަށް ފެންނަނީ، އެހެންވެ ޓީމު ދޫކޮށްލީ،" އެ މައްސަލައަށްފަހު އީސަ ބުންޏެވެ.\nކޮންމެ ކަމެއް ހިނގި ނަމަވެސް، އީސައާ ދެމެދު ހިނގީ ބޮޑު މައްސަލައެއްކަން ކޯޗު ސްޓެވާޓްގެ ވާހަކަތަކުން އެނގެއެވެ. ގައުމީ ޓީމުގެ ކޯޗުކަމުގެ މަގާމުގައި ސްޓެވާޓް ހުރިހާ ދުވަހަކު ޓީމަށް އީސަ ނުނަގާނެ ކަމަށް ވެސް ގައުމީ ކޯޗު ބުނެފައިވެއެވެ.\n"މެސީ ގައުމީ ޓީމުން ވަކިވާން ނިންމި ސަބަބު އޭނާ ކައިރީ އަހާލުން ރަނގަޅު. އެކަމަކު އަހަރެންގެ ކޯޗު ކަމުގައެއް ދެން އޭނާއަށް ގައުމީ ޓީމުން ފުރުސަތެއް ނުދޭނަން،" އިއްޔެ ބޭއްވި ނޫސްވެރިންގެ ބައްދަލުވުމުގައި ވާހަކަދައްކަމުން ސްޓެވާޓް ބުންޏެވެ.\nމޮޅު ކޯޗެއްނަމަ، ކުރެވެން ހުރި ހުރިހާ މަސައްކަތެއް ކޮށްގެން ނަތީޖާ ނެރޭނެއެވެ. ވަޒީފާ ގެއްލިދާނެ ކަމުގެ ބިރު އޮވެއްޖެނަމަ، ހުރިހާ އުކުޅެއް ބޭނުންކޮށްގެން ވިޔަސް، ނަތީޖާ ނެރެން މަސައްކަތް ކުރާނެއެވެ. މިހާރު ގައުމީ ކޯޗު ސްޓެވާޓަށް ވަނީ ޕްރެޝަރުތަކަކާ ކުރިމަތިލާން ޖެހިފައެވެ. އެހެންކަމުން އޭނާއަށް ވެސް މިރޭގެ މެޗަކީ ކަންތައްތަކެއް ސާބިތު ކޮށްދިނުމަށް ބޮޑު ޗެލެންޖަކަށް ވާނެއެވެ.\nރާއްޖޭގެ ގައުމީ ފުޓްބޯޅަ ޓީމުގެ ކޯޗު ޑެރަން ސްޓެވާޓް: މިރޭ އޮމާނާ ދެކޮޅަށް އަމިއްލަ ދަނޑުގައި ނުކުންނައިރު، ރާއްޖޭގެ ކޯޗަށް ވަނީ ބޮޑު ޗެލެންޖަކާ ކުރިމަތިލާން ޖެހިފައި --- ސަން ފޮޓޯ/ މުހައްމަދު އަފްރާހް\n"ނަތީޖާތައް ރަނގަޅު ނުވެއްޖިއްޔާ އެންމެ ފުރަތަމަ ގެއްލޭނީ އަހަރެންގެ ވަޒީފާ. އަހަރެންގެ ހަޔާތުގައި ގިނަ ގޯސްތަކެއް ކޯޗެއްގެ ގޮތުގައި ހެދިފައި އެބަހުރި. އަހަރެން އަބަދުވެސް ނުކުންނަނީ އެކަކަން ރަނގަޅުކުރަން،" ސްޓެވާޓް ބުންޏެވެ.\nކޮލިފައިންގައި އޮމާންއާ ދެކޮޅަށް ކުޅޭ މެޗުން ޕޮއިންޓެއް ނަމަވެސް، ރާއްޖެއިން ހޯދަން ޖެހެއެވެ. ފަލަސްތީނާ ދެކޮޅަށް ރަށުން ބޭރުގައި ކުޅޭ މެޗުގެ ކުރިން އުންމީދެއް އާކުރަން ޖެހެއެވެ. އަންނަ އަހަރު ބާއްވާ ސާފް ޗެމްޕިއަންޝިޕްގައި ރާއްޖެއަށް ރަން ވަނަ ހޯދިދާނެކަން ސާބިތު ކޮށްދޭން ޖެހެއެވެ. ކޯޗު ސްޓެވާޓަށް ކުރިމަތިވާ ފާޑުކިޔުންތަކުން ސަލާމަތްވުމަށް މޮޅެތި އުކުޅުތަކެއް މިރޭ އޭނާ ބޭނުންކުރަން އެބަޖެހެއެވެ.\nރިޕޯޓް ފުޓްބޯޅަ ފީޗަރ ގައުމީ ފުޓްބޯޅަ ޓީމު ދަގަނޑޭ އަސަދުﷲ އަބްދުﷲ ގައުމީ ޓީމުގެ ކޯޗު އޭޝިއަން ކަޕް ކޮލިފިކޭޝަން ކުޅިވަރު 2017\nޖޭޕީގެ ހުދުމުހުތާރު ނިންމުމާ އެކު ކޯލީޝަން ރަތަށް! 13 ގަޑި 58 މިނެޓް ކުރިން\nބާއިސް ޗެމްޕިއަނަކަށް ހަދައިދިނީ އިންމަ! 14 ގަޑި 31 މިނެޓް ކުރިން


މިދިޔަމަހު 78 ހާހަށްވުރެގިނަ ބަސްތާގެ ކާޑު ރާއްޖޭގެ އެކި ސަރަހައްދުތަކަށް މިދިޔަމަހު 78 ހާހަށްވުރެގިނަ ބަސްތާގެ ކާޑު ރާއްޖޭގެ އެކި ސަރަހައްދުތަކަށް\nކާޑު ޑެލިވަރކޮށްދިނުމުގެ މަސައްކަތުގައި އެސްޓީއޯގެ މުވައްޒަފުން، ފޮޓޯ-އެސްޓީއޯ\nއެސްޓީއޯއިން މިދިޔަ ނޮވެންބަރުމަހު 78 ހާހަށްވުރެ ގިނަ ބަސްތާގެ ކާޑު އެކި ސަރަހައްދުތަކަށް ފޮނުވައިފިއެވެ.\nމާލެއާއި ރަށްރަށުގައި ކާޑުގެ ބާވަތްތައް ހުސްނުވެ ލިބޭނެ އިންތިޒާމް ހަމަޖެއްސުމުގެ ގޮތުން އެސްޓީއޯއިން ގިނަ މަސައްކަތްތަކެއް ކުރެއެވެ. އެސްޓީއޯއިން ބުނީ މިދިޔަ ނޮވެންބަރުމަހުތެރޭގައި މާލެއާއި ރާއްޖޭގެ އެކި ސަރަހައްދުތަކަށް 78335 ބަސްތާ ކާޑު ފޮނުވާފައިވާކަމަށެވެ.\nއެސްޓީއޯގެ ތަފާސް ހިސާބުތައް ދައްކާގޮތުން މިދިޔަ މަހުގެ ތެރޭގައި އަތޮޅުތަކަށް 544 އޯޑަރެއް ވަނީ ފޮނުވާފައެވެ. މީގެތެރޭގައި އަތޮޅުތެރޭގައި ތިބި އެސްޓީއޯގެ އެޖެންޓުން މެދުވެރިކޮށް ލިބިފައިވާ އޯޑަރުތައްވެސް ހިމެނެއެވެ. މީގެތެރޭގައި ހިމެނެނީ 24152 ބަސްތާ ހަނޑުލާއި، 7893 ބަސްތާ ހަކުރާއި 19595 ބަސްތާ ފުށެވެ.\nމާލެ ސަރަހައްދުން މިދިޔަމަހު މުޅި ޖުމްލަ 1104 އޯޑަރު ލިބިފައިވާ ކަމަށް އެސްޓީއޯއިން ބުނެއެވެ. އޭގެތެރޭގައި ހިމެނެނީ 9036 ބަސްތާ ހަނޑުލާއި، 3935 ބަސްތާ ހަކުރާއި 6304 ބަސްތާ ފުށެވެ.\nވިޔަފާރިތަކަށް ފަސޭހަކޮށްދިނުމުގެ ގޮތުން އެސްޓީއޯގެ ފިހާރަތަކުން ގަންނަން ބޭނުންވާ ތަކެތި އެސްޓީއޯގެ އޮންލައިން ޕޯޓަލް އީސްޓޯރ މެދުވެރިކޮށް ގަނެވޭނެ އިންތިޒާމް ހަމަޖައްސާފައިވާއިރު، ގަންނަ ތަކެތި އެސްޓީއޯއިން ދަނީ ޑެލިވަރވެސް ކޮށްދެމުންނެވެ. އީ-ސްޓޯރއަކީ ކޯވިޑާއި ގުޅިގެން އެސްޓީއޯގެ ފިހާރަތަކަށް ނުގޮސް ކަސްޓަމަރުންނަށް ތަކެތި ގަނެވޭނެގޮތް ފަހިކުރުމުގެ ގޮތުން ތައާރަފްކުރި އޮންލައިން ޕްލެޓްފޯމެކެވެ.


Fenaka In Vakkameh, Corruption Eh Nuhingaane: Saeed – adduLIVE\nފެނަކައިން ވައްކަމެއް، ކޮރަޕްޝަނެއް ނުހިންގާނެ: ސައީދު\nSep 21, 2020, 10:52 ހަސަން ރަޝީދު\nފެނަކަ ކޯޕަރޭޝަންގެ އެމްޑީ ސައީދު -- ފޮޓޯ / މިހާރު\nފެނަކައިން ވައްކަމެއް އަދި ކޮރަޕްޝަނެއް ނުހިންގާނެ ކަމަށް އެ ކުންފުނީގެ މެނޭޖިން ޑިރެކްޓަރު އަހުމަދު ސައީދު ވިދާޅުވެއްޖެއެވެ.\nސައީދު މިހެން ވިދާޅުވެފައިމިވަނީ އޭނާއަށް 27 ތުހުމަތެއްކޮށް އެންޓި ކޮރަޕްޝަން ކޮމިޝަން (އޭސީސީ) އަށް މައްސަލައެއް ހުށަހަޅާފައިވާ ދަނޑިވަޅެއްގައެވެ. މި މައްސަލަ އޭސީސީ އަށް ހުށަހެޅީ އަމިއްލަ ފަރާތަކުންނެވެ. އެގޮތުން މި މައްސަލައިގެ ތެރޭގައި ކޮރަޕްޝަންގެ ބޮޑެތި ތުހުމަތުތަކާއި، މަގާމުގެ ބޭނުން ނާޖާއިޒު ގޮތުގައި ހިފައި ބަޔަކަށް ވަޒީފާގެ ފުރުސަތުތައް ހޯދައިދިނުމުގެ ތުހުމަތުތަކެއް ސައީދަށް ކޮށްފައިވެއެވެ.\nއެކަމާ ގުޅިގެން ރޭ ރާއްޖެޓީވީގެ ޕްރޮގްރާމެއްގައި ވާހަކަދައްކަވަމުން ސައީދު ވިދާޅުވީ ފެނަކައިން ވައްކަމެއް، ކޮރަޕްޝަނެއް މިއަދު ނުހިންގާނެ އަދި ނުވެސް ހިންގޭނެ ކަމުގެ ޔަގީންކަން އަރުވާ ކަމަށެވެ. އަދި އެކަމަށްޓަކައި ހަސަދަވެރިވާ ފަރާތްތަކެއް މެދުވެރިވެގެން އޭސީސީ އަށް މައްސަލަ ހުށަހެޅުމަކީ ލިބޭ އުފަލެއް ކަމަށްވެސް ސައީދު ވިދާޅުވިއެވެ.\nއޭސީސީން ބުނީ މި މައްސަލަތައް މިހާރު ވަކިވަކިން ދިރާސާ ކުރަމުންދާ ކަމަށާއި ތަހުގީގު ކުރަން ފަށާނީ އެއަށްފަހު ކަމަށެވެ.


ޗައިނާގެ ސިނޯފާރމް ކުންފުނީގެ ވެކްސިން މި އަހަރު ފަހުކޮޅުގައި – DhiDaily\nޗައިނާގެ ސިނޯފާރމް ކުންފުނީގެ ވެކްސިން މި އަހަރު ފަހުކޮޅުގައި\nޗައިނާގެ ސިނޯފާރމް ކުންފުނީގެ ވެކްސިން މި އަހަރުގެ ފަހު ކޮޅުގައި ލިބޭނެކަމަށް އެކުންފުނިން ބުނެފިއެވެ.\nޚަބަރުތައް ބުނާ ގޮތުގައި، މި ވެކްސިންގެ އެއް ޑޯސޭޖް ލިބޭނެކަމަށްވަނީ 144.27 ޑޮލަރަށެވެ. ސިނޯފާރމްއިން ބުނާގޮތުގައި، ތަހުލީލުކުރުމުގެ ފިޔަވަހީގައިވާ މި ވެކްސިން އާންމު ބާޒަރަށް ލިބޭނެކަމަށްވަނީ މިއަހަރުގެ ފަހުކޮޅުއެވެ. މިހާރު މި ވެކްސިންއަށް ކުރެވެމުންދާ މަސައްކަތަކީ، އިންސާނުންގަޔަށް ޖަހައި ޓެސްޓު ކުރުމުގެ މަސައްކަތެވެ. މި މަސައްކަތް ކުރިއަށްދަނީ ޔޫއޭއީގައެވެ.\nމި ވަގުތު ދުނިޔޭގެ ފާރމަސިއުޓިކަލް ކޮމްޕެނީ ތަކުން އެންމެ ބޮޑަށް މަސައްކަތްކުރަމުން އަންނަނީ މި ބައްޔަށް ވެކްސިންއެއް ހޯދުމުގައެވެ. އެ ގޮތުން 200 އަަށް ވުރެ ގިނަ ޤައުމުތަކުން 20 ކުންފުންޏަކުންދަނީ އިންސާނުން ގަޔަށް ޖަހައިން ތަހުލީލުތައް ކުރަމުންނެވެ. ސިނޯފާރމް ކުންފުނީގެ ވެރިޔާ ލިޔު ޖިންގްޒެން ބުނާ ގޮތުގައި، އޭނާ ވެސް ވަނީ މި ވެކްސިންއެއްގެ ޑޯސޭޖްއެއް އެނާގެ ގަޔަށް ޖަހާފައެވެ. އަދި އިތުރު ތަހުލީލުތައް ދަނީ ކުރެވެމުންނެވެ.\nސިނޯފާރމްގެ ޔުނިޓްއެއްކަމަށްވާ ޗައިނާ ނެޝެނަލްް ބަޔޯޓިކް ގުރޫޕުން ވަނީ ވެކްސިންގެ ދެ ވައްތަރެއް އިންސާނުންގަޔަށް ޖަހައިގެން ޓެސްޓު ކުރަން ފަށާފައެވެ. މި ކުންފުނީގެ ޕްލާންޓްތައް ވޫހާން އަދި ބެއިޖިންގގައި ހުރެއެވެ. އަދި ޤަބޫލުކުރެވޭ ގޮތުގައި، މި ދެ ޕްލާންޓް އެއްކޮށްލައިގެން އަހަރަކަށް2މިލިޔަން ވެކްސިން އުފެއްދޭނެކަމަށްވެއެވެ.


ނިއުކްލިއަރ ހަތިޔާރުތައް ނައްތާލުމައިގެން މުޅި ދުނިޔެ ކުރިޔަށް ދާންވެއްޖެ ނިއުކްލިއަރ ހަތިޔާރުތައް ނައްތާލުމައިގެން މުޅި ދުނިޔެ ކުރިޔަށް ދާންވެއްޖެ\nނިއުކްލިއަރ ހަތިޔާރުތައް ނައްތާލުމައިގެން މުޅި ދުނިޔެ ކުރިޔަށް ދާންވެއްޖެ\nނިއުކްލިއަރ ހަތިޔާރުތައް ނައްތާލުމައިގެން މުޅި ދުނިޔެވެސް ކުރިޔަށް ހިނގަންވެއްޖެކަމަށް އދގެ ސެކްރެޓަރީ ޖެނެރަލް ބަން ކީމޫން ވިދާޅުވެއްޖެއެވެ.\nބަން ކީމޫން މިފަދަ މޭރުމަކުން ވާހަކަފުޅު ދައްކަވާފައިވާއިރު، ނިއުކްލިއަރ މައްސަލާގައި އީރާނާ ދުނިޔޭގެ ބޮޑެތި ބާރުތަކާ ދެމެދު އުފެދިފައިވާ ދެބަސްވުންތައް މުޅިން ޙައްލު ވެދާނެ ކަމުގެ ނިޝާންތައް މިހާރު ވަނީ ފެންނަން ފަށާފައެވެ. އީރާނުން ކުރިޔަށްގެންދާ ޔުރޭނިއަމް މުއްސަނދި ކުރުމުގެ މަޝްރޫޢަކީ އެޤައުމުން އަސްކަރީ ބާރުވެރިކަމެއް ހޯދުމަށް ކުރިޔަށް ގެންދާ މަޝްރޫޢެއްކަމަށް ބުނެ، އެމެރިކާއާއި ހުޅަނގުގެ ޤައުމުތަކާ އިސްރާޢީލުން ދަނީ އީރާނަށް ތުހުމަތުތަކެއް އަމާޒުކުރަމުންނެވެ.\nއީރާނުގެ ނިއުކްލިއަރ މަޝްރޫޢަށް ބޭރު ފައިސާ ލިބޭނެ ހުރިހާ މަގުތަކެއް ހުޅަނގުގެ ބާރުތަކުން ބަންދުކޮށް، އީރާނާ ދެކޮޅަށް ދަތިކުރުމުގެ ހަރުކަށި ފިޔަވަޅުތަކެއް ތަންފީޒުކުރަމުންދިޔަ އިރުވެސް އީރާނުން ބުނަމުންދިޔައީ އެޤައުމުގެ ނިއުކްލިއަރ މަޝްރޫޢަކީ ސުލްޙަވެރި މަޝްރޫޢެއްކަމަށެވެ. އީރާނުން ނިއުކްލިއަރ ބޮމެއް އުފެއްދުމަށް ނަގާނެ މުއްދަތަކާ މެދު ޒަމާންވީ ދެ އެކުވެރިން ކަމުގައިވާ އެމެރިކާއާއި އިސްރާޢީލާ ދެމެދު ޚިޔާލު ތަފާތުވުންތަކެއް ހުރިއިރު، އެމެރިކާއިން ވަކާލާތު ކުރަމުންދިޔައީ މިމައްސަލަޔަށް ސުލްޙަވެރި ޙައްލެއް ހޯދުމަށެވެ. މިމަޤްޞަދު ހާސިލުކުރުމަށްޓަކައި ދުނިޔޭގެ އެންމެ ބާރުގަދަ6ޤައުމާ އީރާނާ ދެމެދު އަންނަނީ ސުލްޙައިގެ މަޝްވަރާތަކެއް ތަކުރާރުކޮށް ބާއްވަމުންނެވެ. މިފަދަ މަޝްވަރާތަކަކުން ކާމިޔާބީއެއް ލިބިދާނެކަމުގެ އިޝާރާތެއް ފެނިގެންދިޔައީ މިދިޔަ އަހަރުގެ ފަހުކޮޅު، އީރާނާ ދުނިޔޭގެ6ބާރާ ދެމެދު ވަގުތީ އެއްބަސްވުމެއް އެކުލަވާލި ހިސާބުންނެވެ.\nއީރާނުން ކުރިޔަށް ގެންދާ ނިއުކްލިއަރ މަޝްރޫޢު މަޑުޖައްސާލައިފިނަމަ އީރާނާ ދެކޮޅަށް ތަންފީޒުކުރަމުންދާ ދަތިކުރުމުގެ ފިޔަވަޅުތަކަށް ލުއި ދޭ ގޮތަށް ފަރުމާކޮށްފައި އޮތް ވަގުތީ އެއްބަސްވުން އީރާނުގައި ތަންފީޒުކުރަން ފެށީ މިދިޔަ ހޯމަ ދުވަހުއެވެ. މިއާއެކު އެތައް އަހަރަކަށް ދިގުލައި ދިޔަ އީރާނުގެ ނިއުކްލިއަރ މައްސަލަޔަށް ދާއިމީ ޙައްލެއް ހޯދުން އެކަށީގެންވާކަމުގެ ނިޝާންތައް ފެންނަން ފެށައިފިއެވެ. ނިއުކްލިއަރ މައްސަލައިގެ ވަގުތީ އެއްބަސްވުން ތަންފީޒުކުރެވުނު ނަމަވެސް، ދުނިޔޭގެ ބޮޑެތި ބާރުތަކާ އީރާނާ ދެމެދު އަދިވެސް ޚިޔާލު ތަފާތުވުންތަކެއް ވަނީ އުފެދިފައެވެ. މި ތަފާތުތަކަށް އަލި މަގެއް ފެނޭތޯ ބެލުމަށްޓަކައި ދުނިޔޭގެ އެންމެ ބާރުގަދަ6ޤައުމާ އީރާނާ ދެމެދު އަންނަ މަހުވެސް ސުލްޙައިގެ މަޝްވަރާތަކެއް ކުރިޔަށް ގެންދިއުން އެކަށީގެންވާކަމަށް ޚަބަރު ލިބެއެވެ.\nއީރާނުގެ ނިއުކްލިއަރ މައްސަލާގައި އެޤައުމުގެ ފަރާތުން ވަކާލާތު ކުރައްވާ ޢައްބާސް ޢަރަޤްޝީއާއި ޙަވާލާދީ ޚަބަރުތައް ބުނާ ގޮތުން، މި ބައްދަލުވުން ބާއްވާނެ ވަގުތަކާ، ދުވަހަކާ، ބައްދަލުވުމުގެ ފެންވަރާ ބެހޭ ގޮތުން އީރާނުގެ ޚާރިޖީ ވަޒީރު – މުޙައްމަދު ޖަވާދު ޒަރީފްއާއި، ވިލާތުގެ އިއްތިޙާދުގެ ޚާރިޖީ ސިޔާސަތުތަކާ ބެހޭ އިސްވެރިޔާ – ކެތްރީން އޭޝްޓަން މަޝްވަރާކުރައްވާނެކަމަށެވެ. ސުވިޓްޒަރލޭންޑްގައި މިހާރު ކުރިޔަށްދާ ދުނިޔޭގެ އިޤްތިޞާދީ ފޯރަމްގެ ހަވާސާގައިވެސް މި ދެބޭފުޅުން ބައްދަލުކުރައްވާނެކަމަށް ބެލެވެއެވެ.\nއީރާނުން ކުރިޔަށްގެންދާ ޔުރޭނިއަމް މުއްސަނދި ކުރުމުގެ މަޝްރޫޢަކީ މަދަނީ ބޭނުންތަކަކަށްޓަކައި ކުރިޔަށް ގެންދާ ސުލްޙަވެރި މަޝްރޫއެއްކަމަށް އެޤައުމުން ބުނާއިރު، ޖެނުއަރީ ވިހި ވަނަ ދުވަހު އީރާނުންވަނީ ވިހި އިންސައްތަޔަށް ޔުރޭނިއަމް މުއްސަނދި ކުރުން ހުއްޓާލާފައެވެ. އަދި ވިހި އިންސައްތަޔާ ހަމަޔަށް މުއްސަނދި ކޮށްފައިވާ ސްޓޮކް މަދުކުރުމުގެ މަސައްކަތްވެސް އީރާނުން ވަނީ ފަށާފައެވެ. އީރާނުގެ ނިއުކްލިއަރ މައްސަލަޔަށް ސުލްޙަވެރި ޙައްލެއް ނުހޯދިއްޖެނަމަ މެދުއިރުމަތީގައި ނިއުކްލިއަރ ހަނގުރާމައެއް ފެށިދާނެ ކަމުގެ ނިޝާންތައް ދޭތެރެ ދޭތެރެއިން ވަނީ ފެނިފައެވެ.


އުނގޫފާރު ސްކޫލްގެ ކޮންމެ ދަރިވަރަކަށް އިސްލާމިކް ކިޑްސް ސޭވާ އެކައުންޓެއް – Ungoofaaru\nބަނޑޭރިގަނޑު/ޙަބަރު/ރ.އަތޮޅު/އުނގޫފާރު ސްކޫލްގެ ކޮންމެ ދަރިވަރަކަށް އިސްލާމިކް ކިޑްސް ސޭވާ އެކައުންޓެއް\nއުނގޫފާރު ސްކޫލް އަދި ބީއެމްއެލް އުނގޫފާރު ބްރާންޗް ގުޅިގެން ހިންގި ކިޑްސް ސޭވާ އެކައުންޓު ހުޅުވުމުގެ ޕްރޮގްރާމް – ފޮޓޯ: އިބްރާހިމް ޒަޔާން\nއުނގޫފާރު ސްކޫލްގެ ދަރިވަރުންގެ ކިބާގައި ފަހަށް ރައްކާކުރުމުގެ އާދަ އަށަގެންނެވުމުގެ ގޮތުން އެ ސްކޫލުން ޙާއްސަ ޕްރޮގްރާމެއް ފަށައިފިއެވެ.\nޕި ޕްރޮގްރާމާ ބެހޭގޮތުން އުނގޫފާރު.ކޮމް އަށް މަޢުލޫމާތު ދެއްވަމުން އުނގޫފާރު ސްކޫލްގެ ޕްރިންސިޕަލް އަޙުމަދު މުޖުތަބާ ވިދާޅުވީ މި ޕްރޮގްރާމަކީ ދަރިވަރުންނަށް ފަހަށް ރައްކާ ކުރުމުގެ މުހިންމުކަން ވިސްނައިދީ މިކަމުގެ އާދަ ދަރިވަރުންގެ ކިބާގައި އަށަގެންނެވުމުގެ ގޮތުން ފަށާފައިވާ ޙާއްސަ ޕްރޮގްރާމެކެވެ.\nމި ޕްރޮގްރާމްގެ ދަށުން ސްކޫލްގެ ފަރާތުން ކޮންމެ ދަރިވަރަކު ގޭގައި ބެހެއްޓުމަށް ކޮއިން ބޮކްސް އެއް ދޭން ނިންމާފައިވާ ކަމަށް އަޙުމަދު މަޢުލޫމާތު ދެއްވިއެވެ. މި ކޮއިން ބޮކްސްގެ ބޭނުމަކީ ދަރިވަރުންނަށް ލިބޭ ވަކިލާރި އަދި ފައިސާ އެއަށް އަޅާ ރައްކާކުރުމެވެ.\nމީގެ އިތުރުން މި ޕްރޮގްރާމްގެ ދަށުން އުނގޫފާރު ސްކޫލާއި ބެންކް އޮފް މޯލްޑިވްސް އުނގޫފާރު ބްރާންޗް ގުޅިގެން ދަރިވަރުންނަށް “ބީއެމްއެލް އިސްލާމިކް ކިޑްސް ސޭވާ އެކައުންޓް” ހުޅުވުގެ ޙާއްސަ ޕްރޮގްރާމެއް އިއްޔެ ވަނީ ކުރިއަށް ގެންގޮސްފައެވެ. އުނގޫފާރު ސްކޫލްގައި ކުރިއަށް ދިޔަ މި ޕްރޮގްރާމުގައި ގިނަ އަދަދެއްގެ ދަރިވަރުންނާއި ބެލެނިވެރިން ބައިވެރިވިއެވެ.\nބީއެމްއެލްގެ އިސްލާމިކް ކިޑްސް ސޭވާ އެކައުންޓަކީ 18 އަހަރު ނުވާ ކުޑަކުދިންނަށް ޙާއްސަކޮއްގެން ބޭންކުން ތައާރަފުކޮށްފައިވާ އިސްލާމީ ޝަރީއާ ހުއްދަކުރާ މުޢާމަލާތެއް ކަމުގައިވާ “ވަކާލަ ބިލް އިސްތިސްމާރް” ގެ މައްޗަށް ބިނާވެގެންވާ އެކައުންޓެކެވެ. މި އެކައުންޓަށް ޖަމާކުރާ ފައިސާ ޝަރީއާ ހުއްދަކުރާ ކަމަކަށް ބޭންކުރުން އިންވެސްޓް ކޮށް އެއިން ލިބޭ ފައިދާ އެކުއްޖެއްގެ އެކައުންޓަށް ކޮންމެ އަހަރަކު ވެސް ޖަމާކުރާނެއެވެ.\nކުޑަކުއްޖައިގެ ނަމުގައި ހުޅުވާ މި އެކައުންޓު އެ ކުއްޖެއްގެ އުމުރުން 18 އަހަރު ވަންދެން އޮޕެރޭޓު ކުރާނީ ކުއްޖާގެ ބެލެނިވެރިޔާއެވެ. މި އެކައުންޓް މެދުވެރިކޮށް ދަރިވަރުންގެ މުސްތަޤުބަލަށްޓަކައި ފަހަށް ރައްކާކުރުމުގެ ފުރުސަތު ބެލެނިވެރިންނަށް ލިބިގެންދާނެއެވެ.\nބީއެމްއެލް އުނގޫފާރު ބްރާންޗް އުނގޫފާރު ސްކޫލް


Shaffan ge maru: kuh saabithuve4meehun umurah jalah\nޝައްފާންގެ މަރު: ކުށް ސާބިތުވެ އުމުރަށް ޖަލަށް\n14 އަހަރުގެ ޝައްފާން މަރައިލުމުގައި ބައިވެރިވި ކުށް ސާބިތުވި ހަތަރު މީހުން\nތޫނު އެއްޗަކުން ހަމަލާދީ މަރާލާފައިވާ ށ. ފޭދޫ ހީނާމާގެ އިސްމާއިލް ޝައްފާން ޝަރީފްގެ މަރުގެ މައްސަލައިގައި ދައުވާ އުފުލާފައިވާ ހަތަރު މީހުންގެ މައްޗަށް ކުށް ސާބިތުވެ 25 އަހަރަށް ޖަލަށް ލާން ހުކުމް ކޮށްފި އެވެ.\nއުމުރުން 14 އަހަރުގެ ޝައްފާން މަރާލި މައްސަލާގައި ދައުލަތުން ދައުވާކޮށްފައިވަނީ ސ. ހިތަދޫ، މަލަ، މުހައްމަދު އައިމަން ހަބީބް، ސ. މަރަދޫ މޫންލައިޓް ގްލޯރީ ހަސަން ނަބާހް, ސ. ހިތަދޫ، ޗަމަން، ހުސައިން ނިހާދު އަހްމަދު އަދި ކ. މާލެ، ޓޮމާޓޯފްލާވާ ހުސެއިން ޖައިލަމްގެ މައްޗަށެވެ.\nނިހާދުއާއި ޖައިލަމްގެ މައްޗަށް އުފުލާފައިވަނީ ތޫނު އެއްޗެއް ބޭނުންކޮށްގެން ގަސްތުގައި މީހަކު މެރުމުގެ ކުށުގެ ދައުވާ އެވެ. ނަބާހް އަދި އައިމަންގެ މައްޗަށް އުފުލާފައިވަނީ ތޫނު އެއްޗެއް ބޭނުންކޮށްގެން ގަސްތުގައި މީހަކު މަރާލުމުގައި ބައިވެރިވުމުގެ ކުށުގެ ދައުވާ އެވެ.\nމި މައްސަލައިގައި ކްރިމިނަލް ކޯޓުން މިއަދު އިއްވި ހުކުމުގައި ބުނެފައި މައްސަލައިގެ މުހިންމު ހެއްކެއް ދޮގު ހެކިބަސް ދީފައިވާތީ ދައުލަތުން އުފުލާފައިވާ ދައުވާތައް ސާބިތުނުވާ ކަމަށެވެ. ނަމަވެސް ފޮރެންސިކް ތަހުލީލުތަކާއި ބައެއް ޝަފަހީ ހެކިންގެ ހެކިބަހަށް ބަލާއިރު އެ މީހުންގެ މައްޗަށް މީހަކު މަރާލުމުގައި ބައިވެރިވި ކުށް ސާބިތުވާ ކަމަށެވެ.\nދެހާސް އަށާރަވަނަ އަހަރުގެ އޮކްޓޯބަރު މަހުގެ ތެރޭގައި އޮޓޯ ގަރާޖް ކައިރިން ވަޅިން އެތައް ތަނަކަށް ހަމަލާދިނުމަށްފަހު ޝައްފާން މަރާލައިފައި ވަނީ އެދުވަސްވަރު މާލެ ތެރޭގައި ހިނގި މާރާމާރީތަކާއި ގުޅިގެން ބަދަލު ހިފުމުގެ ގޮތުން ދިން ހަމަލާއެއްގަ އެވެ. ޝައްފާން އޭޑީކޭ ހޮސްޕިޓަލަށް ގެންދިޔައިރު ވެސް އޮތީ މަރުވެފަ އެވެ.\nދައުލަތުން ދައުވާ ކުރަމުން ބުނެފައި ވަނީ ނިހާދުގެ އަތުގައި އޮތް ވަޅިން ޝައްފާންގެ ބޮލަށް އަދި ޖައިލަމް އަތުގައި އޮތް ވަޅިން ޝައްފާންގެ ބުރަކައްޓަށް ހަމަލާ ދީފައިވާ ކަމަށެވެ. ހަމަލާއަށްފަހު ޖައިލަމް އެތަނުން ފިލާފައި ވަނީ ނަބާހް ދުއްވަން އިން ސައިކަލެއްގެ ފަހަތުގައި ކަމަށާއި، ނިހާދު އެތަނުން ފިލާފައި ވަނީ އައިމަން ދުއްވަން އިން ސައިކަލުގައި ކަމަށް ދައުލަތުން ވަނީ ފާހަގަކޮށްފަ އެވެ.\nމި މައްސަލައިގައި ހެކި ބަސް ދިން ވަރަށް މުހިންމު ހެއްކެއްގެ ހެކިބަސް ގަބޫލު ނުކުރުމަށް ޝަރީއަތުން ނިންމި އެވެ. އެ ސިއްރު ހެކިވެރިޔާގެ ހެކިބަހުން، އޭނާއަށް އެ ކުށުގެ އަމަލު ހިންގާ މަންޒަރު ފެނުނު ކަމަށް ހެކިބަސް ދިނެވެ. ނަމަވެސް އޭގެ ފަހުން ކޯޓަށް ސިޓީއެއް ފޮނުވައި، އެއީ ތިމަންނާ ޒާތީ ހަސަދަވެރިކަމެއްގައި ދިން ދޮގު ހެކިބަހެއް ކަމަށް ބުނެފައި ވެއެވެ. އަދި އަލުން ހެކިބަސް ދޭން ބޭނުންވާ ކަމަށް އެ ސިޓީގައި ވެއެވެ. ނަމަވެސް ޝަރީއަތުން އެ ފުރުސަތު ނުދީ، އެ ހެކިވެރިޔާގެ ހެކިބަސް ބަލައި ނުގަންނަން ނިންމި އެވެ.\nކްރިމިނަލް ކޯޓުގެ ގާޒީ ހަސަން ސައީދު މިއަދު އިއްވި ހުކުމުގައި ވިދާޅުވެފައި ވަނީ ދައުލަތުން ހުށަހަޅާފައިވާ އެހެން ސިއްރު ހެއްކަކަށް ހަމަލާ ދިނުމުގެ 10 ވަރަކަށް މިނެޓް ކުރިން ޝައްފާން ފެނިފައިވާ ކަމަށެވެ. އޭނާ ހުރީ ހެޔޮ ހާލުގައި ކަމަށެވެ. އަނެއް ހެކިވެރިޔާއަށް ޝައްފާންހެން ހީވާ ކުއްޖަކު ހަތަރު މީހަކާ ވާހަކަ ދައްކަން ހުއްޓައި އެރޭ ފެނުނު ކަމަށެވެ. އަދި އެވަގުތު އޭނާ އަކީ "މަސްއޮޑި މީހެއް ނޫނޭ" ޝައްފާން ބުނާ އަޑު އިވުނު ކަމަށް ވެސް ހެކިވެރިޔާ ވަނީ ބުނެފަ އެވެ.\nއިތުރު ހެކިންގެ ހެކިބަހުން ހަތަރު މީހުން ސައިކަލެއްގައި ގޮސް ލޮނުޒިޔާރަތްމަގުގައި ހުންނަ ކެންގަރޫ ކިޑްސް ކައިރީ ހުރި ގެޔަކަށް ދުވެފައި ވަތް މަންޒަރު ފެނުނު ކަމަށެވެ. އެއް ދެމީހުން ވަނީ ސައިލަތު އެތަނަށް އެއްލައިލުމަށްފަހުގައި ކަމަށާއި އަނެއް ސައިކަލު އެތަނުގައި ޕާކުކުރީީ ކަމަށެވެ.\nމި މައްސަލާގައި ހަދާފައިވާ ފޮރެންސިކް ތަހުލީލުތަކަށް ބަލާއިރު ހަތަރު މީހުން ދުއްވި ދެ ސައިކަލުން ވެސް ލޭ ފެނިފައިވެ އެވެ. އަދި އެމީހުން ވަތް ގޭގެ އެޕާޓްމެންޓްގެ ބަދިގޭގެ ކަބެޑްސެޓްގެ ތެރެއިން ފެނުނު ވަޅިން ނިހާދުގެ ޑީއެންއޭ ފެނުނު ކަމަށް ހުކުމްގައި ބުނެ އެވެ. އިތުރު ވަޅިއާއި މޫނު ނިވާކުރާ މާސްކު ވެސް އެގެއިން ފެނުނެވެ. ވަޅިތައް ހުރި ލޭ ފިލުވައި ދޮވެފަ އެވެ.\nއެވަގުތު އެމީހުން ތިބި އެޕާޓްމެންޓަށް ވަތް ފުލުސް އޮފިސަރުގެ ހެކިބަހުން، އެމީހުން ތިބީ ވަރަށް ބޮޑަށް ހާސްވެފައި ކަމަށާއި ތިބީ ދާހިއްލާފައި ކަމަށް ހެކިބަސް ދީފައިވެ އެވެ.\nގާޒީ ހުކުމް އިއްވަމުން ވިދާޅުވެފައި ވަނީ މި މައްސަލައިގެ ހެކިންގެ ހެކިބަހުންނާއި ވަށައިގެންވާ ކަންކަމަށް ބަލާއިރު ކުއްޖާ މަރައިލުމުގައި ހަތަރު މީހުން ބައިވެރިވެފައިވާކަން ސާބިތުވާ ކަމަށެވެ. ދޮގު ހެކިބަސް ދިން ހެއްކަކީ ގަސްދު މަރު ސާބިތުކުރުމަށް މުހިންމު ހެކިބަހެއް ނަމަވެސް، އެއީ ދޮގު ހެކިބަހެއް ކަމުން ޝައްކެއް ނެތް މިންވަރަށް ގަސްދުގައި މީހަކު މެރުމާއި ގަސްދުގައި މީހަކު މެރުމުގެ ކުށް ސާބިތު ނުވާ ކަމަށެވެ.\nގާޒީ ވިދާޅުވެފައި ވަނީ އުފުލާފައިވާ ދައުވާ ސާބިތު ނުވިނަމަވެސް ލިބިފައިވާ ހެކި ގަރީނާތަކަށް ބަލައި ދައުވާގެ ސިފަ ބަދަލުކުރެވޭނެކަން ގާނޫނުން އެނގެން އޮތް ކަމަށެވެ. އެހެންކަމުން އެމީހުންގެ މައްޗަށް ސާބިތުވަނީ "އެއްވެސް ސިފައެއްގައި މީހަކު މެރުމުގައި ބަރިވެރިވުމުގެ ކުށް" ކަމަށް ގާޒީ ވިދާޅުވި އެވެ.\nހަތަރު މީހުންގެ މައްޗަށް ދައުލަތުން އުފުލި ދައުވާ ސާބިތުވި ނަމަ އަންނާނެ ހުކުމަކީ މަރަށް މަރު ހިފުމެވެ.\nކުށް ސާބިތުވުން އަދަބާ މެދު ވާހަކަ ދެއްކުމަށް ދައުލަތަށް ދިން ފުރުސަތުގައި އެ ކުށުގެ އަދަބަކީ 15 ދުވަހާއި 25 ދުވަހުގެ ޖަލު ހުކުމެއްކަން ފާހަގަކޮށް ވީހާވެސް ބޮޑު އަދަބެއް ދިނުމަށް ދައުލަތުން އެދުނެވެ. އެގޮތުން 25 އަހަރަށް ޖަލަށް ލުމަށް އެދުނެވެ.\nދިފާއީ ވަކީލުން އެދުނީ ވީހާވެސް ލުއި އަދަބެއް ދިނުމަށެވެ.\nސާބިތުވެފައިވާ ކުށަށް ހަތަރު މީހުން 25 އަހަރަށް ޖަލަށް ލުމަށް ގާޒީ ހުކުމް އިއްވި އެވެ. އަދި އެ ހައްޔަރުކުރުމަށްފަހު މިއަދާހަމައަށް ތިން އަހަރާއި މަސްދުވަސް ވަންދެން ހަތަރު މީހުން ބަންދުގައި ތިބުމުން ތަންފީޒު ކުރަން ޖެހޭނީ 21 އަހަރާއި 10 މަހާ 25 ދުވަހުގެ ޖަލު ހުކުމެއް ކަމަށް ގާޒީ ވިދާޅުވި އެވެ.\nހުކުމް އިއްވުމަށްފަހު މި މައްސަލައިގައި ކުށް ސާބިތުވި ހަތަރު މީހުންނަށް ފަހު ބަހެއްގެ ގޮތުގައި އެއްޗެއް ބުންނަ ފުރުސަތު ދިނެވެ. އޭގެ ތެރެއިން އެކަކު ގާޒީ އާ ކުރި ސުވާލަކީ އެމީހުންގެ މައްޗަށް ކުރި ދައުވާ ބަދަލުކުރީތޯ އެވެ. އެކަމާ ގުޅިގެން ވާހަކަ ނުދެއްކޭނެ ކަމަށާއި އަދަބާ ގުޅިގެން އެއްޗެއް ބުންނަ ބޭނުންތޯ ގާޒީ ސުވާލުކުރެއްވުމުން ބުނާނެ އެއްޗެއް ނެތް ކަމަށް އޭނާ ބުންޏެވެ.\n"ދެރަވުމުގެ އެއްވެސް އިހުސާސެއް އޮތް ކަމަކަށް ޝަރީއަތަކަށް ގަބޫލެއް ނުކުރެވޭ. ޒުވާން ކުދިންތަކެއް އުމުރު ދުވަހު ޖަލުގަ ތިބެން ޖެހުމަކީ ހިތާމަކުރާކަމެއް. ބާކީ ހުރި ދުވަސްތަކުގައި ރަގަޅަށް އުޅެ ނަފްސު ތައުބާވުމަށް އެދެން،" މަޖިލިސް ނިންމަވައިލައްވަމުން ގާޒީ ވިދާޅުވި އެވެ.\nކްރިމިނަލް ކޯޓް މަރު ކުށްކުރުން + ޕްރޮސެކިއުޓާ ޖެނެރަލްގެ އޮފީސް


India ge factory ehgai roave 40 meehun maruvejje\nއިންޑިއާގެ ފެކްޓަރީއެއްގައި ރޯވެ 40 މީހުން މަރުވެއްޖެ\nއިންޑިއާގެ ވެރިރަށް ނިއު ދިއްލީގައި ހުންނަ ދަބަސް އުފައްދާ ފެކްޓަރީއެއްގައި ހިނގި އަލިފާނުގެ ހާދިސާއެއްގައި 40 މީހަކު މަރުވެއްޖެ އެވެ.\nފެކްޓަރީގައި އަލިފާން ރޯވެފައިވަނީ ފަތިހުގެ ވަގުތެއްގަ އެވެ. އޭރު ފެކްޓަރީގެ އެތެރޭގައި 100 މީހުން ތިއްބެވެ. އިންޑިއާ ސިފައިން ކުރި މަސައްކަތުން ވަނީ ފެކްޓަރީގައި ތާށިވެފައި ތިބި 60 މީހުން ސަލާމަތްކޮށްފަ އެވެ. އަލިފާނުގެ ހާދިސާ ހިނގާފައިވަނީ ދިއްލީގެ އާބާދީ ބޮޑު ސަރަހައްދެއް ކަމަށްވާ އާޒާދު މާކެޓުގައި ހުރި ފެކްޓަރީގަ އެވެ.\nއަލިފާން ރޯވި ހާދިސާގެ ތަހުގީގު މިހާރު ކުރަމުންދާއިރު މި ފެކްޓަރީއަކީ ގާނޫނާ ހިލާފަށް ހިންގަމުން އައި ތަނެއްކަން ވަނީ އެނގިފަ އެވެ. މީގެ އިތުރުން ފެކްޓަރީގެ ސަލާމަތީ ކަންކަން ވެސް ވަނީ ފުރިހަމަ ނުކޮށެވެ. އިންޑިއާގެ ވިޔަފާރި ކުންފުނިތަކުގެ ގާނޫނު ބުނާ ގޮތުން ނަމަ، ފެކްޓަރީތަކުގައި ސަރުކާރު ގާބޫލު ކުރާ ފެންވަރުގެ، އަލިފާނުން ރައްކާތެރިވުމުގެ މިންގަޑު އަންގައިދޭ ލައިސަންސް އޮންނަން ޖެހެ އެވެ. މި ލައިސަންސް ނެތި އެއްވެސް ފެކްޓަރީއެއް ނުހިންގޭނެ އެވެ.\nހާދިސާގެ މައުލޫމާތު ދެމުން އިންޑިއާ ސިފައިން ބުނީ، ފެކްޓަރީ އިމާރާތްކޮށްފައިވަނީ ތިން ބުރިއަށް ކަމަށެވެ. އަދި ފުރަތަމަ ބުރީގައި ރޯވި އަލިފާން ކޮންޓްރޯލްނުވެ އެންމެ މައްޗަށް ފެތުރުނީ ކަމަށް ސިފައިން ވަނީ ބުނެފަ އެވެ.\nއަލިފާން ނިއްވުމުގައި ހަރަކާތްތެރުވި ފުލުހަކު ވަނީ އިމާރާތުގައި ތާށިވެފައި ތިބި 11 މީހުން ސަލާމަތްކޮށްފަ އެވެ. އޭނާއަށް މިހާރު ވަނީ އެކަމުގެ އަގުވަޒަން ކުރުމުގެ ގޮތުން މެޑަލް އަރުވާފަ އެވެ. ހީރޯއެއްގެ ގޮތުގައި އިންޑިއާގައި އިއްޔެ ސިފަ ކުރި ޝުކްލާ އަށް ވަނީ މިމީހުން ސަލާމަތްކުރަން އުޅުމުގެ ތެރޭގައި ބޮޑެތި ޒަހަމްތަކެއް ލިބިފަ އެެވެ.\nއިންޑިއާގެ ބޮޑުވަޒީރު ނަރެންދްރާ މޯދީ ވަނީ މިހާރު މިމައްސަލަ ތަހުގީގު ކުރަން ފުލުހުންގެ ތެރެއިން ހާއްސަ ޓީމެއް އެކުލަވާލައްވައިފަ އެވެ.


Mugahrirukamun Easa vakikurevey gotheh nuvi\nމުގައްރިރުކަމުން އީސަ ވަކިކުރެވޭ ގޮތެއް ނުވި\nކެނދިކުޅުދޫ ދާއިރާގެ މެންބަރު އަހްމަދު އީސަ. އިޖުތިމާއީ ކޮމެޓީގެ މުގައްރިރުކަމުން އީސަ މިއަދު ވަނީ ވަކިކޮށްފައި--- -- ފޮޓޯ: މަޖިލީސް\nގެވެށި އަނިޔާގެ ބޮޑެތި ތުހުމަތުތަކެއް ކުރެވިފައިވާ ކެނދިކުޅުދޫ ދާއިރާގެ މެމްބަރު އަދި މަޖިލީހުގެ އިޖުތިމާއީ ކޮމެޓީގެ މުގައްރިރު އަހްމަދު އީސާ އެ ކޮމެޓީގެ މުގައްރިރުކަމުގެ މަގާމުން ވަކިކުރެވޭ ގޮތެއް ނުވި އެވެ.\nއީސައަށް ކުރެވުނު ތުހުމަތުތަކާ ގުޅިގެން އޭނާގެ މައްޗަށް އިތުބާރު ނެތް ކަމުގެ ވޯޓެއް ނަގަން ކޮމިޓީގެ ބައްދަލުވުމެއް މިއަދު ބާއްވަން މަސައްކަތް ކުރި ނަމަވެސް ކޯރަމް ހަމަނުވެގެން ވޯޓަށް އެހޭ ގޮތެއް ނުވި އެވެ.\nއިޖުތިމާއީ ކޮމެޓީގައި މިވަގުތު ނުވަ މެމްބަރުން ތިއްބަވާއިރު މިއަދުގެ ކޮމިޓީގެ ރިޔާސަތު ބެލެހެއްޓެވީ ނައިބު މުގައްރިރު އަދި މަޑަވެލީ ދާއިރާގެ މެމްބަރު ހުސައިން ފިރުޝާން އެވެ.\nއޭނާއާއެކު ކޮމިޓީގައި ދެން ބައިވެރިވީ ހިންނަވަރު ދާއިރާގެ މެމްބަރު ޖީހާން މަހުމޫދާއި، މަކުނުދޫ ދާއިރާގެ މެމްބަރު މުހައްމަދު ރާއީ އާއި، ފަރެސްމާތޮޑާ ދާއިރާގެ މެމްބަރު ހުސައިން މުހައްމަދު ލަތީފާއި، މައްޗަށް ގޯޅި އުތުރު ދާއިރާގެ މެމްބަރު މުހައްމަދު ރަޝީދު އެވެ. ނަމަވެސް ނާއިބު މުގައްރިރު ރިޔާސަތު ބަލަހައްޓަވާތީ ވޯޓު ލިބެން ޖެހޭ އަދަދަށް ކޯރަމް ހަމައެއް ނުވެ އެވެ.\nމިއަދުގެ ބައްދަލުވުމުގައި އިހަވަންދޫ ދާއިރާގެ މެމްބަރު މުހައްމަދު ޝިފާއު އަދި ދުވާފަރު ދާއިރާގެ މެމްބަރު އިސްމާއިލް އަހްމަދު ބައިވެރިވެފައެއް ނުވެ އެވެ. އަދި ފުނަދޫ ދާއިރާގެ މެމްބަރު މުހައްމަދު ޝާހިދު އޮންލައިންކޮށް ބައްދަލުވުމުގައި ބައިވެެރިވެވަޑައިގަތުމަށްފަހު ދިމާވި ޓެކްނިކަލް މައްސަލައަަކާ ގުޅިގެން ފަހުން ބައްދަލުވުމުގައި ބައިވެރިވެ ވަޑައިގެންނެވޭ ގޮތެއް ނުވި އެވެ.\nއެހެންކަމުން ކޮމިޓީގެ މިއަދުގެ ބައްދަލުވުމުގައި އީސަ މުގައްރިރުކަމުން ވަކި ކުރެވޭގޮތެއް ނުވިއެވެ. އީސަ މަގާމުން ވަކި ނުކުރެވުނު ނަމަވެސް އޭނާ އިސްތިއުފާ ދެއްވަން ނިންމާފައިވާ ކަމަށް ފިރުޝާން އަވަސް އަށް ވިދާޅުވި އެވެ.\nއީސަ މުގައްރިރުކަމުން ވަކިކުރަން ހުށަހެޅީ އިޖުތިމާއީ ކޮމިޓީގެ ނާއިބު މުގައްރިރު އަދި މަޑަވެލީ ދާއިރާގެ މެމްބަރު ހުސައިން ފިރުޝާންއާއި ހިންނަވަރު ދާއިރާގެ މެމްބަރު ޖީހާން މަހުމޫދު އަދި މަކުނުދޫ ދާއިރާގެ މެމްބަރު މުހައްމަދު ރާއީ އެވެ.\nއެބޭފުޅުން ވިދާޅުވީ އީސައަށް ކުރެވުނު ތުހަމަތުތައް ފުލުހުންވެސް މިހާރު ބަލަމުންގެންދާއިރު އެ ތުހަމަތުތަކަކީ ބަލައިގެނެވޭނެ ކަންތައްތަކަށް ނުވާތީ އިތުބާރު ނެތް ކަމަށް ހުށަހެޅީ ކަމަށެވެ. އީސަ ވަކިކުރަން ބޭއްވި ކޮމިޓީގައި އެ މައްސަލައާ މެދު އެއްވެސް ވަރަަކަށް ބަހުސެއް ނުކުރެ އެވެ.\nމިދިިޔަ އަންގާރަ ދުވަހުގެ ރޭ ގެވެށި އަނިޔާގެ އަމަލެއް ހިންގި ކަމަށް ބުނެ އޭނާގެ ކުރީގެ އަންހެނުން އަދި ނާއިބު ރައީސް ފައިސަލް ނަސީމްގެ ކޮއްކޮ އަސްރާ ނަސީމް (އަސޫ) ވަނީ ފުލުހުންނަށް ބަޔާނެއް ދީފަ އެވެ. އަނިޔާތަކާ ގުޅިގެން އަސޫއަށް ވަނީ އައިޖީއެމްއެޗްގައި ފަރުވާ ވެސް ދީފައި ވެއެވެ.\nއެނގިފައިވާ ގޮތުގައި އީސަ އަނިޔާކުރި ކަމަށް ބުނާ މަންޒަރު ފެނިގެން ފުލުހުންނަށް ރިޕޯޓް ކުރީ އަސްރާ ދިރިއުޅޭ ގޭގެ އެހެން ފްލޯއެއްގައި އުޅުނު ބަޔެކެވެ. އަސޫއަށް ލިބުނު އަނިޔާތަކާ ގުޅޭ މައުލޫމާތު ހޯދަން "އަވަސް" އިން އޭނާއަށް ގުޅުމުން ބުނީ އެކަމާ ގުޅޭގޮތުން މީޑިއާގައި ވާހަކަ ދައްކަން ބޭނުން ނުވާ ކަމަށެވެ.\nއީސަ ހައްޔަރުނުކުރާތީ ބޮޑެތި ފާޑުކިޔުންތަކެއް އަމާޒުވެފައިވާއިރު ފުލުހުން މިހާރު ވަނީ އޭނާ ހައްޔަރުކުރަން ކޯޓު އަމުރަކަށްވެސް އެދިފަ އެވެ.\nރައްޔިތުންގެ މަޖިލިސް ގެވެށި އަނިޔާ އަހުމަދު އީސާ + މަޖިލިސް އިންތިހާބު 2019\nއިޖުތިމާއީ ކޮމިޓީގެ މުގައްރިރަކަށް ޝިފާއު\nއީސަ ހައްޔަރުކުރަން ކޯޓު އަމުރަކަށް އެދިއްޖެ\nމުގައްރިރު ކަމުން އީސަ ވަކި ކުރަނީ


Billoorithasheege barudhan - One Online\nޢާންމުކޮށް ސައިކޮލޮޖީ ކިލާސްތަކުގައި ޓީޗަރުން ކޮށް އުޅޭ ކަމެއް އޮވެއެވެ. އެއީ ބައިތަށި ފެން ދަރިވަރުންނަށް ދައްކާލާފައި ސުވާލެއް ކުރުމެވެ. އެ ސުވާލަކީ "މިއީ ދެ ބައިކުޅަ އެއް ބަޔަށް ފުރިފައި ހުރި ތައްޓެއްހެއްޔެވެ؟ ނުވަތަ ދެ ބައިކުޅަ އެއް ބައި ހުސްވެފައި ހުރި ތައްޓެއްހެއްޔެވެ؟"\nމި ސުވާލުގެ ޖަވާބު އެކި ދަރިވަރުން ދޭނީ އެކި ގޮތަށެވެ. ދެން ޓީޗަރު ބުނާނެއެވެ. "ތިޔަ ހުރިހައި ދަރިވަރުންނަށް ވެސް ތިޔަ ފެނުނީ ހަމަ އެއް ތައްޓެކެވެ. ފެން ހުރީ އެއްވަރަކަށެވެ. އެންމެން ތިޔަ ތިބީ އެއް ތަނެއްގައެވެ. ތަށި ތިޔަ ފެނުނީ ހަމަ އެއް ވަގުތެއްގައެވެ. އެކަމަކު ޖަވާބު ކިހައި ތަފާތުހެއްޔެވެ؟ އެއީ އެއްގޮތަކަށް ވެސް ފެންތައްޓާ ގުޅުން ހުރި ކަމެއް ނޫނެވެ. ކޮންމެ ދަރިވަރަކު ދޭ ޖަވާބު ކަނޑައަޅަނީ އެ ދަރިވަރަކު ދުނިޔޭގެ ކަންތައްތަކާ މެދު ދެކޭ ގޮތެވެ. ދުނިޔޭގެ ކަންކަމާ މެދު ހެޔޮކޮށް ދެކޭ ދަރިވަރުންނަށް ފެންނާނީ ދެބައިކުޅަ އެއްބަޔަށް ފުރިފައި ހުރި ތައްޓެކެވެ. އެ ދަރިވަރުން އެ ބަލަނީ އޭގައި ހުރި ރިޒުގަށެވެ. ފެނަށެވެ. އަދި ގޯސްކޮށް ދެކޭ ދަރިވަރުންނަށް ފެންނާނީ ދެބައިކުޅަ އެއްބައި ހުސްވެފައި ހުރި ތައްޓެކެވެ. އެ ދަރިވަރުން އެ ބަލަނީ އެތަށީގައި ވާ ހުސް ތަނަށެވެ. އެ ތަށީގައިވާ ފެން އެ ދަރިވަރުންނަށް ނުވެސް ފެންނަ ފަދައެވެ."\nމިއީ އާންމުކޮށް ވަރަށް ގިނަ މީހުން ދަންނަ، ފަރިތަ ވާހަކައެވެ. ނަމަވެސް، މި ވާހަކައާ އަޅުގަނޑު މުޅީން އެއްބަހެއް ނުވަމެވެ. އެއީ މީހުން ދުނިޔެއާ މެދު ދެކޭ ގޮތް ކަނޑައެޅުމަކީ އެހައި އާދައިގެ، އެހައި ފަސޭހަ ކަމެއްކަމަށް އަޅުގަނޑަށް ޤަބޫލު ނުކުރެވޭތީއެވެ. އެހެންކަމުން، އެ ވާހަކަތައް ލިޔާން އުޅޭކަށް އަޅުގަނޑަކަށް ނުކެރޭނެއެވެ. އެހެންނަމަވެސް، މިވާހަކަ މި ދަންނަވައިލީ ބައިތަށި ފެނާ ގުޅޭ އެހެން ވާހަކައެއް ދަންނަވައިލާން އުޅޭތީއެވެ.\nއެއް ދުވަހަކު އަޅުގަނޑުމެންގެ ސައިކޮލޮޖީ ޕްރޮފެސަރު އަޅުގަނޑުމެންނަށް ބައިތަށި ފެން ދައްކައިލައިފިއެވެ. އަދި އެ ފެންތަށި އަތުކޮޅަށް ހިއްލައިލުމާއެކު، އަޅުގަނޑު ކުރިން މި ދަންނަވައިލި، އެންމެން ދަންނަ ޢާންމު ސުވާލު އަންނަނީކަމަށް ހިތައި ފޫހިވެފައި އަޅުގަނޑުމެން ތިއްބައި ޕްރޮފެސަރު އަހައިލިއެވެ. "މި ތަށީގެ ބަރުދަނަކީ ކިހައި ވަރެއްހެއްޔެވެ؟" އަޅުގަނޑުމެންނަށް ކުއްލިއަކަށް ހޭލެވުނު ކަހަލައެވެ. އަޅުގަނޑުމެން އެކި ދަރިވަރުން އެކި ޖަވާބު ދީފީމެވެ.\nޕްރޮފެސަރު ހީނގެންފައި ބުންޏެވެ. "އަހަންނަކަށް ވެސް ނޭނގެއެވެ. މީގެ ބަރުދަން އެނގޭނީ ކިރީމައެވެ." މިހެން ބުނުމާއެކު ދަރިވަރުންތައް ކަކަކަކަ އަޅާފައި ހޭންފަށައިފިއެވެ. ތިމާއަށް ޖަވާބު ނޭނގޭ ސުވާލު ދަރިވަރުންނާ ކުރުމީ ޓީޗަރުން އާންމުކޮށް ކޮށް އުޅޭ ޒާތުގެ ކަމަކަށް ނުވާތީއެވެ.\nއަޅުގަނޑުމެންނާ ބައިވެގެން ޕްރޮފެސަރު ވެސް އިރޮކޮޅަކު ހީނފިއެވެ. އެއަށް ފަހު ކިލާހުގެ އެންމެ ފަހަތުގައި، ވައިވެފައި އިން ދަރިވަރަކަށް ގޮވައި، އޭނާ ގެނެސް އަޅުގަނޑުމެންގެ ކުރިމަތީގައި ބަހައްޓައިފައި، އޭނާގެ އަތަށް އެއްކަލަ ފެންތަށި ދީފައި، ރީއްޗަށް އަތް ދަމައިލައިގެން ފެން ތަށި ހިފަހައްޓައިގެން ހުންނާށޭ ބުނެފިއެވެ. ޕްރޮފެސަރު އެ ބުނި ގޮތަށް ދަރިވަރު ކަންތައް ކުރުމުން، އޭނާ ކުރެން ވެސް އަހައިލިއެވެ. "ފެންތަށީގެ ބަރުދަން ކިހައިވަރެއްހެއްޔެވެ؟" ދަރިވަރު ރަކިވެފައި ބުނެލިއެވެ. "ނޭނގެއެވެ."\nދެން ޕްރޮފެސަރު ކިލާހާ ސުވާލު ކުރިއެވެ. "އޭނާ އެ ތަށި ހިފަހައްޓައިގެން އެ ގޮތަށް ދެތިން މިނެޓު ހުރެއްޖެ ނަމަ ވާނީ ކިހިނެއްހެއްޔެވެ؟" ދަރިވަރަކު ޖަވާބު ދިނެވެ. "އެއްވެސް ކަމެއް ނުވާނެއެވެ." އެހެން ދަރިވަރުން ވެސް އެއްބަސްވިއެވެ.\nޕްރޮފެސަރު އަހައިލިއެވެ. "އޭނާ އެ ތަށި ހިފަހައްޓައިގެން އެ ގޮތަށް ގަޑިއެއް ދެ ގަޑިއިރެއްހައި އިރު ހުރެއްޖެ ނަމަ ވާނީ ކިހިނެއްހެއްޔެވެ؟" ދަރިވަރަކު ޖަވާބު ދިނެވެ. "އަތުގައި ރިއްސަން ފަށާފާނެއެވެ." އެހެން ދަރިވަރުން ވެސް މި ކަމާ އެއްބަސްވިއެވެ.\nދެން ޕްރޮފެސަރު އަހައިލިއެވެ. "އޭނާ އެ ތަށި ހިފަހައްޓައިގެން އެ ގޮތަށް މިއަދު ހަތަރުދަމު ހުރެއްޖެ ނަމަ ވާނީ ކިހިނެއްހެއްޔެވެ؟" ދަރިވަރަކު ޖަވާބު ދިނެވެ. "އޭރުން އޭނާގެ އަތުގެ މަސްތަކުގައި ވަރަށް ބޮޑަށް ރިއްސާނެއެވެ. އަދި އަތް އައްސި ވެސް ވެދާނެއެވެ". އެހެން ދަރިވަރުން ވެސް އެއްބަސްވިއެވެ. އަދި އިތުރު ދަރިވަރަކު ބުންޏެވެ. "ފަހަރެއްގައި ހޮސްޕިޓަލުން ފަރުވާ ހޯދަންވެސް ޖެހިދާނެއެވެ."\nދެން ޕްރޮފެސަރު އަހައިލިއެވެ. "އޭނާ އެ ތަށި ހިފަހައްޓައިގެން އެ ގޮތަށް ރެއާއި ދުވާލު ހުރެއްޖެ ނަމަ ވާނީ ކިހިނެއްހެއްޔެވެ؟" ދަރިވަރަކު ޖަވާބު ދިނެވެ. "އެ ގޮތުގައި އެހެން އަބަދު ހުންނާންވެއްޖެ ނަމަ އޭނާގެ އަތުގެ ބޭނުން މުޅީން ކެނޑިދާނެއެވެ. އަތް އައްސިވެގެން ގޮސް، އަތުގެ ހިއްސު ވެސް މުޅީން ކެނޑި، އެންމެ ފަހުން އެ އަތް ވައު ވެސް ވެދާނެއެވެ. އެހެން ނޫނަސް، އެހެން ހުންނާންވެއްޖެ ނަމަ އޭނާއަކަށް އެހެން ކަމެއް ނުކުރެވޭނެ ނޫންހެއްޔެވެ؟ ކައިބޮއި ހަދާނީ ވެސް ކިހިނެއްހެއްޔެވެ؟ އެހެން ހުންނަން ހަދައިގެން ވާނީ މަރެވެ!"\nމި ވާހަކަތަކާ މެދު ވަރަށް ޝައުޤުވެރިކަމާއެކު އެތައް އިރެއް ވާންދެން ދަރިވަރުން ބަހުސްކުރަމުން ގެންދިޔައެވެ. އެ ގޮތަށް އެ ފެންތަށި ހިފަހައްޓައިގެން ރެއާއި ދުވާލު ހުންނާންވެއްޖެ ނަމަ އެ ދަރިވަރުގެ ދިރިއުޅުމަށް ކުރާނެ އަސަރާއި، އޭނާއަށް ޖިސްމާނީ ގޮތުންނާއި ނަފްސާނީ ގޮތުން ވާނެ ގެއްލުމުގެ ވާހަކަ ދައްކަމުން ދަނިކޮށް، އެއްކަލަ ފެންތަށި ހިފަހައްޓައިގެން ހުރި ދަރިވަރު ވޭނީ އަޑަކުން ކުކުރައިލައިފިއެވެ. އޭނާ އެ ގޮތުގައި، ފެންތަށި ހިފަހައްޓައިގެން ހުންނަތާ އޭރު ބައިގަޑިއެއްހައި އިރު ވާން ދަނީއެވެ.\nޕްރޮފެސަރު އެ ދަރިވަރާ ދިމާއަށް އެނބުރިލައިފައި ބުންޏެވެ. "ވަރަށް ބޮޑަށް މާފުކުރާށެވެ! ފިލާވަޅުގެ ބައެކެވެ." މިހެން ބުނެފައި، ދަރިވަރުގެ އަތުން ފެންތަށި އަތުލުމަށް ފަހު، ދަރިވަރަށް ޝުކުރު އަދާކުރުމަށް ފަހު، ގޮސް އިށީނުމަށް އޭނާގެ ގާތުގައި ބުންޏެވެ. އެ ދަރިވަރު އަތުގެ މަސްތައް މޮޑެމެން، ކުޑަކޮށް ކުކުރަމުން ހެމުން ގޮސް އިށީނދެއްޖެއެވެ. އޭރު ކިލާހުގެ އެހެން ދަރިވަރުން ކަކަކަކަ އަޅާފައި ހީނ ނަގަނީއެވެ.\nދަރިވަރުންގެ ހުނުމުގެ އަޑު މަޑުވެލީމައި ޕްރޮފެސަރު ބުންޏެވެ. "އަހަރެން ދެކޭ ގޮތުގައި މި ތަށީގެ ސީދާ ބަރުދަން މުހިންމެއް ނޫނެވެ. މުހިންމީ މި ތަށި ހިފަހައްޓައިގެން އަހަރެން ހުންނަ ވަގުތެވެ. މިނެޓެއް ދެ މިނެޓެއްހައި އިރު މި ތަށި ހިފަހައްޓައިލައިގެން ހުންނަ ހުރުމުގައި މީގެ ބަރުދަން އަހަންނަށް އިޙްސާސްވާލެއް ވަރަށް ކުޑައެވެ. އެއީ މާ ބޮޑު ކަމަކަށް ވެސް ނުވެއެވެ. އެކަމަކު ގަޑިއެއް ދެ ގަޑިއިރެއްހައި އިރު މި ގޮތަށް މި ފެން ތަށި ހިފަހައްޓައިގެން ހުންނާންވެއްޖެ ނަމަ އަހަރެންގެ އަތުގައި ކުޑަކޮށް ރިއްސައިލާ ގޮތް ވާނެއެވެ. މިއަދުގެ ހަތަރުދަމު މި ފެން ތަށި ހިފަހައްޓައިގެން މިހެން ހުންނާންވެއްޖެ ނަމަ މިރޭ ވާންވާއިރަށް އަހަރެންގެ އަތުގައި ވަރަށް ބޮޑަށް ރިއްސަން ފަށާފާނެއެވެ. އައްސިވާ ގޮތް ވެސް ވާނެއެވެ. އަދި، އަބަދު މި ގޮތަށް ހުންނާންވެއްޖެ ނަމަ، ތިޔަ ދަރިވަރުން ތިޔަ ބުނި ފަދައިން އަހަރެންގެ ބޭނުން އަހަންނަށް ވެސް ކެނޑުނީއެވެ. އަހަރެންގެ ޢާއިލާއަށާއި މުޖުތަމައަށް ވެސް އަހަރެން ވާނީ ބޮޑު ތަކުލީފަކަށެވެ."\nދެން އެއްކަލަ ފެންތައްޓަށް އިޝާރާތްކޮށްލައިފައި ބުންޏެވެ. "މި ފެން ތައްޓަކީ ދިރިއުޅުމުގައި ދިމާވާ ކޮންމެވެސް މައްސަލައެކެވެ."\nމިއީ "ސްޓްރެސް މެނެޖްމަންޓް" މި ފިލާވަޅު ފެށުމުގެ ގޮތުން އަޅުގަނޑުމެންގެ ޕްރޮފެސަރު ކޮށްލި ކަމެކެވެ.\nމި ފިލާވަޅަށް ވިސްނައިލަމާތޯއެވެ؟ ދިރިއުޅުމުގައި ދިމާވާ ކޮންމެ "މައްސަލަ"އަކީ އެއްކަލަ ފެންތަށި ފަދަ އެއްޗެއްކަމުގައި ނުވޭތޯއެވެ؟ މައްސަލައެއް ހައްލު ނުކޮށް، އެކަން ބޮލަރުވައިގެން ތިބެ، އެ މައްސަލައެއް ދިގު ދެންމި ވަރަކަށް އެކަމުން އަޅުގަނޑުމެންގެ ސިކުނޑިއަށާއި ހަށިގަނޑަށާއި ދިރިއުޅުމަށް ކުރާ ބާރު ބޮޑެއް ނުވޭތޯއެވެ؟ މައްސަލައެއް ހައްލު ނުކޮށް އުޅޭހައި ހިނދަކު، އެ މައްސަލައިގައި ޝާމިލުވާ އެހެން މީހުންނާ އަޅުގަނޑުމެންނާ ދެމެދު އޮންނަ ގުޅުން ވެސް މަޑުމަޑުން ހީނަރުވަމުންނެއް ނުދޭތޯއެވެ؟ އަދި ހައްލު ނުވެ ހުންނަ މައްސަލަތައް ގިނަވެ ފުނިޖެހޭ ވަރަކަށް އަޅުގަނޑުމެންގެ ސިކުނޑިއަށް ކުރާ ބާރު ބޮޑުވަމުން ގޮސް، މީހާ ރުޅި ގަދަވެ، ކެތްތެރިކަން ކުޑަވެ، އަޅުގަނޑުމެންނާއެކު އުޅޭ އެހެން މީހުންނަށް ވެސް އަޅުގަނޑުމެންނާއެކު އުޅުމީ ބޮޑު ތަކުލީފަކަށް ވާތަން ވެސް އާދޭ ނޫންތޯއެވެ؟\nދިރިއުޅުމުގައި ބައެއް ފަހަރު ވަރަށް ބޮޑެތި މައްސަލަ ދިމާވި ނަމަވެސް، ގިނަ ފަހަރު ދިމާވަނީ ވަރަށް ކުދިކުދި މައްސަލައެވެ. އެއްކަލަ ފެންތަށިހައި ކުޑަ މައްސަލައެއް ވެސް ހައްލު ނުކޮށް ގިނަ ދުވަސް ވާ ވަރަކަށް އެ މައްސަލައިގެ ސަބަބުން ދިމާވާ އެހެން މައްސަލަތައް ގިނަވަމުން ދިޔުމުގެ ސަބަބުން، ހައްލުކުރަން އުނދަގޫވާ ހިސާބަށް ގޮސް، ފުރަތަމަ ޖެހުނު ކުޑަކުޑަ މައްސަލަ އެއީ މާ ބޮޑު މައްސަލައެއްކަމަށް ފެންނަނީއެވެ.\nވީމާ، އަޅުގަނޑުމެންގެ ދިރިއުޅުމުގައި ދިމާވާ މައްސަލަތައް ހައްލުކުރަންޖެހެއެވެ. ލަސްނުކޮށެވެ. ވީހާ ވެސް އަވަހަކަށެވެ. ހައްލުވާން ނެތް މައްސަލައެއް ނަމަ، ދޫކޮށްލަން ޖެހެއެވެ. ލަސް ނުކޮށެވެ. ވީހާ ވެސް އަވަހަކަށެވެ.\nފެންތަށި ބޮއިލެވެން ނެތީއެވެ. ނުވަތަ ބޯން ކަމުވެސް ނުދަނީއެވެ. އެހެންވިއްޔާ އަތުކޮޅަށް ދަމައިގެން އެ ހިފަހައްޓައިގެން ހުންނަންވީ ކީއްކުރަންހެއްޔެވެ؟ ލަސް ނުކޮށް އަވަހަށް ސިންކަށް އަޅައިލަންވީއެވެ. އެހެން ނޫނީ ކުޑަކުޑަ ފެން ތައްޓެއް މާސިންގާ ފެން ފީފާއަކަށް ވެގެން ހިނގައިދާނެއެވެ.\nގުޅޭ ޓެގު ކުޑަކުދީން ސިއްހަތު ނަފްސާނީ ސްޓްރެސް


Garunuge Enme Dhigu Handhu Keytha Mi Mahu Hifaane - Vaguthu\nގަރުނުގެ އެންމެ ދިގު ހަނދު ކޭތަ މި މަހު ހިފާނެ\nހިނގަމުން މިދާ 21 ވަނަ ގަރުނުގެ އެންމެ ދިގު ހަނދުކޭތަ، މި މަހުގެ 27 ވަނަ ދުވަހާއި 28 ވަނަ ދުވަހު ހިފާނެކަމަށް، ކަމުގެ މާހިރުން ބުނެފިއެވެ. ނުޖޫމީ އިލްމުވެރިން ބުނެފައިވާ ގޮތުގައި، އެދުވަހުގެ ފުރިހަމަ ހަނދު ކޭތަ، އެއް ގަޑިއިރާއި 43 މިނެޓަށް ފެންނާނެއެވެ.\nދުނިޔޭގެ މަޝްހޫރު ނޫހެއްކަމުގައިވާ "ބިޒްނަސް އިންސައިޑަރ" އިން ބުނެފައިވާ ގޮތުގައި އެދުވަހު އެންމެ ފުރަތަމަ ހިފާނީ ފުރިހަމަ ކޭތައެކެވެ. އެހެންނަމަވެސް، ފުރިހަމަ ހަނދު ކޭތަ ފެނުމުގެ ކުރިންނާއި ފަހުން ފަޅި ހަނދު ކޭތައެއް ފެންނާނެއެވެ. ފުރިހަމައަށް ފެންނާނެ ބަޔާއި ފަޅިކޮށް ފެންނާނެ ބައި ހިމަނައިގެން، މުޅިއަކު ތިން ގަޑިއިރާއި 55 މިނެޓަށް ކޭތަ ފެންނާނެކަމަށްވެސް ބުނެފައިވެއެވެ.\nއިންޑިޔާގެ މިނިސްޓްރީ އޮފް އަރތް ސައިންސަސް އިން ބުނެފައިވާ ގޮތުގައި މިއީ މި ގަރުނުގައިވެސް (2001 ވަނަ އަހަރުން 2100 ވަނަ އަހަރަށް) ހިފާ އެންމެ ދިގު ހަނދު ކޭތައަށް ވުމަކީ ވަރަށް އެކަށީގެންވާ ކަމެކެވެ.\nއެފަރާތުން ހާމަކޮށްފައިވާ ގޮތުގައި މި ކޭތަ ހިފަން ފަށާނީ ރާއްޖެ ގަޑިން، 27 ވަނަ ދުވަހުގެ 23:24 ގައެވެ. އަދި، ފުރިހަމަ ހަނދު ކޭތަ ފެންނަން ފަށާނީ 28 ވަނަ ދުވަހުގެ 00:30 ގައެވެ.\nމީގެއިތުރުންވެސް، މި މަހުގެ 27 ވަނަ ދުވަހު، ނުޖޫމީ ގޮތުން ފާހަގަކޮށްލެވޭ އެންމެ ބައެއް މުޙިއްމު ކަންތައްތައްވެސް ހިނގާނެއެވެ. އެގޮތުން، އެދުވަހު މާސް، ދުނިޔެއާ ވަރަށް ކައިރިވާނެކަމަށާއި އެހެންކަމުން، ހަމަ ލޮލަށް، ވަރަށް ކައިރިން މި ގުރަހަ (ޕްލެނެޓް) ފެންނާނެކަމަށްވެސް ބުނެފައިވެއެވެ.\nދިވެހި ރާއްޖެއަށް މި ހަނދު ކޭތަ ފެންނާނެކަމަށް، ރަސްމީ އެއްވެސް ފަރާތަކުން ބުނެފައި ނުވާއިރު، މި އަހަރު ނެރެފައިވާ ކަލަންޑަރުގައިވެސް އެފަދަ މައުލޫމާތެއް އާއްމުކޮށްފައި ނުވެއެވެ. އެހެންނަމަވެސް، އިންޑިޔާގެ ހުރިހާ ސަރަޙައްދަކަށްވެސް މި ހަނދު ކޭތަ ފެންނާނެކަމަށް، އެޤައުމުގެ ރަސްމީ އިދާރާތަކުން ބުނެފައިވެއެވެ.\nޖުލައި 14, 2018 14:24\nމޫސުމް ގޯސްވާނެ ކަމަށް ލަފާކޮށް ހަނދު ނުފެންނާނެ ކަމަށް ޤައުމީ މޫސުމާ ބެހޭ އިދާރާއިން ނާންގާތަ؟\nޖުލައި 14, 2018 15:54\nމާތްކަލާކޯ!! ދުނިޔެ ގިޔާމަތް ވަނީ!!! ދެންވެސް އެމީހެއްގެ ސަލާމަތްތެރިކަން ހޯދަން އަވަހަށް އުޅެމާ!!!\nޖުލައި 14, 2018 21:34\nމިއޮތީ ރާއްޖެއަށް ތި ހަނދުކޭތަ ރީއްޗަށް ފެންނާނެކަމުގެހެކި. ލޮލުގަ ފެންލައިގެން ބަލަމާ..\nޖުލައި 14, 2018 22:38\nއެންމެ ފަހުން ހިފިކޭތަ މޫސުމްގޯސްވެގެން ރަނގަޅަށް ނުފެންނާތީ ފެބްރުއަތީ 1 ގަ ކޭތައްއް ގެންނަން ރޭވި އެކޭތަ ހިފަންފެށިތަނާ އަތައްގޮވައިފި ، މިކޭތައިގެފަހުން އަނެއްކާ އެހެން ކޭތައެއްް ނެތްތަ ؟\nނުޖޫމީ އިލްމްތަ ނޫނީ ފަލަކީ އިލްމްތަ؟\nޖުލައި 14, 2018 23:06\nކޮންމެބޭފުޅަކުވެސް މިކަމައް ބިރުވެތިވެ ތިމާގެ ނަފުސުއިސްލާހުވޭތޯ ގަދައަޅާ މަސައްކަތް ކުރޭ މީގިޔާމަތް ވުމުގެއަލާމާތް


Kuwait ge khaarijee vazeerah foreign minister Shahid maruhabaa vidhaalhuvehje | Jazeera\tކުވައިތުގެ ޚާރިޖީ ވަޒީރަށް ފޮރިން މިނިސްޓަރ ޝާހިދު މަރުޙަބާ ވިދާޅުވެއްޖެ - Jazeera\nކުވައިތުގެ ޚާރިޖީ ވަޒީރަށް ފޮރިން މިނިސްޓަރ ޝާހިދު މަރުޙަބާ ވިދާޅުވެއްޖެ\nމުޙައްމަދު އަފްޒަލް January 7, 2021 132 views0\nކުވައިތުގެ ޚާރިޖީ ވަޒީރު ޝައިޚް ޑރ. އަޙްމަދު ނާސިރް އަލް މުޙައްމަދު އަލް ސަބާޙް އަށް މިނިސްޓަރ އޮފް ފޮރިން އެފެއާރޒް އަބްދުﷲ ޝާހިދު މަރުޙަބާ ވިދާޅުވެއްޖެއެވެ.\nމިނިސްޓަރ ޝާހިދު ކުވައިތުގެ ޚާރިޖީ ވަޒީރަށް މަރުހަބާ ވިދާޅުވެފައިމިވަނީ ކުވައިތުގައި ޤައުމަށް އަގުހުރި ޚިދުމަތް ކުރާ ފަރާތްތަކަށް ދެވޭ މަތީ ޢިއްޒަތެއްކަމަށްވާ "އޯޑަރ އޮފް ކުވައިތު" (ވިސާމް އަލް-ކުވައިތު) އެ ގައުމުގެ ޚާރިޖީ ވަޒީރަށް އެރުވުމާއި ގުޅިގެންނެވެ. މި ޢިއްޒަތް އެމަނިކުފާނަށް އަރުވާފައިވަނީ ކުވައިތުގެ އަމީރު ޝައިޚް ނަވާފް އަލް އަޙްމަދު އަލް ޖާބިރް އަލް ސަބާޙްއެވެ.\nމި ޢިއްޒަތްއެރުވުމާއި ގުޅިގެން ފޮނުއްވެވި މަރުހަބާގެ މެސެޖުގައި، މިނިސްޓަރ ޝާހިދު ވިދާޅުވީ އެ ޝަރަފަކީ ބައިނަލްއަޤްވާމީ ޑިޕްލޮމެސީއާއި ކުވައިތަށް އަދި ދާދި ފަހުން ބޭއްވި ގަލްފް ޤައުމުތަކުގެ ބައްދަލުވުމުގެ ނަތީޖާއަށް ނަޒަރު ހިންގާއިރު، ޑރ. އަޙްމަދު ނާސިރް އަލް މުޙައްމަދު އަލް ސަބާޙް އަށް ޙައްޤު ޝަރަފެއްކަމަށެވެ.\nކުވައިތުގެ 37 ވަނަ ކެބިނެޓަށް ޑރ. އަޙްމަދު ނާސިރް އަލް މުޙައްމަދު އަލް ސަބާޙް އަނެއްކާވެސް އައްޔަންކުރެއްވުމާ ގުޅިގެން މިދިޔަ ޑިސެމްބަރު މަހުވެސް ފޮރިން މިނިސްޓަރ ޢަބްދުﷲ ޝާހިދު ވަނީ މަރުޙަބާ ވިދާޅުވެފައެވެ.


EPA in huhdha dhenee Vaala Kaalh fehsumah: Minister Mariya - vNews.mv\nވާލާއި ކާޅު މަރަން އީޕީއޭ ހުއްދައެއް ނުދޭ: މިނިސްޓަރ މާރިޔާ\nސުވައިދާ ޙުސައިން Male' | 10 January 2020, 18:50\nވާލާއި ކާޅުގެ އުނދަގޫ ބޮޑުވެ، ބަޑިޖާހާ މަރައިދިނުމަށް ބައެއް މީހުން އެދެމުންދާކަމަށާއި، ނަމަވެސް އީޕީއޭއިން ހުއްދަދެނީ ވާލާއި ކާޅު ފެއްސުމަށް ކަމަށް ޑިފެންސް މިނިސްޓަރ މާރިޔާ އަޙްމަދު ދީދީ ވިދާޅު ވެއްޖެ އެވެ.\nވާލާ ކާޅު ގިނަވެ އެސޮރުމެންގެ އުދަނގޫ ބޮޑުވުމުން ސިފައިން ނިކުމެ ބަޑިޖަހާ އެތަކެތި މަދު ކުރުމުގެ މަސައްކަތް އެއް އިރެއްގައި ކުރަމުންދިއަ އެވެ. ނަމެވެސް ވާލާއި ކާޅު ބަޑިޖަހައިގެން ނުމަރާތާ ދުވަސްތަކެއް ވަނީ ވެފަ އެވެ.\n2012 ގައި އެމްއެންޑީއެފް އިން ހިންގި ޕްރޮގްރާމްގެ ތެރެއިން\nޑިފެންސް މިނިސްޓަރު މާރިޔާ އަޙްމަދު ދީދީ ކުރެއްވި ޓްވީޓެއްގައި ވިދާޅުވީ، ވާލާއި ކާޅުގެ އުދަނގޫ ބޮޑުވެ، ބަނޑިޖަހާ ވާލާ ކާޅު މަރައިދޭން މީހުން އެދޭކަމަށެވެ.\nނަމަވެސް ވާލާ ކާޅު މެރުމުގެ ހުއްދަދެނީ އީޕީއޭ އިން ކަމަށާއި، އެ އީޕީއޭ އިން ހުއްދަދެނީ އެތަކެތި ނުމަރާ ފެއްސުމަށް ކަމަށް މިނިސްޓަރ ވިދާޅުވި އެވެ.\nމިނިސްޓަރ އިތުރަށް ވިދާޅުވީ، ވާލާއި ކާޅު ފެއްސުމަށް އަމާޒެއް ނެތި ބަޑި ޖެހުމަކީ ޚަރަދު ބޮޑު ކަމެއްކަމަށެވެ. އަދި އެއީ މީހުން ދިރިއުޅޭ ރަށްތަކުގައި ކުރުން ރަގަޅު ކަމެއް ނޫންކަމަށްވެސް މިނިސްޓަރ ވަނީ ވިދާޅުވެފަ އެވެ.\nވީނިއުސް އަށް މައުލޫމާތު ދެއްވަމުން އީޕީއޭގެ ޑިރެކްޓަރ ޖެނެރަލް އިބްރާހިމް ނައީމް ވިދާޅުވީ ކޮންމެ ދިރުމަކީ ވެސް ތިމާވެއްޓާ ވަރަށް ބޮޑަށް ގުޅިފައިވާ އެއްޗެއް ކަމަށެވެ. އެގޮތުން ވާލާއި ކާޅު މެރުމުން އޭގެ އަސަރު ގަސްގަހާއި ގެއްސަށް ކުރާނެ ކަމަށެވެ.\nނައީމް ވިދާޅުވީ ވާލާ ކާޅު "މެރުމަށް" އެއްވެސް ހާލެއްގައި ހުއްދަ ނުދެވޭނެ ކަމަށެވެ. އެހެންނަމަވެސް އެހެން ވަސީލަތަށް ބޭނުންކޮށްގެން އެތަކެތި "ފެއްސިދާނެ" ކަމަށެވެ.\nއަޅުގަނޑުމެން ތާއީދު ކުރާކަމެއް ނޫން ވާލާ ކާޅު މެރުމަކީ. ކޮންމެ ދިރުމަކީވެސް ތިމާވެއްޓާ ވަރަށްބޮޑަށް ގުޅިފައިވާއެއްޗެއް. ވާލާ ކާޅު މެރުމުން މޭވާ އަޅާ ގަސްގަހަށާ އެހެނިހެން ގަސްތަކަށްވެސް ގެއްލުން ލިބޭނެ. އެތަކެތި ނުމަރާ ފެއްސުމަށް ބާރު އަޅަނީ. އެއީ އަޑެއް ބޭނުންކޮށްގެންވިޔަސް ނޫނީ ބެކްޓީރިޔާއެއް ބޭނުންކޮށްގެންވިޔަސް. އަދި އެތަކެތި ފެއްސުމަށް އެހެނިހެން ވަސީލަތައް ބޭނުން ކުރެވިދާނެ.\nއީޕީއޭގެ ޑިރެކްޓަރ ޖެނެރަލް އިބްރާހިމް ނައީމް\nވާލާއި ކާލުގެ ސަބަބުން ރަށްތަކުގެ ރައްޔިތުންނަށް އުދަގޫބޮޑުވުމުގެ ޝަކުވާ އިތުރުވެފައި ވާއިރު، މިތަކެތީގެ އުދަނގޫ އެންމެ ބޮޑަށް ކުރަނީ ދަނޑުވެރިންނަށްކަން ފާހަގަކޮށްލެ ވެއެވެ. ވެރިރަށް މާލޭގައިވެސް ވާ ގިނަވެ އެސޮރުމެންގެ އުނގަދޫ ދަނީ ފޯރަމުން ނެވެ.\nތިމާވެށި އީޕީއޭ ރާއްޖެ އެމްއެންޑީއެފް


Furathama Faharah Dhiraagun Gigabits Speed Gai Internet Thaaraf Kohffi - Vaguthu\nފުރަތަމަ ފަހަރަށް ދިރާގުން ގިގަބިޓްސް ސްޕީޑުގައި އިންޓަނެޓް ތައާރަފް ކޮށްފި\nރާއްޖެއަށް ފުރަތަމަ ފަހަރަށް ދިރާގުން ގިގަބިޓްސް ސްޕީޑުގައި ހަލުވި އިންޓަނެޓް ތައާރަފް ކޮށްފިއެވެ.\nމިއަދު ދިރާގް ހެޑް އޮފޯހުގައި ބޭއްވި ރަސްމިޔާތެއްގައި މި ޚިދުމަތް ތައާރަފް ކޮށްދެއްވީ ކޮމިއުނިކޭޝަން ސައިންސް އެންޑް ޓެކްނޮލޮޖީ މިނިސްޓްރ މުހައްމަހު މަލީހު އެވެ.\n1 ގިގަބައިޓްސް ޕާ ސެކަންޑް ސްޕީޑުގައި މިއަދު މި ހިދުމަތް ތާރަފް ކުރެވުނު ރަށްތަކަކީ މާލޭ ސިޓީ ހުޅުމާލެ ވިލިގިލި ހިމޭނެ ގޮތަށް ހދ ކުޅުދުއްފުށި, ލ.ގަން, ލ. ފޮނަދޫ, އައްޑޫ ސިޓީ, އދ ދަގެތި, ފުވައަމުލައް, ބ އޭދަފުށިގައެވެ.\nމި ހިދުމަތް ތައާރަފް ކުރުމުގެ ރަސްމިޔާތުގައި ވާހަކަ ދައްކަވަމުން ދިރާގުގެ ސީއީއޯ އިސްމާއީލް ރަޝީދު ވިދާޅުވީ ދިރާގުން ކޮންމެ ހިދުމަތެއް ދެމުން ގެންދާއިރުވެސް ބޮޑަށް ބަލަނީ ރާއްޖޭގެ ވީހާވެސް ގިނަ ބަޔަކަށް އެ ހިދުމަތެއް ފޯރު ކޮށްދިނުނަށް ކަމަށެވެ.\n"ގިގަބިޓްސް ސްޕީޑްގައި އިންޓަނެޓް މި ލޯންޗް ކުރެވުނީ ދިރާގު ކަސްޓަމަރުންގެ ވަރަށް ބޮޑު އެދުމެއްގެ މަތިން, ފިކްސް ބްރޯޑް ބޭންޑް ބޭނުން ކުރާއިރު އެންމެ ރަައުޓަރ އަކުން ގިނަ މީހުން ބޭނުން ކުރުމުން ނެޓް ސްލޯވޭ މި މައްސަލަ އަށް މި ހިދުމަތުގެ ސަބަބުން ހައްލު ލިބޭނެ" އިސްމާއިލް ރަޝީދު ވިދާޅުވިއެވެ.\nދިރާގު ހައި ސްޕީޑް ފައިބާ ބްރޯޑްބޭންޑްގެ ހިދުމަތް ރާއްޖޭގެ އާބާދީގެ 75 ޕަސެންޓަށް މިހާރުވެސް ދެމުންދާއިރު މިހާރު ރާއްޖޭގެ 58 ރަށެއްގައި ދިރާގުން ފައިބާ އޮޕްޓިކް ކޭބަލް ނެޓްވޯކު ވަނީ އަޅާފައެވެ.\nޖޫން 30, 2019 12:35\nމިފަހަ ބިލައް އަރާނެވަރެއްވިސްނޭގެ\nޖޫން 30, 2019 12:57\nކުރިން ލިބޭ ހަލުވި އިންޓަނެޓް އިން ދިވެހިންނަށް ވާނެ !!!\nއާދޭސްކޮށް ބުނަން ގިގަރބައިޓް ބޭނުމެއް ނޫން....\nޖޫން 30, 2019 14:30\nޚިދުމަތް މިހާރުވެސް ބޭނުންވާ ފަރާތްތަކަށް ދިނުމަށް ތައްޔާރަށް އޮތް ކަމަށް ވިދާޅުވުމުގެ އުތުރުން، ޚިދުމަތް ބޭނުންވާ ފަރާތްތަކުން ކަންތައް ކުރަންވީ ފަސޭހަ ގޮތެއް ވިދާޅެއް ނުވޭބާ؟\nޖޫން 30, 2019 17:41\nބިލްއަތް ނުފޯރާ ފަށުގައި ތިދެން ކޮންކަމެއް!


ޢަބްދުﷲ އަޝްރަފް 19 ނޮވެމްބަރ 20206މަސް\nމިދިޔަ ސީޒަނުގައި އެތުލެޓިކޯ މެޑްރިޑުން ބާސެލޯނާ އަށް ބަދަލުވި ފްރާންސްގެ ފޯވާޑް އަންޓުއަން ގްރީޒްމަންއަށް ބާސެލޯނާގައި ރަގަޅު ކުޅުމެއް ނުދެއްކިގެން އުޅެނީ ކެޕްޓަން ލިއޮނަލް މެސީ އާ ހެދި ކަމަށް ގްރީޒްމަންގެ ކުރީގެ އެޑްވައިޒަރު އެރިކް އޮލްހަޓް ބުނެފައިވުމާއެކު މެސީ އެކަމަށް ރައްދު ދެމެން އެފަދަ ވާހަކަތަކާ ހުރެ އޭނާ ފިކުރުކޮށްކޮށް ވަރުބަލިވެފައިވާ ކަމަށް މެސީ ބުނެފި އެވެ.\nގްރީޒްމަންގެ ކުރީގެ އެޑްވައިޒަރު މިދިޔަ ހަފްތާގައި ބުނެފައިވަނީ ބާސެލޯނާގައި ހިނގާ ހުރިހާ ކަމެއްގައި މެސީގެ ވަރަށް ބޮޑު ނުފޫޒެއް އޮންނަ ކަމަށާއި، ބާސެލޯނާއަށް ގްރީޒްމަން ގެންނަންވެސް މެސީ ދެކޮޅު ހެދި ކަމަށެވެ. އަދި، ބާސެލޯނާ އާ ގްރީޒްމަން ގުޅުމުން އެއީ ގްރީޒްމަން އަށް އެހާ މަރުހަބާ ކިޔާ ތަނެއް ނޫންކަމުގެ އިހްސާސްކުރުވަން މެސީ މަސައްކަތްކޮށްފައިވާ ކަމަށް އެރިކް ބުނެފައި ވެއެވެ.\nއުމުރުން 33 އަހަރުގެ މެސީ، އެރިކަށް ރައްދު ދީފައި މިވަނީ ވޯލްޑް ކަޕް ކޮލިފައިންގައި އާޖެންޓީނާއިން ކުޅުނު ދެ މެޗު ނިންމުމަށްފަހު އެނބުރި ބާސެލޯނާއަށް އައުމާއެކު އެރިކްގެ ވާހަކަ ތަކާ ގުޅޭ ގޮތުން ނޫސްވެރިއަކު މެސީ އާ ސުވާލުކުރުމުންނެވެ.\n“އަހަރެން މިހާރު ވަރުބަލިވެއްޖެ. ކުލަބްގައި ހިނގާ ކޮންމެ މައްސަލައެއްގެ ޒިންމާ މި އެޅެނީ އަހަރެންގެ ބޮލުގައި” މެސީ ބުނެފައިވެ އެވެ.\nގްރީޒްމަން ބާސެލޯނާ އަށް މިދިޔަ އަހަރުގެ ޖުލައި މަހު ބަދަލުވީ 120 މިލިއަން ޔޫރޯ އަށެވެ. އެކަމަކު ގްރީޒްމަމްގެ ފަރާތުން ބާސެލޯނާ އިން އުއްމީދުކުރިވަރުގެ ކުޅުމެއް މިހާތަނަށް ފެނިފަ އެއް ނުވެ އެވެ. ބާސެލޯނާއަށް ބަދަލުވި ފަހުން މިހާތަނަށް 42 މެޗުގައި ގްރީޒްމަން ކުޅެފައިވާއިރު އޭނާ އަށް އަދި ކާމިޔާބުކުރެވިފައިވަނީ އެންމެ 11 ގޯލެވެ. ގްރީޒްމަން ބާސެލޯނާ އަށް ބަދަލުވި ފަހުން މެސީ ވަނީ 28 ގޯލު އެ ޓީމަށް ކާމިޔާބުކޮށްދީފަ އެވެ.\nނަތީޖާ އަނބުރާލެވޭނެ ފެންވަރު އަދިވެސް ހުރިކަން ބާސެލޯނާއިން ދައްކާލައިފި\nރޮނާލްޑޯ އަށް ދޫނުދީ މެސީ ވެސް ލަނޑު ލިސްޓުގެ އެންމެ ކުރިއަށް


Maxcom in huawei p40 pro pro Raajje ah\nމެކްސްކޮމް އިން ވާވޭގެ ޕީ40 ޕްރޯ ރާއްޖެއަށް\nމެކްސްކޮމް ޓެކްނޮލޮޖީސް އިން ވާވޭގެ "ޕީ40 ޕްރޯ" ރާއްޖޭގެ ބާޒާރަށް ނެރެފި އެވެ.\nމެކްސްކޮމްގެ ސީނިޔަ މެނޭޖަރު މުހުތާރު މުހައްމަދު ވިދާޅުވި ގޮތުގައި އެ ކުންފުނިން މިހާރު ވިއްކަމުން ގެންދާ "ޕީ40 ޕްރޯ" އަކީ ޒަމާނީ ޓެކްނޮލޮޖީ ހިމައިގެން، ފަސޭހަ ވާނެ އެތައް ސިފަތަކެއް އެކުލެވިގެންވާ ފޯނެއް ކަމަށެވެ. އަދި މި ފޯނު، ވާވޭ ފޯނުތަކަށް ލޯބި ކުރާ ފަރާތްތަކަށް ފަސޭހައިން ލިބޭނެ އިންތިޒާމެއް ހަމަޖައްސާފައިވާ ކަމަށެވެ.\n"ތަފާތު އެކި އިންސްޓޯލްމަންޓް ސްކީމް ތަކުން މި ފޯނު ލިބޭނެ. މީގެ އިތުރުން މި ފޯނު ގަތުމުން ވަރަށް ހާއްސަ އަގެއްގައި ޖީޓީ އަތުކުރީ ގަޑިއެއް ވެސް ލިބޭނެ. މި ގަޑިއަކީ ދުވާ މީހުންނާއި މޫދަށް އެރި އުޅޭ މީހުންނަށް ހާއްސަ އެއްޗެއް،" މުހުތާރު ވިދާޅުވި އެވެ.\nވާވޭގެ މި ފޯނަކީ،5ޖީ ޓެކްނޮލޮޖީ ސަޕޯޓް ކުރާ ފޯނެކެވެ. މި ފޯނު ތައްޔާރު ކޮށްފައިވަނީ މެޓަލް އެންޑް ގްލާސް އިންނެވެ. ފޯނުގެ ސްޓޯރޭޖުގައި 250 ޖީބީގެ ސްޓޯރޭޖް ހުރެ އެވެ. އަދި އަށް ޖީބީގެ ރެމްއެއް ވެސް ހުރެ އެވެ. ކެޕޭސިޓީގެ ގޮތުން ބެލިނަމަވެސް މިއީ އަވަހަށް ފުރޭނެ ފޯނެއް ނޫނެވެ. އަދި މި ފޯނުގެ ސައިޒަކީ 6.58 އިންޗި (16.71 ސެންޓީމީރު) އެވެ.\nވާވޭގެ ޕީ40 ޕްރޯ ފޯނުގެ އެންމެ ހާއްސަ އެއް ސިފައަކީ ކެމެރާ އެވެ. މި ފޯނުގެ ކުރިމަތީ ކެމެރާގައި 32 މެގަ ޕިކްސެލް ހުރެ އެވެ. މިއީ ޕްރޮފެޝަނަލް ފޮޓޯގްރަފަރުންނަށް ހާއްސަ ފޯނެކެވެ. މިއީ ވޯޓާ ޕްރޫފް އަދި ޑަސްޓް ޕްރޫފް ފޯނެކެވެ.\nފޯނުގެ އަނެއް ހާއްސަ ސިފައަކީ ވާވޭ ފޯނުތަކުގައި ހިމެނޭ ޗާޖު ކުރުމުގެ ގާބިލް ކަމެވެ. މީގައި އިންނަނީ 4200 އެމްއޭއެޗް ބެޓެރި އެވެ. މި ފޯނު ވެސް 30 މިނެޓުން ފޯނުގެ 70 ޕަސެންޓް ޗާޖު ކޮށްލާނެ އެވެ. އަދި މި ފޯނުގައި ވެސް ރިވާސް ޗާޖިން ހިމެނެ އެވެ.\nމެކްސްކޮމް އިން ވާވޭގެ ޕީ40 ޕްރޯ ވިއްކަނީ 15،800ރ. އަށެވެ. މި ފޯނުގެ އިތުރުން ވާވޭގެ އަގު ހެޔޮ ރޭންޖުތަކުގެ ފޯނުވެސް އެ ކުންފުނިން ވިއްކަ އެވެ.


BREAKING | Medhu Raajje Ge Rashehgai 16 Aharuge Anhen Kujjakah Jinsee Goanaa Koffi - Vaguthu\n16 އަހަރުގެ އަންހެން ކުއްޖަކަށް ޖިންސީ ގޯނާ ކޮށްފި\nރޭޕާއި ޖިންސީ ގޯނާ ކުރުމާ ދެކޮޅަށް މާލޭގައި ކުރިން ބޭއްވި މުޒާހަރާއެއް. --- ވަގުތު އިމޭޖަސް: މުހައްމަދު އަފްޒަލް\nމެދު ރާއްޖޭ ތެރޭގެ ރަށެއްގައި 16 އަހަރުގެ އަންހެން ކުއްޖަކަށް ޖިންސީ ގޯނާ ކުރި މައްސަލައެއް ފުލުހުންނަށް ހުށަހަޅައިފިއެވެ.\nފުލުހުން ވިދާޅުވީ، ނޯތް ސެންޓްރަލް ޕޮލިސް ޑިވިޝަން (ކ. އއ. އދ. އަދި ވ.) ގައި ހިމެނޭ ރަށެއްގައި 16 އަހަރުގެ އަންހެން ކުއްޖަކަށް ޖިންސީ ގޯނާ ކުރި ކަމަށް ތުހުމަތު ކުރެވޭ މައްސަލައެއް އިއްޔެ ހުށަހަޅާފައިވާ ކަމަށެވެ.\nމި މައްސަލަ ފުލުހުން ތަހުގީގު ކުރަމުން އަންނަ ކަމަށް ފުލުހުން ވިދާޅުވިއެވެ. ނަމަވެސް މިމައްސަލައިގައި އަދި މިހާތަނަށް އެއްވެސް މީހަކު ހައްޔަރު ކޮށްފައިވާ ކަމަކަށް ފުލުހުން ވިދާޅެއް ނުވެއެވެ.\nއެކުއްޖާ އަށް ޖިސްމާނީ ބޮޑެތި އަނިޔާތަކެއް ލިބިފައިވާ ކަމަށް ވެސް ބައެއް މީޑިއާތަކުން ވަނީ ރިޕޯޓް ކޮށްފައެވެ. ނަމަވެސް އެކަން "ވަގުތު" އަށް ކަށަވަރު ކުރެވިފައެއް ނުވެއެވެ.\nފަހަކަށް އައިސް ކުޑަކުދިންނާއި އަންހެނުންނަށް ޖިންސީ ގޯނާ ކުރުމާއި ރޭޕް ކުރުމުގެ މައްސަލަތައް ހުށަހެޅޭ މިންވަރު އިތުރުވެފައިވާކަން ފާހަގަ ކުރެވެއެވެ. ނަމަވެސް މިފަދަ މައްސަލަތަކުގައި ހިމެނޭ ގިނަ ބަޔަކު މުޖުތަމައުގެ ތެރެއަށް ދޫވެފައި ތިބި ކަމުގެ ކަންބޮޑުވުން ގިނަ ބަޔަކު އަންނަނީ ފާޅުކުރަމުންނެވެ.\nކުޑަކުދިންނަށް ޖިންސީ ގޯނާ ކުރާ މީހުންނަށް ދިގު މުއްދަތުގެ ޖަލު ހުކުމްތައް އިއްވަމުން ދިޔަ ނަމަވެސް އެފަދަ ބައެއް މައްސަލަތަކުގައި "ހެކި ނެތިގެން" ގިނަ ބަޔަކު މުޖުތަމައުގެ ތެރެއަށް ދޫވެގެންދާކަން ވެސް ފާހަގަ ކުރެވެއެވެ.\nމެއި 30, 2021 20:52\nމެއި 30, 2021 20:58\nމެއި 31, 2021 04:12\nމިވެސް ސިޔާސީވީތަ މިހާރު؟؟؟؟\nމެއި 30, 2021 21:32\nމިނިސްޓަރ އިމްރާނަށް ދަންނަވާލަންއޮތީ ތިޔަހުންނަނީ އާއްމުކޮށް މަގުމަތީގައިވެސް ހިނގާފާނެ ކަންކަންތޯއެވެ؟\nމެއި 30, 2021 21:44\nމިސަރުކާރައް ރޭޕް އޯކޭވާނެ. ސަފާރީ ކޭސް އަށް\nވެސް އިމްރާނު ބުނީ އެއީ އެހާ ބޮޑު ކަމެއް ނޫނީ. މީ ރޭޕްގެ ސަރުކާރެއް. އިންސާފު ނުލިބޭނެ ކަން ޔަގީން\nމެއި 30, 2021 22:10\nއަނެއްކާ ތިއީ ވެސް ހަރު ކަށި ބައެއްތަ؟\nމެއި 30, 2021 22:15\nހޯރަ ކޮބާ ، ލާދީނީ ބާޣީ މުރުތައްދު ވަގު ރޭޕް ސަރުކާރު\nމެއި 30, 2021 23:04\nރޭޕް ސަރުކާރު ވަގުސަރުކާރު އިންޑިއާގެ އަޅު ސަރުކާރު\nމެއި 30, 2021 23:45\nތިވާނީ ހައްޔަރުން ދޫކޮށްލި ހަރުކަށިފިކުރުގެ މީހަކަށް ރަނގަޅަށްވިއްޔާ\nމެއި 31, 2021 00:25


ރިޓަޔަރަމަންޓް ޕެންޝަން ސްކީމްގެ ބައިވެރިންނަށް ގެދޮރުގަތުމުގެ ފުރުޞަތު ފަހިކޮށްދިނުމަށް ޕެންޝަން އޮފީހާއި މޮރިޝަސް ކޮމާޝަލް ބޭންކާއި ދެމެދު އެއްބަސްވުމެއްގައި ސޮއިކޮށްފި.\nމޯލްޑިވްސް ރިޓަޔަރމަންޓް ޕެންޝަން ސްކީމްގެ މެންބަރުންގެ ތެރެއިން ގެދޮރު ގަތުމަށް އެދޭ ފަރާތްތަކަށް އެފުރުޞަތު ފަހިކޮށްދިނުމުގެ ގޮތުން ޕެންޝަން އޮފީހާއި މޮރިޝަސް ކޮމާޝަލް ބޭންކާ ދެމެދު އެއްބަސްވުމެއްގައި ސޮއިކޮށްފިއެވެ.\nމި އެއްބަސްވުމުގައި ޕެންޝަން އޮފީހުގެ ފަރާތުން ސޮއިކުރެއްވީ ޕެންޝަން އޮފީހުގެ ޗީފް އެގްޒެކްޓިވް އޮފިސަރ މުޙައްމަދު ހުސައިން މަނިކު އެވެ. އަދި މޮރިޝަސް ކޮމާޝަލް ބޭންކްގެ ފަރާތުން ސޮއިކުރެއްވީ އެބޭންކްގެ މެނޭޖިނގް ޑައިރެކްޓަރ ޑެޒިރޭ ލިއޯ އެވެ.\nމި އެއްބަސްވުމުގެ ދަށުން މޯލްޑިވްސް ރިޓަޔަރމަންޓް ޕެންޝަން ސްކީމްގެ ބައިވެރިންގެ ތެރެއިން މޮރިޝަސް ކޮމާޝަލް ބޭންކް މެދުވެރިކޮށް ގެދޮރު ގަތުމަށް ހައުސިންގ ލޯނު ނަގާ ފަރާތްތަކަށް ލޯނުގެ ޑައުންޕޭމަންޓު ނުވަތަ އޯނާރސް އިކުއިޓީގެ ގޮތުގައި އެފަރާތްތަކުގެ ރިޓަޔަރމަންޓް ސޭވިންގ އެކައުންޓުގައިހުރި ފައިސާ ކޮލެޓަރަލައިޒް ކުރުމުގެ ފުރުޞަތު ހުޅުވިގެންދާނެއެވެ.\nމޮރިޝަސް ކޮމާޝަލް ބޭންކުގެ އިތުރުން ޕެންޝަން އޮފީހުންވަނީ މޯލްޑިވްސް އިސްލާމިކް ބޭންކާއި ބޭންކް އޮފް މޯލްޑިވްސް، ހައުސިން ޑިވެލޮޕްމަންޓް ފައިނޭންސް ކޯޕަރޭޝަން އަދި ކޮމާޝަލް ބޭންކް އޮފް މޯލްޑިވްސް އާއި އެކުވެސް މިފަދަ އެއްބަސްވުމެއްގައި ސޮއިކޮށްފައެވެ.\nމިހާތަނަށް މިސްކީމުގެ ދަށުން 183 މެންބަރުންގެ ޕެންޝަން ފައިސާ ކޮލެޓަރަލައިޒްކޮށް 124 ލޯނު ވަނީ ދޫކުރެވިފައެވެ. މިގޮތުން ކޮލެޓަރަލައިޒް ކުރެވިފައިވާ ޖުމްލަ އަދަދަކީ 28,800,039.92 ރުފިޔާއެވެ.


"ތިމަންރަސްކަލާނގެ އުޑުތަކާއި، ބިމާއި، އެ ދެމެދުގައިވާހާ ތަކެއްޗެއް، ޙައްޤު ގޮތުގައި މެނުވީ ނަހައްދަވަމެވެ. އަދި ހަމަކަށަވަރުން، ޤިޔާމަތު ގެ ވަގުތު އަންނާނެކަން ކަށަވަރެވެ. ފަހެ، ރިވެތިވެގެންވާ ގޮތުގައި ކަލޭގެފާނު މާފުކުރައްވާށެވެ!" (އަލްޙިޖްރު: 85)\nފުރަތަމަ ވިސްނައިލަންވީ ﷲ ތަޢާލާ މީސްތަކުންނާއިމެދު ކަންކަން ކުރައްވަވާގޮތަށެވެ! ﷲ ތަޢާލާއީ އެންމެ ބޮޑުފާފަ ކަމަށްވާ ޝަރީކުކުރަމުން އަންނަ މީހަކު ނަމަވެސް އިކްލާޞްތެރިކަމާއިއެކު ތައުބާވެ ފާފަތައް ފުއްސަވައި ދެއްވެވުމަށް އެދި އެކަލާނގެ ޙަޟްރަތުގައި ދަންނަވައިފި ނަމަ ދީލަތިކަމާއިއެކު ޢަފޫކުރައްވަވައި ދެއްވަވާ ރަޙްމާންވަންތަ ރަޙީމްވަންތަ ރަސްކަލާނގެއެވެ.\nވީމާ މީސްތަކުން އެކަކު އަނެކަކަށް، ޚާއްޞަކޮށް ދެމަފިރިން އެކަކު އަނެކަކަށް މާފުނުކުރަންވީ ކީއްވެގެން ހެއްޔެވެ؟ ކަންދމާވިގޮތުން ފަޅާއެރީ ނުވަތަ ސާބިތުވީ އަނެކާއަށް ކުރެވުނު ކުށް ނަމަވެސް ކޮންމެ މީހަކީވެސް ކުށްތަކެއް ކުރެވިފައި ހުންނާނެ މީހެކެވެ. އެއްވެސް ކުށެއް ނުކުރެވޭ ހަމައެކަކުވެސް ނުހުންނާނެއެވެ. ވީމާ އަނެކާއަށް ކުރެވުނު ކުށަކީ މި ކައުނަށްވުރެ ބޮޑު ކަމެއްގެ ގޮތުގައި ދެކެންވީ ކީއްވެގެން ހެއްޔެވެ؟ އެ ކުށަކީ ދެމަފިރިންގެ ޒަވާޖީ ޙަޔާތް ރޫޅައިލަންޖެހޭ ވަރުގެ ކަމަކަށް ހަދައި މުޅި ދިރިއުޅުން ނަގައިލަންވީ ކީއްވެގެން ހެއްޔެވެ؟\nއަދިކީއްހެއްޔެވެ؟ ކުށެއް ކުރެވުމުން ދީލަތިކަމާއިއެކު މާފުކުރުމަކީ ކުރިއަށްވުރެ ބޮޑަށް ދެމަފިރިންގެ މެދުގައި ލޯބި އުފެދޭކަމެކެވެ. ގުޅުން ބަދިވާކަމެކެވެ. އިތުބާރުވެސް އުފެދޭ ކަމެކެވެ. ވީމާ ބައިވެރިޔާގެ ކިބައިން ކުށެއް ފެނި، އެކުށަށް ބައިވެރިޔާ އިޚްލާޞްތެރިކަމާއިއެކު މާފަށް އެދޭނަމަ މާފުކުރަންވާނެއެވެ! ދެވަނަ ފުރުޞަތުދޭންވާނެއެވެ.\nކޮންމެ އެއްބަސްވުމެއް ލިޔެ އުޅެނީވެސް އެއްބަސްވުމާއި ޚިލާފްވެއްޖެ ނަމަ ވަގުތުން އެއްބަސްވުން ބާޠިލުކުރާ ގޮތަކަށް ނޫނެއް ނޫންހެއްޔެވެ؟ އެއްބަސްވުން ބާޠިލުކުރަނީ އެކަމެއް ރަނގަޅުކުރަން ފުރުޞަތުދިނުމުން އިޞްލާޙް ނުކުރި ނަމަ ނޫން ހެއްޔެވެ؟ ވީމާ ޒަވާޖީ ޙަޔާތުގެ ކަންކަންވެސް ނިންމަންވާނީ ހަމަ އެ އުޞޫލުންނެވެ! އެކަކު އަނެކަކަށް ފުރުޞަތުދިނުމަށްފަހުގައެވެ.\nމިކަމުގެ ދަލީލަކީ ދެމަފިރިންގެ މެދުގައި އުފެދޭ މައްސަލަތައް ޙައްލުކުރަން ދެމަފިރިން ފުރަތަމަ ކަމަކަށް މަޝްވަރާކުރަންޖެހޭކަމެވެ. ދެމފިރިންގެ މެދުގައި މަޝްވަރާކޮށް ޙައްލެއް ނުފެނުނު ނަމަ ޢާއިލާގެ މެދުގައި މަޝްވަރާކުރަންޖެހޭ ކަމެވެ. އަދި އެވަރުންވެސް ޙައްލުނުކުރެވުނު ނަމަ އިތުބާރުކުރެވޭ ގާތް މީހުން މެދުވެރިކޮށްގެން ވެސް ޙައްލުކުރަން މަސައްކަތްކުރަންޖެހޭ ކަމާއި ވަރިއާއި ހަމައަށް ދާންޖެހެނީ އެހުރިހާ މަރުހަލާތަކަކަށްފަހުގައިކަމެވެ.\nނިންމާލަމުން އަދި އެއްވާހަކަ ބުނެލާނަމެވެ. މާފުކުރުމަށްފަހު އެވާހަކަ އަލުން ދައްކައިގެން ނުވާނެއެވެ! އަލުން އެވާހަކަ ދެއްކޭނަމަ އެއިގެ މާނައަކީ މާފުނުކުރެވޭ ކަމެވެ. "ތިބާ ތިއައީ މިވެނި ދުވަހަކު މިވެނިކަމެއް ކުރި މީހެއް" ކަމަށް އޮޅިގެންވެސް ބުނެގެން ނުވާނެއެވެ. ޙަޤީޤީ މާފުކުރުމަކީ އެއީއެވެ!\nވިސްނާށެވެ! މީސްތަކުންނަށް މާފުކުރާ މީހުން ދެކެ ﷲ ތަޢާލާ ލޯބިވެވޮޑިގަންނަވަތެވެ! އަދި މާފުކުރުމަށްވެސް ލޯބިވެވޮޑިގަންނަވަތެވެ. ވީއިއރު ﷲ ތަޢާލާގެ ރުހިވޮޑިގަތުން ހޯދުމަށްވެސް އަހަރެމެންނަކީ މާފުކުރުމަށް ލޯބކުރާ ބައަކަށްވާން އެބަޖެހޭ ނޫންހެއްޔެވެ؟\n"ކަލޭގެފާނު ވިދާޅުވާށެވެ! އެއުރެންގެ އަމިއްލަ ނަފުސްތަކުގެ މައްޗަށް ފާފައިން އިސްރާފް ކޮށްފައިވާ، ތިމަންރަސްކަލާނގެ އަޅުތަކުންނޭވެ! ތިއަބައިމީހުން ﷲ ގެ ރަހްމަތުން އުންމީދު ކަނޑައިނުލާށެވެ! ހަމަކަށަވަރުން، ﷲ އީ، އެންމެހާ ފާފަތައްފުއްސަވާ ރަސްކަލާނގެއެވެ. ހަމަކަށަވަރުން، އެކަލާނގެއީ، ގިނަގިނައިން ފާފަފުއްސަވާ، ރަޙީމް ވަންތަ ރަސްކަލާނގެއެެވެ." (އައްޒުމަރު: 53)\nޢަފޫކުރެއްވެވުމުގައި ﷲ ތަޢާލާ މިހައި މިންވަރަށް ދީލަތިވެވޮޑިގަންވާއިރު އެ ﷲ ތަޢާލާގެ އަޅުތަކުން ބޮޑާވެ މާފުނުކުރަންވީ ކީއްވެގެން ހެއްޔެވެ؟